
Spader Es. 

— Ikender De Ordet »Prip?« 

— Nej, sagde jeg. 

— Vil De saa være saa venlig at ta* Plads 1 
Og vi satte os ved »Beminas« Hjømevindue, 

det der vender ud mod Vimmelskaftet og Badstue- 
stræde. 

Min Ven Bent bankede i Bordet med Svovl- 
stikkeetuiet. 

Hans kom springende med et imødekommende 
Smil og en Serviet. 

— To Absint au lait! forlangte Bent. 

— Absint aa . . . ? spurgte Hans med runde 
Øjne. 

— Aa, lait! gentog Bent — og ingen Vrøvl 
Hans bukkede og fjernede sig. 

Men førend han bestilte det forlangte, havde 
han en hemmelig Konference med sine Overordnede 
Carl og Casper inde i Buffetværelset. 

G. Wied: Lystige Historier. I 



— Prip, prip . . . prip, prip ! sagde Bent lang- 
somt og taktfast som et gammelt Stueur. 

Han smilede dertil fornøjet og nikkede under- 
forstaaende. 

Jeg havde ikke set Bent i syv lange Maaneder, 
da jeg havde ligget paa Landet ude i Provinsen. 
Men jeg kendte hans Underligheder, saa jeg sagde 
ingenting. 

Vi sad og kiggede ud paa Gaden. Der kørte 
Omnibusser og Drosker forbi. Og der gik Herrer 
og Damer og Børn og Mænd og Koner og Hunde. 

— Menneskene er grinagtige! nikkede Bent — 
Men i Grunden ganske skikkelige. 

— Uhyrel sagde jeg. — Jeg holder meget 
af dem. 

Og saa kiggede vi ud paa Gaden igen. 
Lidt efter begyndte Bent at smaale. 

— Jeg gik før ned gennem Østergade, sagde 
han saa, — og foran mig sejlede en prægtig Gros- 
sererfrue med alle Klude oppe. Hun pustede og 
stønnede og svedte og standsede foran hvert Vindue 
med Damebeklædningsgenstande. Hun var saa varm, 
at Atmosfæren om hende bølgede ligesom Luften 
om et Fyrfad med Gløder . . . Ude paa Asfalten 
kom en Handskemagerdreng fløjtende. Han bar en 
Bunke hvidgarvede Skind over Armen. Han faar 
Øje paa den svære Frue og kigger paa hende. Jeg 
kunde tydelig læse i hans Øjne, at han tænkte: 

Det var Satan til Kutter ! . . . Pludselig gærer der 
en Ide op i ham; og et lille, stille Grin fødes og 
dør paa hans Ansigt. Han sætter det ene Ben op 
paa Fortovet og puffer til Fruen med Albuen. 
Hun krummer Hals som en Svaneøgle og ser ned 
paa ham foragteligt, forbitret. Men med en olym- 
pisk Ro, som om han og Fruen var de eneste to 
Væsener, der befolkede Kloden, stikker han hende 
Skindene tæt op under Næsen og siger: Fjorten 
fede Navleskind, lille Damel Og saa fløjter han: 
hy, hy, toleby, tolebyl som en Stær og vandrer 
videre . . . Fruen segner mat tilbage mod et mas- 
sivt Trappegelænder og mumler asmatisk noget som : 
Storartet! ... Gadedrenge! ... Bedre Folk ikke 

gaa i Fred ! Men jeg fik fat i Drengen og 

gav ham en Femogtyveøre, endte Bent — For 
det er sgu den Slags smaa Agrements, der forsoner 
En med Tilværelsen! 

Jeg svarede ikke. Thi dels syntes jeg, at Drengen 
snarest havde fortjent en Lussing; og dels vidste 
jeg jo, at Bent bare talte for at faa Luft. 

Nu kom Hans med Absinten, og Carl og Casper 
tonede op i Horisonten for at overvære »Miks- 
ningen«. 

— Smager det virkelig godt? tillod Hans sig 
at spørge i en bekymret Tone. 

— Tror De ellers, jeg drak det? sagde Bent — 

Forsvind Skygge! 

1* 

Hans forsvandt. Og der hørtes en undrende 
Mumlen fra Buffetværelset. 

— Har De smagt dette før? spurgte Bent mig. 

— Aldrig! 

— Det skulde De vænne Dem til at drikkel 

— J^> j^^ drikker ogsaa en Absint engang 
imellem. 

— Jamen ikke i Mælk? . . . Absint pur eller 
mikset med Vand gør En bitter og ufordragelig 1 
. . . Næmen i Mælk ! Man bliver saa inderlig for- 
sonlig, saa menneskevenlig stemt! Alt det bedste i 
En kommer ovenpaa! Man faar Lune, man . . . 
man smiler, man forliger sig med Eksistensen, man 
bliver overbærende mod sig selv og andre, og det 
trænger vi alle til! ... Skad! 

Vi klinkede og drak. 

— Det smager godt, hva'? 

— Ja — a. . . 

— Bli'r De nu her i Byen? 

— Nej, jeg ta'r paa Landet igen. 

— Og saa siger det saa dejlig: prip! nikkede 
Bent drømmende. — Kan De mærke det? 

— Hvor siger det prip? spurgte jeg. 

— Heroppe bagved Trommehinderne . . . inde 
i Hovedet! sagde han og nærmede begge Pege- 
fingrene til Ørene — Hør! vedblev han — prip, 
prip ! . . . prip, prip ! . . . Der gaar Fanden gale mig 
HerteU udbrød han pludselig og pegede ud paa 

Gaden — Kan De se /raw derovre ved Bundtmageren? 
Nu kigger han ind ad Vinduet! Det er ham med 
den høje Hat og de opsmøgede Bukser. 

— Ja, sagde jeg. 

— Nu gaar han igen ! ... Op ad Amager- 
torv til. 

— Ja jeg ser ham nok I 

— Saa er han altsaa sluppen ud! 

— Har han været i Fængsel? 

— Næ , men paa Bistrup ! . . . han kan selv 
mærke, naar det kommer. Saa gaar han hen til 
sin Broder Mægleren og siger: Harald, siger han, 
nu maa jeg vist lidt paa Huset igen. Og saa bliver 
han sendt derned for en Maaned eller to , . . Saa 
fornuftige skulde vi allesammen være et Par Gange 
om Aaretl sluttede Bent. 

— Naa — aa, sagde jeg — vi er jo da ikke 
alle. . . . 

— Næ Gudbevares! De er naturligvis Satans 
normal, kære Ven! Og det er I alle. Men det 
er netop Tegn paa, at Galskaben er kronisk . . . 
Naa, skidt med det? det er jo det, vi Digtere skal 
leve af . . . Hans, en Absint! 

Hans kom springende og skiftede Glas. 

— Skal De ikke ogsaa ha' en frisk? spurgte 
Bent. 

— Nej Tak, sagde jeg. 

— Hertel er nu storartet ! smilede han lidt efter. 



— Han kom i^or engang ind hos en Kukkenbager 
nede i Roskilde og spiste en Masse Kager og drak 
Portvin. Og medens saa Konditoren et Øjeblik 
var ude af Butiken, gaar Fyren hen og piller hans 
Taffelur i Stykker. Og da han saa siden skal klare 
Regningen, betaler han Manden med Tandhjulene! 
Hva'? Er det ikke storartet? Er det ikke genialt? 
spurgte Bent begejstret. — Skaal ! sagde han saa 
og tømte sit Glas. — Hør nu hvor det pripperl 
smilte han lyksalig og lagde Hovedet ned paa den 
ene Skulder. — Hvad gi'r De mig nu for ham, 
den fede Mand med Hatten i Haanden derovre i 
Skyggen! udbrød han pludselig. 

-— Hans! 

Hans kom flyvende med Servietten bag ud under 
Armen som en stækket Vinge. 

— Kan De se ham den tykke derovre ved Ci- 
garbutiken. 

— Jo, Hr. Bent! 

— Har De Is? 

— Hvaba'? 

— Jeg spørger, om De har Is her paa Kafeen, 
raa Is? 

— Jo vi har, Hr. Bent. 

— Har De ogsaa Pose? 

— Pose, Hr. Bent? 

— Ja, Ispose? 

— Nej . . . hæ! 



— Saa gaa Fa'en i Vold. 
Hans trak sig tilbage. 

— Giv mig en Absint til I 

— Saa gerne, Hr. Bent! 

— Jeg elsker fede Mænd 1 vedblev Bent snakke- 
salig — Naar jeg undertiden tager paa Landet er 
det ene for deres Skyld. Det er mig en raffineret 
Nydelse at se en saadan dampende Medborger med 
Hatten i den ene Haand og en uhyre Svede- 
dug i den anden vandre ud ad en støvet, solhed 
Landevej for at beundre Naturen. Men det er al- 
ligevel det, der har rokket min Tro paa et Forsyn 1 
. . . Særlig var der engang en fed Mand, som hed 
Halvorsen, han udgav en Kogebog. Du gode Gud, 
hvor jeg elskede den Mand! Han tog nu aldrig 
paa Landet, men søgte daglig de svale Buegange 
nede ved Kristiansborg . . . Kære, hvor han svedte ! 
Og saa pustede han som en Nilhest, og saa ha'd^ 
han en ganske dejlig Astma, der spillede paa Vand- 
orgel nede i Brystet paa ham . . . Jeg forsikrer Dem, 
at hvis jeg var en rig Mand, saa rullede jeg rundt 
med min Landauer og samlede fede Folk op . . . 
det vil sige fede Mandfolk, for fede Fruentimmer er 
jeg ligefrem bange for. Sæt at et isligt begyndte at 
nære erotiske Tilbøjeligheder for mig! Jeg be'er Dem, 
hvor vilde jeg blive af? ... Hans, mere Absint! 

— Kære Bent, forsøgte jeg — har man godt 
af at drikke saa meget? 

— Jeg ved ikke. Skal De maaske ogsaa ha' 
mere? 

— Næ. . . 

— Naa; jamen er det saa ikke bedst, at enhver 
er moralsk for egen Regning? 

Og Bent fik serveret den fjerde Absint. 

— Se nu er det først, nikkede han glad — at 
Livsglæden skal begynde at spire! Nu har jeg 
faaet dræbt alle Larverne heroppe (han bankede 
sig paa Hjernen), og nu skal man til at vande 
Frøene med Mælk og Honning! 

Han drak af sit Glas, strakte Benene fra sig og 
stirrede drømmende op i det rudede Loft. 

— Nu er jeg lykkelig, som min Ven M. M. 
siger! 'fortsatte han — Og nu bryder jeg mig i 
Grunden ikke mere om Deres Selskab. 

— Skal jeg gaa? spurgte jeg. 

— Ja Tak, kære! For ser De, jeg er aldrig 
fuldkommen lykkelig, undtagen naar jeg er alene. 
To og tyve Timer. i Døgnet maa jeg være alene. 
Ser De, jeg søger kun Menneskene som et Middel. 
Var det ikke saa fjollet at gaa og snakke med sig 
selv, gjorde jeg helst det! ... Prip, prip! Næmen, 
ser De: om Aftenen hælder jeg Triple Extrait i 
sjrv, otte forskellige Smaakrukker; og saa stiller 
jeg dem rundt omkring i Værelset: oppe paa Reo- 
len, i Vindueskarmen og foran Barneskelettet paa 
Skrivebordet. Og saa tænder jeg Ild i dem alle- 



sammen. Og de dufter, og de brænder med smaa, 
hoppende, rødblaa Flammer. Og de vugger og 
bølger hid og did. Snart ser man et af Billederne 
paa Væggen og snart et andet. Snart lyser et nøgent 
Kvindeben frem henne over Døren. Snart nikker 
en af Rafaels Engle til mig fra Væggen over So- 
faen. Og snart skinner Skelettet hvidt som Fosfor 
paa Skrivebordet. Og Mester Vulkans Ansigt paa 
Velasques store Billede paa StafeUet i Krogen ser 
endnu mere hva'satanihedehelvedeagtigt udi ... Jeg 
ligger paa Chaiselonguen , og et stort Glas Absint 
au lait staar paa Gulvet foran mig. Og jeg ryger 
til Mælken ... og mit Hjerte udvider sig i mit 
Bryst, det bliver stort og altomfattende ... De 
dejligste Landskaber glide mig forbi, høje, snedækte 
Bjærge med Sol paa de øverste Tinder! Søer og 
duftende Skove og Kornmarker og Enge med Blom- 
ster og Køer og brægende Faar . . . Og Mennesker 
ser jeg, gode og venlige Mennesker, der nikker 
smilende til mig og til hverandre og ser saa inder- 
lig skikkelige ud i al deres fede Venlighed . . . Og 
jeg tror paa Gud og paa et Liv efter dette . . . Og 
det dufter og lyser omkring mig, og jeg smiler og 
ler, indtil mine Øjenlaagé synker i, og det Hele 
forgaar i én stor, blød, duftende og lysende Uende- 
lighed ... og saa er jeg lykkelig I . . . Der er bare 
én Larve, én Orm, jeg ikke kan faa dræbt. . . 
— Og hvad er det for en? spurgte jeg. 

— Det er den, at jeg ikke kan stikke Spader 
Es ; og saa maa man jo blive sindssyg. . . 

Bent havde lænet sig tilbage i Stolen, og hans 
Øjne havde lukket sig. 

— Farvel Bent, hviskede jeg. 

— Prip, prip I . . . prip, prip I sagde han lang- 
somt og taktfast som et gammelt Urværk, og et 
saligt Smil laa over hans Ansigt. 



Livsglæde. 



I. 

L/er skulde være Høstgilde paa Tutiput Lade- 
gaard. 

I fjorten Dage forud havde Madam Kanstrup 
truffet Forberedelser. Hun havde stukket alt det 
bedste af Gaardens Forraad til Side. 

— Hvor Fa' en er den gode Ost bleven af? 
spurgte Manden, han maatte døje en vindtør Skorpe 
til Mellemmaden — og den fede Trillepølse, Sofie? 
sagde han — Hvad er det for noget Hakkelse-Mad, 
du byder paa? 

— Det er gemt hen til Høstgildet, Ole. 

— Hør, Sofie, vedblev Manden indsmigrende 
— da jeg nu skal tære disse hersens Høvlspaaner 
og denne hersens røde Hakkelse (han hentydede til 
Osteskorpen og noget hakket Faarelaar), kunde jeg 
saa ikke faa en Snaps af Solbærrommen, du ved? 

— Jo, til Høstgildet, Ole . . * Og saa skal vi 
ha* tolv Pund Hvedemel og seks Pund Pudder og 

fire Pund Kandis I remsede hun pludselig op og 
førte resolut Krigen over i Fjendens Land — og 
et Pund Rosiner og en Fjerding Sokat og saa Sved- 
sker til Gæssene, naar Søren kører til Bys i Morgen 
med Svinene. Kaffe og Sukker fik vi i Gaar. 

— Er der hellesens ikke andre Smoting? spurgte 
Ole og huggede Tænderne kraftigt sammen for at 
knække Osten. 

— Jo, der er sgu Lys, nikkede Madammen; 
hun satte undertiden ved højtidelige Lejligheder en 
lille Ed i — det ha* de jeg nær forglemt I Og saa 
et Glas Ansjaaserl 

— Fa' en med Ansjaaserl mente Ole — det 
Skidt er der ingen, der æder alligevel! 

— Di ha'de Ansjaaser ovre hos Mikkel Hansens 
her forleden 1 

— Naa, ha'de di det! Ja, saa maa du begrivelig- 
vis ossensaa presentere di Hajfisk, hihi I Er der saa 
mere? 

— Ikke i Dag, det jeg ved . . . Skal I ha' 
Puns! 

— Gu skal vi ha' Puns da! 

— Ja, saa er der Rum ... Og saa er det vel 
osse bedst, at vi faar et Par Pund af denne hersens 
Melis? 

— Hør Sofie, jeg spiller Kongkurs! 
^^ Aa~^aa« . ^ , . 

— Jo, Fa'en galeme spiller jeg Kongkurs! 

— Føj, saadan noget maa du ikke bande paa! 

— Ja, gi' mig saa en Solbær da, hi I 

; — Hæ . . . sagde Madammen. Men hun rejste 
sig alligevel og hentede Solbærren. 



II. 

Der var pyntet med Gran oppe i Storstuen, 
Gran med Asters og Georginer. Stadsen var bunden 
paa lange Reb og anbragt som »Gvirlangder« oppe 
under det blaamalede Loft, Stuen rundt. Mellem 
Vinduerne til begge Sider og Havedøren var der 
slaaet Lyseholdere op : krogede Grene, der var boret 
Hul i (de var nu gamle, kunde man se, thi der 
sad Tælle paa dem fra i Fjor). Og midt under 
Loftet hang en »Krone«, omvunden med Havre-, 
Byg-, Hvede- og Rugaks. Men Lys kunde der ikke 
være i Kronen, da Loftet var for lavt. 

Under Vinduerne paa hver Side af Stuen stod 
et Bord, et stort til højre og et mindre til venstre. 
Som Duge var benyttet nyvadskede Sengelagen. 

Marthe, det var Husets Datter, og Johanne, 
Tjenestepigen, fløj ud og ind fra Køkkenet og »stil- 
lede frem«. 

Marthe, der tjente paa en stor Gaard mange 
Mile borte, havde for Resten først faaet Lov at 
komme hjem, efter at Sofie havde sendt følgende 
Brev til hendes Madmoder: 

Tutiput Laegaard, den 24. September 1894. 

Fru Winge. 

Unskjyl at jeg Skriver til dem det er i An- 
ledning af at Marthe Har Skriven Hjem at hun 
ikke kan kom Hjem til vort Høstgilde den 28, 
Septemer, der for beder jeg dem paa Hendes 
Vegne om at Hun mote faa lov at Reise i 3 
Dage Ringere kan hun ikke gøre det Hun skal 
da Reise Fredag Morgen om Hun skal kom ti- 
lig nok. 

Jeg hober at di er Saa Venlig at lade hende 
Reise jeg vil da og hobe at di er Saa god at 
lade Hende faa en 5 kroner af Hendes løn og 
Rejse for uden Penge kan hun ikke Reise her er 
jaa 14 — 15 Mil Her Til Vi ville blive meget 
kjed af det om Marthe bliver det negtet at Reise 

Hun er det eneste Barn 

nu Agter jeg deres Vilighed 
Ærbødigst tegener 
jeg mig 

Sofie Kanstrup, 
Marthes Moder. 

Marthe fik naturligvis straks Lov at rejse. Hun 
var kommen til Tutiput Fredag Nat Klokken to. 
Ole havde været derude med Fjedervognen for at 
hente hende, skønt Gaarden kun laa en god Fjerding- 
vej fra Byen. Og saa glad var han over Besøget, 
at han beredvillig veg Pladsen i den store Ægte- 

seng, »for at Fruentimmerae kunde faa pratet 
sig ud«. 

Og nu havde altsaa Marthe og Johanne travlt 
med at bringe Maden op paa Bordene i Storstuen. 

— Der skal være Plads til Oksekødet midt paa 
Langbordet 1 raabte Sofie ude fra Bryggerset — det 
skal Skomager Hansen skære for. 

Hun stod og satte Boller paa Suppen, der kogte 
ude i Grukedlen. Alle Gryderne var for smaa. 
Hun var færdig med »TrilleboUeme«, som hun 
havde rullet i sine hule, melpudrede Hænder, og 
var nu i Lag med »StikboUeme«, der blev sat paa 
Suppen med en Ske. 

De slæbte ind og slæbte ind, Marthe og Johanne, 
saa de pustede ved det. Men Sjov var det al- 
ligevel. 

Ole stod midt paa Gulvet under »Kronen« og 
saa paa Opdækningen: 

— Det var Satans 1 sagde han og sugede ind 
paa Mundvandet — sikke Lækretæterl 

Der skulde begyndes med Suppe. Og derpaa 
kom Oksekødet med Peberrodssauce. Og saa var 
der Kalvesteg og Lammesteg og tre Gæs drysset 
over med Puddersukker. Og alle Madam Kanstrups 
syltede Sager var kommen frem: Ribs og Stikkels- 
bær og Solbær, baade hele og i Gelé. Og Kvæder 
var der og sure og søde Asier og Lageagurker og 
Rødbeder. 

— Du faar fortne lidt paa dig, Sofie, for nu 
begynder di at komme! sagde Ole, han havde væ- 
ret et Slag ude i Porten og kigget op ad Vejen. 

— Jøsses 1 skreg Sofie. 

Og ind i Gaarden rullede den første Vogn. Det 
var Gæsterne fraTutiput: Skomager Hansen, Skræd- 
der Rasmussen og Snedkermester Baldrian med Koner 
og Børn. De havde lejet Vognmand Bruhns store 
Char-å-banc. 

— Goddag, goddag, Kanstrup, hudd, huddl 
summede Skomager Hansen, endnu førend Vog- 
nen holdt. 

Skomager Hansen gik ogsaa under Navnet: 
Humlebien, paa Grund af denne Summen: hudd, 
huddl 

Goddag, Hansen ! . . . Goddag, Rasmussen I . . . 
Goddag, Baldrian I 

Ole gik rundt og stak paa Næven og hjalp 
Madammer og Børn ned. 

Snedker Baldrian var Kusk. Han sad stiv i høj 
Silkehat og sorte Handsker, som om han kørte med 
Lig. Han var Afholdsmand. 

Søren Gaardskarl kom galopperende i Søndags- 
tøjet og tog sig af Hestene. Først da steg Baldrian 
ned fra Bukken. 

— Værsgod aa gaa indenfor, sagde Ole til Mand- 
folkene — værsgod dovl 

Damerne lod han skøtte sig selv. 

— Dejligt Vejr, sagde Skomager Hansen og 
gned sig i Hænderne — prægtig Aarstid, hudd, 
hudd! hverken for kold eller for varm. 

Nu kom Vogn efter Vogn rullende ind gennem 
Porten. Og der kom Gæster til Fods. Parvis eller 
i Klynger kom de vandrende fra alle Kanter over 
Mark og Sti. Alle var de i Kisteklædeme, og 
alle havde de glade, forventningsfulde Ansigter og 
Maver. 

Men Landvæsenselev Benediktsen fra Skafte- 
gaarden kom ridende med Sporer. 

Ole stod i Gaarden og bød bogstavelig Vel- 
kommen med begge Hænder. 

— Her kommer nok Godtfolk til Huse i Dag! 
sagde Sogneraadsformanden, den tykke Rasmus Niel- 
sen — Jaja, Høsten har osse vaaren god nok! 

— Men Priserne er sløje 1 peb en lille, bleg 
Bondemand med et strikket Tørklæde svøbt femten 
Gange om Halsen. 

— Det er di, Mads Persen; men det ha'de da 
vaaren værre, om Komet ossensaa ha'de vaaren sløjt ! 



UI. 

Der var Trængsel i Stuerne. Kvindfolkene stod 
opstillet i Havestuen og Sengekammeret, Mandfol- 
kene i Dagligstuen og Gangen. 

Sofie borede sig af og til ind fra Køkkenet 

G. Wied: Lystige Historier. 2 

for at byde Velkommen. Og saa borede hun sig 
ud igen. 

— Vi kan godt spise, Ole! sagde hun sidste 
Gang, hun var inde. 

— Naa. Ja, saa værsgod, Karlfolk, værsgod! 
sagde Ole — kom op i Stuen og ta' en Bid Brød 
og en Snaps. 

Skomager Hansen havde af sig selv fundet op 
i Storstuen, hvor han stod og summede for Marthe 
og Johanne. Skomager Hansen satte Kvinden me- 
get højt. 

— Aa, værsgod Madam Rasmussen! Værsgod, 
Madam Baldrian! værsgod dov! 

Det var Sofie, der drev Damerne op i Spisesalen. 

Saa satte man sig. Mændene ved det store 
Bord, og Kvinderne ved det mindre. Suppen blev 
baaren ind i store Lerfade, og enhver øste op med 
sin Ske i sin Tallerken. Der laa Skeer ril alle. 
Tinskeer, som var laant hos Købmanden. Men 
nogle gamle Bønder viklede deres private Træskeer 
ud af Lommetørklæderne og gav sig stille til at 
søbe af selve de store Fade. De var ganske brune 
og blanke af mange Aars Tjeneste, Skeerne. 

Ole gik rundt og skænkede Snapse. Man drak 
alle af samme Glas. Og da han havde skænket for 
Mændene, gik han over til Konernes Bord. 

— I skal sgu osse smage paa Mosten, Fruen- 
timmer! Det er godt for MellemguUet. 

Og flere af Madammerne sagde: Tak, som by- 
der I og stak Snapsen ud. 

Men Snedkermester Baldrian gjorde Korsets Tegn. 

Sofie og Marthe og Johanne for ud og ind 
med tomme og fulde Fade. Guderne maa vide, 
naar de selv fik Madl 

— Værsgod, Madam Hansen I Tag dog enen 
Skefiild, Madam Rasmussen! 

Sofie var særlig omhyggelig for Købstads- 
damerne. 

Saa begyndte Humlebien at skære Peberrods- 
kødet for. 

— Det er Kydl sagde han og jog Gaflen ned 
i det gule, bævrende Fedt lige til Skaftet — Det 
er s'gunde Knaldviskelær, hudd, huddl 

Bønderne fniste og puflede hinanden i Siderne: 
Hør Skomageren! Hansen gik nemlig for at være 
»grinagtig« og kunde som Følge deraf ikke aabne 
Munden, uden at man lo. 

Kødet blev spist paa den samme Tallerken som 
Suppen. 

Og Ole gik igen med Snapsen. 

Saa blev Tallerkenerne tagne ud og vadskede, 
og man begyndte paa Stegen. 

— Er det Andrikker? spurgte Skomageren, da 
Gæssene blev sat hen foran ham for at skæres for. 

Selskabet vred sig af Latter, og Madam Hansen 
sagde, smigret over Mandens Sukces: 

— Gui, Teobald, hvor du skaver dig! 

Alle skulde smage paa alt, hvad der var paa 
Bordet; og Tallerkenerne blev fyldt til Randen 
med Steg, Sauce og Kartofler, Syltetøj; Asier og 
Rødbeder. 

Nogle spiste med Fingrene, som de bagefter 
tørrede af i Dugen. 

Ole gik immer med Snapsen. 

Saa kom der Risengrødskage med Rosiner. 
Den var parteret ude i Køkkenet, og hver tog sin 
Stump i Haanden og gnavede af den. 

Stemningen var bleven oprømt; man talte højt, 
lo og gestikulerede. Og de gamle Bønder med 
Privatskeeme ræbede stille. 

Og saa var Ole der igen med Snapsen. 

— Hudd, hudd ! sang Humlebien — længe leve 
Druesaften I 

— Takl sagde Ole og tog sig selv en Snaps 
— Er der ingen, der vil ha* mere Kage, Folkens? 
Værsgod 1 

Men der var ingen, som havde Plads til mere. 

— Ja, saa Tak for Mad dal sagde Ole; han 
mente velbekomme. 

Og saa rejste man sig fra Bordene. . . 

IV. 
»Spellekanteme«, en Violin og en Klarinet, 
havde spist i Dagligstuen. 

Nu gik der en Mumlen gennem Ungdommen, 
at Dansen skulde tage sin Begyndelse. Marthe tog 
allerede nogle Pas ude i Spisekammeret med Gaase- 
skrogene paa en Lertallerken. 

— Gaa du kun ind, sagde Sofie — gaa du 
kun ind Marthe! Du har dov Lopper i Benene 
alligevel. 

Marthe for op i Storstuen og fik Bordene ryd- 
dede ud i en Fart. Seks Veninder hjalp hende. 

Henne i det fjerneste Hjørne havde man an- 
bragt et Mæskekar med en Vognbund over. Der 
oppe paa to Stole skulde Musikken sidde. Den 
brugte ingen Noder. 

Et Par tjenstvillige Koner hjalp Sofie med at 
sætte til Side i Spisekammeret. 

— Hudd, hudd! summede Skomager Hansen 
og stak Hovedet ind gennem Døren — Levninger 
til fjorten Barsler 1 

De andre Mandfolk var gaaet udenfor i Lo og 
Stald for at se Bedriften. Nogle stod omme i 
Stakhaven og betragtede de ni toppede Kornhæs. 
Snedker Baldrian var imellem dem. Han havde 
igen faaet den høje Silkehat paa og saa stadig ud, 
som om han var attacheret et Lig. 

Men han drak heller aldrig andet end Hvidtøl 
Nummer tre, sagde han. 

Pludselig spillede Musikken op inde i Sa- 
len, og den tykke Rasmus Nielsen begyndte at 

danse rundt med Smed Sørensen ovre i Ko- 
stalden. 

— Man har jo dog bevaret Elanstisitæten ! 
sagde han. 

Men oppe i Storstuen havde Landvæsenseleven 
fra Skaftegaarden »lagt for« med Marthe. Det var 
en Galopade, og Skørterne føg om hende. Hun 
havde paa en eller anden vidunderlig Maade faaet 
en »klar« Kjole paa. 

Nu kom Skomager Hansen slæbende med Sofie 
fra Køkkenet. 

— Di er da taavelig, Hansen 1 sagde hun og 
stred imod. Hun var i ophæftet Forklæde og Plys- 
ses Morgensko. 

Men Skomageren svang hende ind i Dansen. 

— Hudd, huddl sagde han — De danser som 
en Sypige, Madam Kanstrup! 

Manden mente vel Sylfide. 

Flere og flere Par snurrede ud paa Gulvet. 

Søren Karl havde snappet Johanne, der kom 
med en Brødbakke fuld af Fintbrød til Kaffen; og 
nu dansede baade hun og Søren og Fintbrødet 
Galopade. 

— Kaffen koger over I brøler saa pludselig Ma- 
dam Baldrian ind fra Køkkenet; og baade Madam 
Kanstrup og Johanne slider sig løs fra deres Kava- 
lerer og styrter ud. 

V. 



I Dagligstuen har de mere alvorlige Naturer 
slaaet sig ned. Det store Bord fra Salen er flyttet der 
ind, og man faar sig en »Mis« til to Øre pr. Stik. 

Saa kommer Kaffen. Der drikkes Rommer i 
og spises Fintbrød til. Og midt paa Bordet, mellem 
Messingstager med tændte Lys staar desuden en 
Trækande fuld af hjemmebrygget Gildesøl. Den 
drikker man skiftevis af, idet man omhyggelig 
stryger sig over Læberne med Bagen af Haanden, 
forinden man sætter Munden til. Piberne er kom- 
men frem, og Tobaksposen gaar rundt. En tyk, 
graJa, sødlig Piberøg fylder alle Værelser. 

Kun Skomager Hansen og Landvæsenselev Bene- 
diktsen ryger Cigarer. 

Lysene oppe i Storstuen har længe været tændt. 
Flammerne blaffer rundt i Trækvinden, og Tællen 
drypper ned ad Ryggen paa de gamle Koner, der 
sidder langs Væggene og fordøjer og mindes deres 
Ungdom. Enkelte Karle har trukket Frakkerne af 
og danser i Skjorteærmer. Violinen jamrer, og 
Klarinetten snøvler. Der skriges og raabes og les 
og trampes. Og Madam Skomagermester Hansen 
danser Tyrolervals med Madam Snedkermester Bal- 
drian. 

— Fa'en osse til Uheld En sidder il bander 
Rasmus Nielsen inde i Dagligstuen og hugger den 

knyttede Næve ned i Bordet. Han havde taget 
Missen i Forhaanden og var bleven bet. 

— Op med Søllet I sagde Ole og grinede, saa 
han rystede ved det. Ole havde vundet hele Kagen, 
der udgjorde atten Øre — Op med Søllet, Rasmus 1 

— Jeg .har sgu ikke flere! brummede Rasmus 
og gik til Bunds i Vestelommen. 

— Lad ham gi' tilbage paa en Spædekalv, hudd, 
huddl foreslog Skomager Hansen, der havde forladt 
Dansen et Øjeblik for at se paa Spillet. 

Hele Stuen skrupgrinede med Undtagelse af 
Sogneraadsformanden. 

— Her er femogtyve Øre, sagde han og viste 
Mønten frem — jeg skal ha' s)rv Øre igen I 

— Dem kan du faa, naar vi har spillet. 

— Gu' vil jeg ej; jeg vil ha' dem straks 1 

— Tror du vi snyder? 

— Næi; men jeg vil ha' dem straks; ellers 
spiller jeg ikkel 

— Naa — aa, du kan da vel nok betro vos 
syv Øre? 

— Næi, jeg vil ha' dem straks ! Rasmus Nielsen 
svedte af Stædighed. 

— Hudd, hudd! summede Bien. 

— Hvem griner du 2l\ din Skomagersnude! 
brusede Rasmus op og slog igen Næven ned i 
Bordet, saa Glas og Flasker dinglede — Hva' Faen' 
har du her aa bestille, din Begslikker? 

— Naa, naa, naa, Rasmus I sagde Ole mæglende 
— ta'en nu med Sjemytlighed ! 

— Jeg spiller ikke, saa længe den Sylepresser 
er i Lokalet/ 

— Han er jo allerede gaaet, Rasmus 1 

— Er han gaaet? 

— Javel er han gaaet! 

Rasmus Nielsen rejste sig og saa sig om. 

— Jeg vil tale med haml sagde han saa. 

— Jamen han er jo inde aa danse nu, Rasmus ! 

— Jeg vil li'godt tale med haml 

— Naa, Rasmus, sæt dig nu ned I sagde Ole 
og tog sin Gæst venskabelig under Armen. — Nu 
ta*r vi en lille hal' Rum til, og saa spiller vi. Det 
er dig, der skal giM 

— Jeg vil tale med ham li'e med det samme! 

— Javel saa ! Her er Rummen 1 Skaal 1 Gi' saa 1 
Rasmus tog Kortene og begyndte at give. 

— Nej, du gi'r fejl! Det er til venstre! var 
der en, der sagde. 

— Jeg vil gi' til højrel 

— Jamen. . . 

— Jeg vil gi' til højre ! Ellers spiller jeg ikke 1 

— Naa, Fa'en . . . Skal vi la' ham gi' til højre? 

— Ja — a, sagde de andre. Og saa gav Ras- 
mus til højre; og Spillet blev fortsat. 

VI. 



Klokken slaar tolv. Rundt om i Stuens Hjørner 
sidder de ældste Bønder og blunder. De havde 
mest Lyst til at komme hjem, men vil dog nok 
have Punsen og Æbleskiverne med. Ogsaa Snedker 
Baldrian er falden i Søvn. Han sidder stiv og stram 
op ad Kakkelovnen med et Ansigt blegt og alvorligt 
som en Votivtavle. 

Landvæsenseleven fra Skaftegaarden kom fa- 
rende ind. 

— Hvor er Frøken Kanstrup? Det er Sekstur! 

— Frøken? sagde Rasmus Nielsen — Frøken F 
Kalder han hende Frøken? . . . Jeg spiller ikke 
mere! 

— Aa Sludder, Rasmus! Du er da osse rent 
krakilsk? 

— Sa'e han kanske ikke Frøken, hva'? 

— Jo Gu* sa' han Frøken, men hva' rager 
det dig? 

— Hun er ikke mere Frøken end som min den 
gamle So! 

— Næ, vel saa! Men stik nu bare det Es! 
Rasmus stak med Trumfdame. 

— Se det er en Frøken! sagde han. 

— Hun er s'gu heller ikke a' di ægte! sagde 
Ole og stak over med Trumf konge. 

— Nu sku' da Satan flytte og føre. . . 

Ole klukkede og strøg Pengene til sig. Han sad 
i Held. Han havde vundet over en Krone. . . 

Eleven var faret ud og havde fundet Marthe i 
Køkkenet, hvor hun stod og hjalp Sofie med at 
drysse Melis paa Æbleskiverne. 

— Det er Sekstur ! raabte han — Det er Sekstur ! 
Marthe svarede ved at kaste ham en Skefuld 

Sukker i Ansigtet. 

— Nu er Di sokkersød, Benediktsen I lo hun. 

— Jamen, kom nu! 

— Nej, jeg hjælper Mo'rl 

— Maa hun ikke nok gaa med, Madam Kan- 
strup? 

— Jo, gaa du kun, min Pigel Ungdommen 
skal more sig! 

Og Landvæsenseleven galoperede med Armen 
om Livet paa Marthe ind i Salen. 

Der var sat nye Lys i Stagerne derinde. Baade 
Havedøren og alle Vinduerne stod aabne, saa der 
var den yndigste Gennemtræk. Men alligevel havde 
næsten alle Karlene afført sig de unødvendigste 
Klædningsstykker: Frakke og Vest. 

Skomager Hansen sprang Seksturen med den 
lille Madam- Baldrian. De stampede i Gulvet som 
et Par løbske Heste. 

Søren Karl svang Johanne, saa hun hvinede ved 
det Og Eleven nynnede halvhøjt i Øret paa den 
blussende Marthe: 

En Sekstur, ak i det lille Ord 

En Verden af Fryd og Lyksalighed bor 

Saa hørte man Oles Stemme brøle inde fra 
Dagligstuen : 

— Kommer ikke snart Ponsen, Sofie? Vi er 
tø 'stige! 

— Den skal I ha' oppe i Salen \ svarede Sofie 
fra Køkkenet. 

— Nej, Fanden, la' vos faa vor Part her ind; 
vi har ikke Stunder til at holde op I 

Ole sad stadig i Held. Nu havde han stukket 
fem Kroner og fem og halvfjerds i Lommen. 

Rasmus Nielsen var hvidglødende af Raseri. 
Han sad hele Tiden og mumlede: Satan! Satan! 
og havde stillet en tykmavet Skindpung op ved 
Siden af sig paa Bordet: Om jeg saa skal gaa fra 
Gaarden! sagde han: Om jeg saa skal gaa fra 
Gaarden ! 

Nu spillede de med tolv Øre i Indsats og Beten 
til seks og tredive. 

Det var Ole og Rasmus Nielsen, Søren Buch, 
Per Klemmensen og Martin Sejersted, der spillede. 
Rasmus tabte mest, men han var ogsaa aldeles hen- 
synsløs til at tage Missen. 

Snedkermester Baldrian laa stadigvæk i Dvale 
op ad Kakkelovnen. Men han maatte have haft et 
lyst Øjeblik, thi sin høje Silkehat, sin Hovedhjørne- 
sten, havde han faaet bragt i Forvaring under Sto- 

len. Ogsaa de gamle Bønder med Privatskeeme 
sov trygt i deres Kroge. De snorkede som Krea- 
turer i en Fedestald. Det gjorde Baldrian derimod 
ikke; han mere fløjtede. 

— Vær^od, nu er Ponsen bragt op i Stuen 1 
meldte Sofie. 

— Vi vil s*gu ha* den her ind I bandte Ole. 

— Den staar oppe i Stuen 1 Vil I ha' no'et. 
faar I gaa dér op I nikkede Madammen og for- 
svandt. 

Det mindre Bord var igen fl3^et op i Danse- 
salen og stillet midt under .> Kronen«. Punsen stod 
og dampede i en vældig Gryde; og rundt om den 
stod alle Gaardens Spølkummer og Kopper. 

Skomager Hansen øste Drikkelsen op af Bollen 
med en Grødslev. 

— Ta' fral sagde han og langede Kopper ud 
til alle fire Verdenshjørner — Det er Kydswppty 
dette her! det er Fanden vælteme Kydsuppe, der 
er kogt paa en fed, gammel Vinhandler, hudd, hudd 1 
Har I nu allesammen faaet? Damerne osse? Saa 
skal vi ha* en Skaall S3mg med: 

O— og dette skal være 
Ole Kanstrup til Ære 
Hurra. . . 

— Det er min Skaal I det er min Skaal 1 sagde 
Ole, der endnu sad inde ved Spillebordet — Den 
maa vi sla mig ind aa drikke! 

— Spiller vi Mis eller spiller vi Halløjs spurgte 
Rasmus Nielsen. 

Og Skam for den som ikke 
Ole Kanstnipses Skaal vil drikke, 
Hurra, Hurra — a! 
den Skaal var bra— a — Hurra! 

— Jeg maa s'gu derind I Vi kan jo spille siden 
bagefter ! 

Og Ole rejste sig hurtig fra Stolen og for op 
i Salen. 

Ole Kanstrup længe leve. 
Hurra — a~a! , 

I Fryd og Velstand svæve — 
Hurra — a— a! 

— Tak, Hansen! Tak, Tak! 

Gid han maa høste lige saa meget 
til næste Aar som i Aar, 
Hurra — a— a! 

— Tak, Tak! 

Og gid vi allesammen maa komme 
med til Høstgilde igen, 
Hurra — a — a ! 

— Tak Hansen! Tak, Tak, allesammen! Ole 

gik bredt smilende rundt og stødte sin Kop mod 

Gæsternes. 

O— og dette skal være 
Madam Kanstrup til Ære — 
Hurra. . . 



31 



tog Skomageren fat igen, og Koret stemmede 
i med. 

Madammen paahørte Skaalen med nedslagne 
Øjne og Punsekoppen i de foldede Hænder foran 
paa Maven. 

-^ Di skal rigtig ha' saa mange Tak, Hansen! 
sagde hun og klinkede rundt. 

— Mine Damer og Herrer! begyndte Land- 
væsenseleven fra Skaftegaarden — vi Agrarer. . . 

O— og dette skal være 
Jomfru Kanstrup til Ære. 
Hurra 1 . . . 

sang Humlebien paa en frisk og druknede Elevens 
Tale. 

— Fa'en til Skomager! nikkede Ole — sikken 
en Røst! 

Efter Marthes Skaal blev »Ungdommens« ud- 
bragt, derpaa Musikens og saa »de gamles« og 
endelig »vort Selskabs«. Men saa var der heller 
ikke mere Puns i Gryden. . . 

VII. 

— God Nat, Hr. Kanstrup ... De er ... De 
er min Ven! og Tak for i Aften? 

— Hva' Fanden, Baldrian, er Di rigtig i Koløren? 

— Jeg maa nødvendigvis ... til mit Hjem . . . 
Hré Kanstrup! 

Snedkermesteren stod stiv og bleg raed sin 
Hovedhjørnesten i Haanden. Han havde ogsaa faaet 
Handskerne paa. 

— Er Di gal, Baldrian? Hva' Fanden vil De 
hjem efter? 

— Jeg maa . . . nødvendigvis i min . . . Seng I 
mumlede Snedkeren. 

■^ Gud, Baldrian, du er jo fuldl 
Det var Konen, der kom til. 

— Ja ... mit Barn 1 sagde Baldrian og forsøgte 
at se Madamen stift i Øjnene. 

— Jamen, du har jo ikke drukket no*et; du 
er jo i Afholdenheden! 

— Nej, drukken . . . no'et, det ... det har jeg 
ikke . . . Putte ! 

— Jamen hvor Satan kan De saa bli'e fuld da? 
spurgte Rasmus Nielsen greben af den højeste For- 
undring. 

— Det skal jeg sige Dem, Hr. . . . Hr. Nielsen ! 
... det véd hverken Di eller jeg I Men vil Di ha 
... et Klædeskab . . . med Kna . . . Knager . . . 
med tre Rækker Knager. . . 

— Plads! Varsko! lød det fra de unge Karl- 
folk, da Musiken i det samme spillede op. 

En seks — syv Par for ud paa Gulvet, og Bal- 
drian blev slynget baglæns hen i en Krog, hvor 
han sank ned paa en Bænk. To Minuter efter sov 
han med Hovedhjørnestenen ned om Ørene. 

Snedkeren var den eneste, der paa en for Guder 
og Mennesker ubegribelig Maade var bleven slaget 
todt af Punsen. De andre Gæster livedes tværtimod 
op. Om det saa var de ældgamle Privatskeer, der 
før havde følt Længsel efter Sengen, saa tumlede 
de hen og gjorde Haneben til en Dame og kørte 
hende trods Gigt og Ligtorne i sære Slyngninger 
rundt paa Gulvet. 

Musiken var igen sat i med en hvinende Ty- 
rolervals. Violinen trampede Takten med sin jæm- 
beslaaede Hæl mod Karrets Bund. Det klang som 
Hovslag over en Bro. 

Alle vilde nu ud paa Gulvet. Man puffedes 
og trængtes og masedes. Der lød Hvin og Skrig 
og Latter. Rasmus Nielsen dansede med en Dame 
i hver Arm. Sveden drev ham ned over Ansigtet, 
og hans Celloluidflip var revnet. Humlebien havde 
atter faaet fat i Madam Kanstrup og svang hende, 
saa Hvergamsskørtet stod om hende som et Stor- 
sejl. Lysene blaffede og hoppede som Lygtemænd. 
Et Par af dem gik ud. 

— Jeg orker ikke mere, Hansen 1 jeg orker ikke 
merel stønnede Sofie og segnede om paa Bænken 
ved Siden af Baldrian. 

— Aa Gu*, aa Gu' I pustede hun — Men det 
er nu li'godt alligevel morsomt aa more sig! 

-^ Kædel brølede pludselig Skomageren — 
Kæde I Ta?' fat, ta' fat! 

G. "Wied: Lystige Historier. 3 

Og han greb igen Madamen ved Haanden og 
trak hende op fra Bænken. 

— Kæde, Kædel 

Rasmus Nielsen tog Sofie i den anden Haand. 
Og saa kom der ét Par til og ét Par til. 

— Op med Jer allesammen I raabte Skomageren, 
der førte an — Op med hele Klirresietl Over i 
Galop, Musik 1 over i Galop! 

Musiken slog over i en strygende Galop, og Han- 
sen for rundt med Kæden, saa det knagede i Ledene. 

— Ta* dem paa Bænkene osse! 

— Næi, næil skreg de gamle. 

— Jo, jol raabte de unge. 

Og de rynkede Morliller, der kun var kommen 
til Gaarde for at spise og for at mindes deres Ung- 
dom, maatte med, enten de vilde eller ej. 

Der var næppe Plads til at røre en Taa længere 
derinde. Man stod presset sammen som Tangen- 
terne paa et Klaver og maatte nøjes med at hoppe 
op og ned. 

Saa var der pludselig en, der raabte: 

— Ud i Haven I ud i Haven 1 

Og ud gennem den aabne Havedør væltede hele 
Menneskeklumpen; frem over Dørtrinet, ned ad 
Stentrappen, ud paa de grusbelagte Gange og brune, 
halvvisne Plæner. 

— Musiken maa med! Musiken maa med! 
var der saa en anden, der skreg. 



35 

Og Musiken kravlede ned af Karret og stillede 
sig i Døraabningen og hvinede paa Violen og snøv- 
lede paa Klarinetten, saa Spurvene under Straataget 
for ud af deres Reder, og Lænkehunden ovre i 
Porten begyndte at gø. 

Der var ingen Orden mere i Rækkerne, ingen 
Kæde. Man tog hinanden om Livet eller i Skuldrene 
og valsede rundt; eller man dansede tre — fire i 
Klynge. 

Over Gange og Plæner og Blomsterrabatter for 
man under Latter og Glædeshyl. 

Ole Kanstrup og Rasmus Nielsen rokkede rundt 
i tæt Omfavnelse og tilsvor hinanden evigt Venskab. 

Humlebien polkerede under ustandselig Summen 
foran Madam Skrædermester Rasmussen, der var 
bleven hængende i en Stikkelsbærbusk. 

Tre unge Piger snurrede med hinanden i Haan- 
den rundt om en halvf]erdsindst3rveaarig Bondemand, 
der saa ud, som var han søsyg. 

Madam Hansen og Madam Kanstrup sad paa 
deres Haler midt i et Astersbed og lo, saa de var 
ved at revne. 

Og henne under Lindetræet slog Landvæsens- 
eleven fra Skaftegaarden Armene om Halsen paa 
Marthe og kyssede hende tre Gange paa Munden, 
inden hun kunde faa sagt, at han skulde la' 
være. . . 

3* 



^6 



VIII. 



Men inde i den tomme, støvede Storstue sad, 
støttet op mod Væggen, i ensom Højhed, Afholds- 
manden, Snedkermester Kristian Baldrian — den 
Dumrian 1 



Glade Jul, dejlige Jul. . . 



J uleaften havde vi været »til Træ« hos Larsens. 

Det var ellers ikke Bestemmelsen. Vi skulde 
have fortæret vor Gaas i Ensomhed og spillet Tre- 
mands L'hombre med Romtoddy og Havannacigarer; 
og jeg havde fattet det vanvittige Haab muligvis 
ad den Vej at kunne fremskaffe de halvfjerdsindstyve 
Kroner, jeg skulde betale den første Januar Klokken 
tolv præcis. 

Men saa var der om Formiddagen kommet Bud 
ned fra Familien ovenpaa, om vi ikke havde Lyst 
til at komme op og se paa Juletræet Klokken seks, 
der kom en Del Børn. 

Jeg stemte for L'homberen; men de to an- 
dre, der er dybere Gem37tter, holdt paa, at vi 
skulde tage Juletræet og Børnene med.« Og derved 
blev det. 

Klokken slog seks,- og vi begyndte at lette paa 
os. Vi havde taget Gaasen til Middag Klokken 
fire og derpaa lagt os med Kaffe og Kognak; en 

paa Sofaen, en i Gyngestolen og en paa Chaise- 
longuen i Hjørnet under Oldemoders Billede. 

— Aa Gud ja, ja, ja! sagde den ældste, der er 
Jurist, og i hvis Hjem vi var — her er rart i det 
lille Danmark! og saa gabede han og strakte sig, 
saa det ligefrem knækkede i Ledemodene paa ham. 

— Gu' er der saal sagde jeg og sukkede 
ved det. 

Men den yngste, der er Baandhandlerkommis, 
sagde ingenting, for hans Kæreste sad i Rødby. 

Saa hørte vi en af Gutterne oppe fra trimle 
ned ad Trapperne, og Døren blev vrikket op: 

— Nu tænder de, nu tænder del raabte Dren- 
gen og tog mig i Haanden og trak afsted med 
mig. Op ad Køkkentrappen maatte vi, ind gen- 
nem Køkkenet og Sovekammeret og ind i Spise- 
stuen. Dér stod en seks — otte Børn stive og for- 
ventningsfulde. . 

— Derinde tænder de! hviskede Drengen og 
pegede paa Portieren, der var trukken for ind til 
Dagligstuen. 

Nu kom Juristen og den Forlovede. Juristen 
lod sig straks dumpe ned i en Lænestol og tog en 
lille Pige paa Skødet og begyndte at dikkedikke 
hende paa Halsen, saa Barnet hvinede af Glæde. 
Den Forlovede stillede sig op i en afsides Krog og 
smilede blegt ud over Forsamlingen. 

Portieren blev slaaet til Side. Og dér stod 

Træet med alle sine Lys tændte, saa det skar mig 
i Øjnene. Jeg vilde fugte dem lidt med det Øjen- 
vand, jeg altid gaar med i Lommen, men inden 
jeg vidste et Ord af det, havde man taget mig i 
begge Hænder og rundt gik det om Juletræet. 

— Halløj 1 tænkte jeg — det var ellers ikke 
Meningen 1 

Men rundt maatte jeg. Og saa begyndte Bør- 
nene at synge: 

— Glade- Jul, dejlige Jul. . . 1 sang de. 

— Ja, I kan sagtens, tænkte jeg — I skal ikke 
betåle halvfjerdsindstyve Kroner den første Januar 
Klokken tolv præcis! 

Juristen var svært i sit Es. 
-^ Syng med! nikkede han til mig og pustede 
med sit røde Ansigt. 

— Jeg mangler Midler, sagde jeg — og jeg 
er hæs. 

Lidt efter standsede Toget, og man gav sig til 
at rapse af Træet. 

— Om der nu var halvfjerdsindstyve Kroner til 
dig! tænkte jeg, medens jeg stod og fortærede en 
kandiseret Blomme. Og jeg kiggede over til Ju- 
risten, der for mig repræsenterede Kapitalen. Jeg 
havde skrevet til ham om min store Nød og sendt 
ham Brevet pr. Post Lillejuleaften ; men han havde 
ikke talt et Muk om det hele den lange Dag. Nu 
stod han og blinkede polisk med det højre Øje 

over til mig, medens han bandt en Sløjfe under 
Hagen paa en Dukke i rødt Tarlatan, som en af 
Smaapigeme havde faaet. Jeg fattede Haab. 

— Hvis der nu er en Pakke med halvfjerdsinds- 
t)rve Kroner i, tænkte jeg — hvor skal jeg da 
synge I 

Den Forlovede opholdt sig stadig i Hjørnerne. 
Nu stod han klemt inde mellem Bogskabet og 
Klaveret og rev Konvoluten af et stort Brev i Kabi- 
netsformat. Hans Aasyn lyste med en mild Glans. 
Og da han havde faaet Papiret fjernet, kyssede 
han stille det, der laa indeni. Han ænsede ikke 
Omverdenen længere. 

— Herregud, tænkte jeg — det er vist fra 
Rødby 1 Hvem der var ung som hanl Og jeg 
blev vemodig stemt ved al den Glæde omkring 
mig og ved Smerten i mit eget sønderrevne Indre. 

— Her er noget til dig I raabte pludselig en 
Stemme ved Siden af mig. Og min lille Ven fra 
før rakte mig en Pakke. 

Jeg følte nervøst paa den. Den var blød. Det 
kunde godt være Tikronesedler. Jeg saa over 
paa Juristen. Han blinkede nu polisk med begge 
Øjnene. 

— Glade Jul, dejlige Jul ! sang det indeni mig, 
da jeg begyndte Udpakningen. Der kom noget 
blaagraat til Syne. — Det er Tikronesedler, det er 
Tikronesedler! tænkte jeg, og Livsglæden blussede 

heftig op i mig. Jeg følte pludselig det kønne i 
denne gamle Skik med Juletræ, Sang^ Knas og 
Pakker . . . Men hvad Fanden var det! Det var jo 
ikke Papir det graa, det var Uldl 

Jeg kiggede igen over paa Juristen. Hen lige- 
frem gnistrede af indvendigt Humør. 

Jeg halede Genstanden ud af Papiret, halede og 
halede. Og alt som jeg halede, blev mit Ansigt 
længere og længere. Og jeg tror nok, jeg fældede 
en stille Taare, da jeg omsider stod med et Par 
Knævarmere i Haanden, et Par graa Uldgarns Knæ- 
varmere med blaa Borter 1 

Juristen rev dem fra mig og ilede rundt til 
Husets Damer med dem. 

— Dem har jeg selv bestilt, Fru Larsen I 

— Nydelige! sagde Fru Larsen — og med 
hæklede Borter 1 

Og alle Damerne beundrede Arbejdet, medens 
Børnene glemte deres Legetøj, og selv den For- 
lovede nærmede sig efter at have stukket Pigen 
fra Rødby i Brystlommen. 

Men jeg stod fortabt. Og jeg syntes, at Ly- 
sene paa Juletræet kædede sig sammen og skrev 
med Flammeskrift oppe under Loftet: Første Januar 
Klokken tolv pracis! 

— Er du ikke glad for dem? spurgte Juristen, 
da han kom tilbage med Knævarmeme. 

— Jo, sagde jeg og smilte som et Svøbelsesbarn, 

der har Mavekneb — jo, ganske overordentlig for- 
nøjet! 

— Du fryser jo altid paa Knæene, siger du? 

— Ja væmmelig! 

— Paa Knæene? spurgte han igen, og jeg 
syntes, at han blinkede. 

— Nederdrægtig paa Knæene! sagde jeg med 
Overbevisning. 

— Jamen er du nu ogsaa rigtig glad for dem? 

— Ved Gud! sagde jeg og rev mig ud af 
mine triste Tanker — det er jeg! Jeg er vold- 
som glad for dem! Tak skal du ha', gamle Ven, 
jeg skal aldrig glemme dig denne Overraskelse! 

Juristen smilte. Og jeg tror virkelige at han 
gjorde saa hastigt omkring og gik bort fra mig for 

at skjule, hvor heftigt han gottede sig den 

Prokuratorsnude ! 

Jeg kunde have visket ham om Næsen med 
hans infame Knævarmere! Og var han ikke gaaet, 
jeg tror, jeg havde gjort det! 

Klokken otte en halv var Stadsen forbi, og vi 
gik ned til os selv og satte os til at spille L'hombre. 

Men først vilde Juristen absolut hale Bukserne 
af mig for at se, hvordan Knævarmeme klædte. 
Jeg lod ham gøre det for muligvis at blødgøre ham 
ved min Føjelighed; thi jeg havde endnu ikke op- 
givet Haabét om Ressourcer. . . 

Naamen vi spillede altsaa L'hombre, og vi drak 
Romtoddy, og vi røg Cigarer; og Temperaturen 
steg. De uldne Knævarmere irriterede og krad- 
sede, og de halvfjerdsindstyve Kroner legede Tagfat 
i min Hjerne. Juristens Øjne lyste som et Par 
Glødelamper, og hans Overskæg vippede af Vel- 
være. Den Forlovede trak imellem Stunder sin Gen- 
stand op af Brystlommen og henfaldt i Beskuelse. 
Men jeg lavede Toddy og lavede Toddy og drak 
og drak paa Fædrelandets Vel, paa en forbedret 
Retspleje, paa Jærnbane til Rødby og paa alt mel- 
lem Himmel og Jord. Og det lykkedes mig virke- 
lig lidt efter lidt om end ikke helt at glemme de 
halvfjerdsindstyve Kroner saa dog at skyde den før- 
ste Januar ud i en uoverskuelig Fremtid. Men til 
sidst maatte ogsaa Juristen og den Forlovede tage 
mig under Armene og ved fælles Hjælp lægge mig 
ind paa mit Smertensleje. . . 

Saa gik jeg Morgentur ude paa Landevejen, der 
fører fra Byen op over nogle Bakker og langt, 
langt ud i Verden. 

Der var Sne overalt. Hele Jorden var en ene- 
ste hvid Flade; og Himlen var graa, og jeg havde 
Hovedpine. 

Det vil sige, det var ikke saadan egentlig Ho- 
vedpine; men det stod bare ikke rigtig til deroppe. 
Der var noget, der skulde huskes, men som jeg 
ikke kunde faa frem i Forgrunden. 

Imod mig kom gaaende to smaa Bønderdrenge 
i lyseblaat Vadmelstøj og med Træsko paa. Man 
kunde næsten ikke høre dem i den bløde Sne; og 
saa var de saa ganske overordentlig smaa, disse 
Bønderdrenge, syntes jeg; og midt imellem sig bar 
de en uhyre Kurv, op af hvilken der stak Hovedet 
af et Vildsvin. 

-*- Uf 1 nu er der igen en Storborger, der skal 
mæskes! tænkte jeg. 

— Glædelig Juli sagde Bønderdrengene og let- 
tede paa Huerne. Jeg sagde ingenting, thi mit Hu- 
mør var daarligt. Jeg ktmde ikke forklare mig 
hvorfor. Men ved at kaste et Blik ned af mig 
opdagede jeg, at jeg ingen Bukser havde paa. Jeg 
gik i bar Skjorte og med Knævarmere rundt i 
Sneen. 

— Saa er det sgu ikke saa underligt I tænkte jeg. 
Der lød Skridt bag ved mig. 

Det var en lang Mandsperson, som snart kom 
mig op paa Siden. 

— Glædelig Fest! sagde han. 

— Pas Dem selv! sagde jeg og vilde til at 
skælde ud; men han var allerede forbi og gik vi- 
dere med Ryggen mod mig. 

Og jeg kom til at le, thi hans Ben var meget 
lange og forsynede med skotsktemede Benklæder. 
Og dertil var han hjulbenet, som Hovedet paa en 
Knibtang. Hans Skødefrakke naaede ham ikke læn- 

gere end til midt paa Bagen, og ud af den ene 
Baglomme ragede der en vældig Pibespids. Han 
havde et stort, blaastribet Uldtørkla^de om Halsen. 
Enderne af Tørklædet hapg frero under Frakken 
foran, og i Rundingen mQlleip d^ hjulede Ben saa 
jeg to blaagraa Kvaster dingle som Lodderne paa 
et bomholriisk Stueur; og Pibespidsen syntes mig 
Viseren, 

Pludselig faldt det mig ind, at det i Grunden 
var knusende uforskammet af denne latterlige Per- 
son at tiltale mt'g; og jeg skyndte mig efter ham. 
Men han kilede ogsaa paa, saa Afstanden mellem 
os forblev lige stor. 

— Halløj Kammerat I raabte jeg. Men Man- 
den forstod mig ikke. 

— Hvad er Klokken? raabte jeg igen. 

Og nu blev jeg Vidne til et Fænomen, der for 
Resten slet ikke vakte nogen Forundring hos mig: 
Pibespidsen bevægede sig langsomt hen over hans 
Bagdel og standsede først da den stod lodret mel- 
lem Knapperne paa Skødefrakken. Derpaa hørte 
jeg tolv dumpe Lyde. 

— Allerede saa mange! tænkte jeg — Saa er 
det vist bedst, at du ser at komme hjemad! 

Og jeg gik hjemad. Det arbejdede endnu inde 
i min Hjerne, det jeg ikke kunde huske. Jeg gik 
med Hovedet bøjet og saa ned paa mine nøgne 
Fødder, der traadte i den hvide Sne. 

— Underligt, at du ikke fryser! tænkte jeg — 
Det maa være Tøvejr. 

Jeg indhentede en gammel Kælling, der rokkede 
afsted med en vældig Kyse over Ansigtet. 

— Glædelig Fest! mimrede hun, idet jeg gik 
forbi. 

— Gamle Skohorn 1 mumlede jeg og satte Fart 
paa. Men hun greb mig i Skjorten og holdt 
sig fast. 

— Madam, sagde jeg oprørt — De krænker 
min Blufærdighed! 

— Jeg er en fattig Kone. . . 

— Ser De ikke, at jeg er omtrent blottet for 
Beklædning? 

— En lille Skilling? 

— Morlille, sagde jeg med Patos — tror hun 
jeg gaar med Smaamynt i Knævarmeme? 

Og jeg forsøgte at rive mig løs; men hun 
havde haget sig ordentlig fast med sine krogede 
Fingre. 

— Slip mig! 

— En gammel Kone. . . 

— Hvor gammel? 

— Halvfjerdsindstyve! grinede hun. 

— Halv . . . gentog jeg, og der for en Gysen 
igennem mig — halvfjerdsindst3rve, den første Januar? 

— Ja. . . 

— Klokken . . . Klokken tolv præcis? 

— Ja, jal nikkede hun ivrig; og Kysen gled 
bort, og jeg saa et Mandfolkeansigt med en Pen i 
Munden og en stor kroget Næse. 

Jeg skreg himmelhøjt og rev mig løs. Men 
Mandfolket fik igen fat i mig; og vi sloges. 

— Jeg skal lære dig! skreg han og dunkede 
mig i Hovedet med sine Knokkelfingre — Jeg skal 
lære dig I 

Men jeg greb ham om Livet og spændte Ben 
for ham. Og vi tumlede begge i Grøften. Jeg 
underst. Og jeg mærkede, hvorledes den kolde 
Sne lagde sig omkring min Krop. Jeg slog fra 
mig; men han trykkede mit Ansigt ned i Sneen, 
saa jeg var ved at kvæles. Da samlede jeg mine 
sidste Kræfter og skreg hæst og fortvivlet: 

— Isaksen, Isaksen, De skal nok faa Deres 
Penge ! 

Da forsvandt han. Og jeg rejste mig over 
Ende og gned mine Øjne og tørrede det vaade af 
mit Ansigt. 

Og foran min Seng stod Juristen med et tomt 
Vandglas i Haanden. 

— Den er nok højbenet! sagde han. 

— Er det dig? spurgte jeg. 

— Gu' er det mig, ja! ... Hva* Fanden, har 
du Knævarmeme paa i Sengen? Nu kan jeg da 
se, at du er glad for dem! 

— Vi drak nok . . . drak nok . . . noget i Aftes? 

~ Det gjorde vi nok ! . . , Og du vandt i 
L'hombre I 

— Gjorde jeg? spurgte jeg lysvaagen — Hvor 
meget? 

— Halvfjerds. . . 

— Kroner? 

— Næ, næ: Øre, gamle Dreng, Øre! sagde 
Juristen, vendte Hovedet bort og gik ud af Sove- 
værelset, 

Jeg blev siddende oprejst i min Seng og tænkte, 
at Livet var meget, meget, meget trist at leve, 
Menneskene forstod mig ikke. . . 

Men lidt efter aabnedes Sovekammerdøren paa 
Klem, et Par Øjne blinkede polisk ind gennem 
Sprækken, c^ en dyb Bas deklamerede: 

Op, gamle Dreng, alt Solen skinned længe. . . 
Isaksen, Isaksen, her har De Deres Pengel 

Og der kom en aflang, trivelig Konvolut fly- 
vende hen i Sengen til mig. 

Da jeg havde overbevist mig om, hvad der 
var i den, tænkte jeg paa Træet i Aftes og nyn- 
nede stille: 

Glade Jul, dejlige Jul, 
Jurister gøre godt i Skjul! 



Slipset. 

iSk^lokken var vel et — to om Natten, da han 
kom hjem fra Fødselsdagsgildet hos Nikolaj. Det 
var om Lørdagen; altsaa Dagen efter at han havde 
taget det. 

Han var kommen smaanynnende op ad Trap- 
pen og havde famlet sig frem over Loftet uden at 
tænke paa noget særdeles. Men saa var det, at 
lige idet han aabnede Døren til Værelset, hørte 
han nogen rejse sig fra Stolen henne ved Sengen. 
Han kunde ingenting se naturligvis, for det var 
jo mørkt; men han vilde alligevel have bandet 
paa, at der var en fremmed derinde. 

Om han skreg? Nej, det gjorde han ikke; 
han huggede bare Døren i igen, saa Vinduerne 
klirrede. 

Og saa stod han ganske stiv af Rædsel. 

Han rystede ikke, han rørte sig ikke; men in- 
den i ham var det, som om han skulde dø, og 
alle Tanker var borte. 

G. Wied: Lystige Historier. 4 

Saa hørte han en Stemme inde fra Værelset 
spørge i en søvnig Tone: 

— Er det dig, Paul? 

Og i samme Øjeblik lo han næsten højt og 
blev pludselig helt lind i alle Lemmer igen: Herre- 
gud, hans Broder laa jo derinde! Det var natur- 
ligvis ham, der havde rørt sig i Sengen. 

Han aabnede dristig Døren og gik ind. 

— Er det dig, Paul? spurgte Stemmen igen. 
Og han strøg en Tændstik og holdt den op i 

Vejret: Ja, der laa jo Drengen henne i Sengen, 
rødkindet og søvnig 1 

— God Aften, Axel! 

— God Aften ! . . . Hvorfor slaar du saadan 
med Døren? 

— Aa , det var ... det var Blæsten. Sov du 
bare videre! 

— Er Klokken mange? 

— Næil Sov du bare! 

Og Drengen vendte sig om paa den anden 
Side og sov ind. 

Paul gik hen og tændte Lyset paa Vadskebordet 
og begyndte at klæde sig af: 

Det var nu alligevel noget underligt noget 
med denne Lyd før! Han havde ganske tydelig 
hørt En rejse sig. Det var en Dame. Han var 
aldeles sikker paa, at det var en Dame. Det var 

en Kjole, der havde raslet . . . Sludder 1 det var 
Axel, der havde rørt sig henne i Sengen. 

Nu havde han faaet Jakke, Vest og Støvler af 
og stod og fingererede ved Slipset, et lille Humbug 
af lysebrunt, tykt Atlask. Det vilde ikke slippe 
Kraveknappen. Han blev hidsig og ruskede i det; 
og saa gik det af. 

Saa stod han et Øjeblik med det i Haanden 
og stirrede tankeløst paa det. 

Da var det pludselig, som om han følte Haarene 
rejse sig paa sit Hovede, og der trillede ligesom 
en kold Skilling ned langs hans Ryg: 

Det var hende, der havde været inde paa Kam- 
meret for at hente sin Sløjfe I 

Han smed Slipset fra sig langt hen paa Gulvet, 
som om han havde brændt sig: Aa, aa, aa, hvad 
er dog dette her, hvad er dog dette heri 

— Men Paul dog, lød det saa igen henne fra 
Broderens Seng — hvad er der i Vejen? 

Han tog sig sammen og begyndte at knappe 
Selerne af: 

— Ingenting, Axel . . . Sover du ikke endnu? 
-^- Nej, jeg kan ikke, klynkede den lille — 

naar du gaar og gør saadan et Spektakel I 

— Nu skal jeg nok være rolig ... nu skal 

jeg. . . 

Han satte sig paa Stolen foran sin Seng og 

trak Benklæder og Strømper af. Og saa tvang han 

4* 

sig pludselig til at gaa hen og tage Slipset op fra 
Gulvet og lægge det hen paa det store Bord under 
Vinduet; han gik paa bare Fødder for at være rig- 
tig flot: 

Han skulde dog nok vise, hvad Ka'l han var! 
Bange? h-næil Han havde maaske drukket for 
meget Puns henne hos Nikolaj, det var det hele! 
. . . Hi, hi, da den lange Carstensen havde holdt 
Tale for Damerne! . . . Den Diskenspringer havde 
ikke engang Præliminæreksamen! Og sikken et 
Overskæg! Nej vent bare til en anden En blev 
nitten Aar, saa skulde Verden faa Overskæg at se. . . 

Han sad paa Sengekanten og strøg sig med 
begge Hænder ned ad sine hvide, velformede Ben. 
Han syntes, det var rart. Men saa løb der en 
Kuldegysen igennem ham og han drejede sig 
med et Ryk rundt paa Halen, lod sig dumpe bag- 
læns om i Sengen og trak Dynen op under Hagen: 

Lyset? skulde han slukke Lyset? . . . Næi, det 
kunde godt brænde lidt endnu ! . - . Mon Axel var 
falden i Søvn? . . . Ja-a, han kunde høre ham 
trække Vejret . . . Fanden til Dreng til at sove ! 
. . . Det var godt, det var Søndag i Morgen, saa 
kunde han da ogsaa sHbe sig en ordentlig Skraber. . . 

Han gabede og vred søvnig Kroppen rundt un- 
der Dynen: 

Saa var det vel bedst at slukke det Lys der, 
ellers brændte det nok ned i Papiret. . . 

Hvor var han dog søvnig! Øjnene sank i, og 
han var ganske tung oppe i Hjernen . . . Det var 
vist den Puns . . . Døren? . . . mon han havde hu- 
sket at lukke Døren? . . . Den Gang jeg drog af- 
sted, min Pige. . . 

Der snurrede nogle sorte Ringe paa gul Grund 
rundt for hans Øjne. Og der stod pludselig et 
Lys foran ham, et sort Lys ogsaa, med sort Flamme. 
Han pustede til det, og det sluktes. Og saa 
sov han. 

Men et Øjeblik efter ... ja det kan ogsaa 
gerne være, at det var en hel Time efter, det 
vidste han ikke ... saa spærrede han pludselig 
lysvaagen Øjnene op: 

Det var der igen , . . det var der igen! Det 
sad paa Stolen lige foran Sengeni 

Han var bleven vækket ved, at Døren havde 
knirket. Men han havde ikke hørt, at nogen var 
gaaet hen over Gulvet, kun denne svage, uldne 
Støj, denne lille, dumpe, bløde Lyd, der lyder, 
naar En i et stille Værelse forsigtig sætter sig paa 
en Stol: 

— Axel! 

Han turde ikke rejse sig, turde ikke gøre den 
mindste Bevægelse. Han havde en Følelse af, at 
hvis han strakte Armen ud for at faa fat i Tænd- 
stikkeæsken, der stod paa Natbordet, saa vilde han 
røre ved det, der . . . ved det, der sad der foran 

ham. Maaske vilde han faa fat i en Haand . . . 
eller et Ansigt I . . . Han vilde maaske komme til 
at røre ved Tænderne, eller komme til at stikke 
Fingrene ind i de tomme Øjenhuler. . . 

— Axel I 

Hvad var nu det! nu rejste hun sig! Det var 
den samme stille, skurende Lyd som af en Kjole- 
kant, der støder mod Gulvet . . . Han syntes, han 
følte Lufttrykket af En, der bøjede sig frem over 
ham ... og Pustet af en Mund; men et is- 
koldt Pust 

— Aa Herregud, aa Herregud, • jeg skal nok 
bringe det tilbage . . . lille, gode Dame, jeg skal 
nok bringe det tilbage 1 . . . Axel dog! Axel dog!. 

— Men Paul, Paul! er du syg? 

Aa, nu var Axel vaageni Guskelov, at Axel 
var vaagen! 

— Er du syg, Paul? 

— Nej, nej . . . men . . . men her er En her- 
inde . . . der sidder En ved min Seng! Tænd Lys 
. . . Aa tænd Lys, hva'? tænd Lys, tænd Lys! 

— Ja, nu skal jeg! . . . Men hvor er Tænd- 
stikkerne? 

— Det ved jeg ikke ... Jo ... jo , de staar 
vist her paa Bordet! 

— Jamen, Paul. . . 

— Ja. . . 

— Jeg tør ikke. . . 



55 

— Hvad er du da bange for? 

— Jeg er bange . . . fordi du er bange! 

— Aa, det er noget rent Sludder! sagde Paul 
pludselig brydsk — der er ikke saadant noget til! 

— Jamen, du sagde jo. . . 

— Jeg er ikke bange! jeg har bare drømt. Vi 
fik saamegen Puns at drikke henne hos Nikolaj. 

— J^g synes, du skulde tænde Lyset allige- 
vel, Paul. . . 

— Det kan jeg sgu gerne! 

Og han rejste sig paa Knæene og famlede efter 
Tændstikkeæsken. Først greb han med Fingrene 
om den kolde Messingstage og gyste. Saa fandt 
han Æsken og tændte Lyset. Det skinnede til at 
begynde med ganske svagt som en Stjerne eller 
en St. Hansorm. Saa blaffede det op med en høj 
Flamme og gik saa pludselig ud igen. Og sam- 
tidig lød der en tydelig Knirken og Knagen af 
Døren. 

— Her er vist Nogen inde alligevel , Paul. . . 

— Aa Vrøvl, Dreng! sagde Paul og strøg en 
ny Tændstik af. (Han rystede paa Haanden og 
kunde næppe faa Lyset tændt.) — Det er bare 
Døren, jeg har glemt at lukke! 

Og da Lyset endelig brændte klart og roligt, saa 
de, at Døren ud til Loftet stod et helt Kvarter aaben. 

— Kan du saa se, sagde Paul triumferende — 
at det var Døren? 

— Ja. . . 

De sad paa Hug hver i sin Seng og stirrede 
blege og forskræmte rundt i Værelset, særlig hen i 
Krogene, der laa i Skygge bag Klædeskabet og 
Kakkelovnen. 

— Skal Døren ikke lukkes, Paul? 

— Naa — aa, det synes jeg egendig ikke be- 
høves! nu ved vi jo, hvad det er. 

— Jo — o, hva'. . . 

— Ja, saa kan du jo selv gaa hen og lukke den ! 

— Jamen, Paul, jeg. . . 

— Men du maa skynde dig lidt, inden Lyset 
brænder udi 

— Jamen. . . 

— J^> j^g ^^w ikke! Det er farligt, ser du 
. . . Doktoren siger, det er farligt at staa op af Sen- 
gen, naar man har drukket meget Puns og er ble- 
ven varm . . . man kan blive syg! . . . Jeg er lige 
glad, om Døren er lukket eller ej ... Men er du 
bange, saa. . . 

— Ja, nu skal jeg. . . 

Axel havde stukket det ene Ben ud af Sengen, 
men sad endnu tøvende og stirrede hen mod Døren. 

— Skynd dig nu lidt! sagde Paul nervøst — 
Naa I Naa! ... Nu er der gaaet Ild i Papiret! . . . 
Men ... tag mit Slips, du ved, det lille brune, 
som Maren syede i Gaar! Det ligger henne paa 
Bordet under Vinduet. Du ved, det lille, brune 



57 



Slips! . . . Tag det med og kast det ud paa Loftet 
. . . langt ud, lige saa langt, du kanl Men skynd 
dig, hører du I 

— Jamen, hvorfor skal. . . 

— Det skal du nok faa at vide I Tag det bare 
. . . tag det bare 1 Nu gaar Lyset ud 1 nu gaar Ly- 
set udi 

Ilden var naaet ned til Papiret i Lysepiben, 
det fængede og flammede op, medens den smel- 
tende Stearin sydede og kogte. 

Axel tog pludselig Mod til sig, sprang ud af 
Sengen og løb hen til Bordet. 

— Jeg kan ikke finde Slipset! sagde han — 
Det ligger her ikke! 

— Jo , jo , jo ! ved Siden af Kraven ! ... til 
højre ... nej til højre, Dreng! Har du det? 

— Ja ... nej ... jo her er det! 

— Naa, naa! (Paul næsten rejste sig op i 
Sengen.) Kast det saa! ... Og luk Døren! luk 
saa Døren! 

Axel havde taget Slipset og slyngede det af al 
Magt langt ud paa det mørke Loft. Derpaa spar- 
kede han til Døren, saa den fløj i med et Brag. 

— Kom saa hen hos mig! sagde Paul hurtig 
— kom her hen . . . her i min Seng! Det er 
ikke værdt, du ligger alene ... du, du kan godt 
ligge her ... for du er jo ... du er jo en Kry- 
ster ... du er jo en lille Kryster. 

Axel løb hen til Broderen, der allerede havde 
slaaet Dynen til Side, og krøb ned ved Siden af ham. 

Og saa gik Lyset ud. 

De laa en Stund klyngede tæt op til hinanden 
og med Øjnene fast lukkede. 

— Paul. . . 

— Ja. . . 

— Jeg er saa glad, fordi jeg maa ligge hos dig 1 
Paul kyssede hans Kind. Man hørte det store 

Ur slaa nedenunder. 

— Klokken er allerede fire, sagde han — saa 
bliver det snart lyst. 

— Bare det var lyst nul 

— Er den lille bange? 

— Næ — æi, . . . ikke naar jeg ligger her! 

De talte med hviskende Stemmer og Ansigterne 
tæt inde ved hinanden paa Puden. 

— Hvad var det saa med det Slips, Paul? 

— Aa, det var ikke noget I Det var bare no- 
get Vrøvl. 

— Maren sagde, at det lugtede, ligesom det 
havde ligget i Jorden. . . 

— Det ... det har det ogsaa! 

— Har det? 

— Sov nu, Axel! 

. — Ja ... Godnat. . . 

— Godnat. 

— Vil du ikke bruge det Slips mere, Paul? 

— Nej 1 . . . nej aldrig ! . . . I Morgen bringer 
jeg det hen i Kirken igen. 

— Har du fundet det i Kirken? 

— Ja. . . 

— Er det en af dine Kammeraters? 

— Nej ... det er en Dames. 

— En ... en Dames? 

— Naa, ti nu stille, Axel og hold Mund! Jeg 
vil sovel 

— Ja ... nu skal jeg. 

Og de tav begge. Den lille (han var tolv Aar) 
havde lagt sin ene Arm hen over Broderens Skulder ; 
han laa ganske stille og var træt og søvnig. Men 
hver Gang, han var lige ved at slumre hen, blev 
han pludselig igen lys vaagen og stirrede med store 
Øjne ud i Mørket. 

Ogsaa Paul laa rolig. Han følte sig saa tryg 
nu, han havde Broderen hos sig. Blot det, at høre 
hans regelmæssige Aandedrag lige ved Siden af sig, 
var en Beroligelse: 

Hæ, sikke noget Sludder med det Slips! Han 
vilde sgu ikke gaa hen med det i Kirken igenl 
Gud ved, hvor langt det var kommet ud paa Loftet? 
Axel havde ordentlig hevet til, det lille Skind! 
Maren og Sofie gik naturligvis og fyldte ham med 
saa mange Røverhistorier; men dem skulde han nok 
faa pillet ud af ham . . . Hys! hvad var det? Mus? 
Ja, for der var nu Mus ude paa Loftet, han havde 

hørt dem før; ogsaa om Dagen, den Gang han 
sad heroppe og læste til Præliminæreksamen . . . Hør, 
hvor de kradsedel Jamen ... det var jo . . . det 
var jo her inde , henne ved Døren I Det var nogen, 
der gik I Det var et Menneske ! . . . Aa, nu kom 
hun vist igen, nu kom hun vist igenl 

Han laa og lyttede. Øjnene havde han spærret 
vidt op, og han turde næppe trække Vejret for bare 
at lytte: 

Der var hun! (han hørte tydelig Kjolens smaa, 
bløde Slag mod Gulvet). Ku stod hun ved Stolen I 
... Ja, vent du bare, vent du bare I (Han anede 
ikke, hvad han vilde gøre ved hende). Nu bøjede 
... nu bøjede hun sig ned over ham ! Han syntes, 
han følte en Haand famle ved sin Skjorte oppe 
ved Halslinningen , hvor Slipset skulde sidde: — 
A — a — a, væk, bort! 

Han for over Ende i Sengen og slog om sig 
med Armene. Og saa sikker var han paa at ramme 
noget, noget fast, noget, der vilde gøre Modstand, 
at han næsten blev endnu mere angst ved at føle den 
tomme Luft mellem sine Fingre. 

— Hvad er der, Paul? Hvad er der dog? 

— Hørte du ikke noget, Axel? 

— Nej . . . nej, jeg gjorde ikke, sagde den lille 
grædefærdig — Nu maa du ikke begynde igen, 
Pauli ... nu maa du . . . ikke . . . begynde . . . 
igenl 

Paul drog et dybt Suk: 

— Aa, bare det var Morgen I sagde han. — Du 
maa ikke sove, Axel, ,saa skal jeg . . . saa skal 
jeg fortælle dig det hele . . . altsammen. Men du 
maa ikke blive bange, for det er bare noget Vrøvl! 
men . . . men jeg tror, at det er rigtigt, at jeg for- 
tæller dig det, for saa kan du maaske ogsaa høre 
det, og saa er det maaske ikke andet end Musene 
alligevel I . . . Men du maa ikke blive bange I 

— Nej, sagde Axel og trykkede sig forskræmt 
ind mod Broderen — nej, jeg skal nok la' være! . . . 
Men læg dig ned, Paul, ellers bliver du jo syg! 

Paul sank dødtræt om i Sengen og lukkede 
Øjnene : 

— Det er underligt , mumlede han — for jeg 
tror jo ikke paa den Slags Ting! Det er bare gamle 
Kællinger, der tror paa Spøgelser. 

— Har Du set Spøgelser, Paul? 

— Nej . . . men jeg har hørt dem; og det er 
næsten meget værre. 

— Hvad har du da hørt? 

— Du maa ikke fortælle det til nogen, Axel, 
for saa griner de bare af mig! 

— Nej, jeg skal nok la' være! 

— Det var i Gaar henne paa Arbejdet. . . 

— Henne i Kirken? 

— Ja ... Nikolaj Skrøder, som ogsaa skal være 
Arkitekt, du ved ham, jeg har været til Fødselsdag 

hos i Aften 1 . . . han og jeg arbejdede nede i 
Hvælvingerne ; der var noget Puds faldet af, og det 
skulde vi klaske op og kalke. . . 

— Hvor turde I være dernede, Pauli 

— Turde? hæl hvad skulde dér være at være 
bange for? 

— Var der Kister? 

— Ja — a. Masser! De stod stablede op ovenpaa 
hverandre, og vi maatte jo flytte dem for at komme 
til. Saa var der en, hvor Laaget sad løst, der var 
bare en Skrue i det ene Hjørne. Saa sagde Nikolaj, 
at det var en fæl Bestilling den at gaa og rode 
mellem døde Mennesker. Men jeg sagde, at jeg 
turde godt ta' Laaget af Kisten og se efter, hvad 
der var i den. Og saa vilde han ikke stikke op 
for Bollemælk, men sagde, at hvis jeg turde, saa 
turde han ogsaa. 

— Og gjorde I det saa? 

— Ja begribeligvis 1 

— Og hva' . . . hva' var deri? 

— Der var naturligvis et Kadaver I . . . Det var 
en Dame ; hun var balsameret ; helt brun 1 Hun havde 
vist ligget der i mange, mange Aar! 

— Havde hun ikke noget Tøj paa, Paul? 

— Jo — o, en hvid Kjole med Sløjfer; de var 
ogsaa brune ligesom hendes Ansigt. Hun laa og 
gabede, vi kunde se alle Tænderne. Og saa havde 
hun hvide Handsker paa; men de var helt gule og 

plettede. Og da jeg rørte ved den ene, saa .. .. 
saa faldt Haanden afl 

— Uh, Paul dog I 

— Ja, og Nikolaj blev ogsaa saa bange, at han 
løb helt op ad Trappen og skreg, den Kryster 1 . . . 
Nu synes jeg, det begynder at blive lyst, Axel ; kan 
du se henne paa Gardinet? 

— Ja; ... det er godt! 

— Naa — aa, for mig maa det for Resten gerne 
være mørkt, saa kan man bedre sove! 

— Naa ... og hvad saa, da Nikolaj løb op ad 
Trappen? 

— Ja, saa kom de andre jo rendende, for de 
troede, at der var sket en Ulykke, saadan skreg 
han. Men da de saa hørte, hvad det var, saa grinte 
de bare og sagde, at Nikolaj var en Tøsedreng og 
Skørteprins, og at han hellere skulde sidde hjemme 
under Kakkelovnen . . . Og saa var der ham Morten- 
sen, Håndlangeren, ham de kalder KartofFelbillen, 
fordi han altid har kolde Kartofler med til sin Mad 
. . . han er saa grinagtig! han sagde, at han vilde 
spise sin Vesperkost dér nede, for saa havde han 
Dameselskab I 

— Og gjorde han saa det? 

— Ja, naturligvis! og vi andre ogsaa! Men 
saa var det, at Mortensen satte en af sine Kartofler 
ind i Munden paa Damen og sagde: tyg, min Tøs, 
det er vist længe siden, du har smagt en dansk 

Ka'tøfFell Og vi andre lo. Men saa kom For- 
manden og sagde, at vi værsgod skulde lægge Laa- 
get paa Kisten, for man skulde have Respekt for 
de døde. Og saa maatte vi jo lægge Laaget 
paa igen. 

— Det var ogsaa rigtigt, Pauli 

— Naa — aa, de døde er jo døde! Men han 
Formanden, han hedder Meyer, han har jo aldrig 
lært noget, han er bare en ganske simpel Arbejds- 
mand, der har gaaet paa Kommuneskolen; og der 
lærer de jo ikke andet end Religion og Danmarks- 
historie og den Slags, ikke hverken Fysik eller 
Naturlære, som man har til Præliminæreksamen. 
Den Klasse Mennesker er saa overtroiske! 

— Se, nu er det næsten helt lyst udenfor, Paul I 

— Ja — a nikkede Paul og saa glad smilende hen 
mod Vinduet, hvor Dagslyset skinnede ind langs 
begge Sider af det nedrullede Gardin — Naa, men 
saa var det jo, da vi skulde gaa hjem om Aftenen, 
saa ved jeg ikke rigtig, hvordan det kom; men 
Nikolaj sagde da, at jeg turde ikke tage en af Sløj- 
ferne, der sad paa Damens Kjole, og gaa med i 
Lommen i tre Dage. Men jeg bad ham jo rende 
og hoppe 1 hæ, troede han, at jeg var bange ! Hvis 
han vilde gi' mig seks Cigarer til halvtreds, saa skulde 
jeg tage en af Sløjferne og møde med den som 
Slips til hans Fødselsdag! 

— Og det gjorde du\ 

— Ja, hva' Fanden! man er da ingen Pi'e- 
patte ! . . . Nikolaj blev staaende oven for Trappen, 
mens jeg gik ned og lettede Laaget paa Kisten og 
rev en Sløjfe af . . . Hæ, det manglede bare I 

Lyset voksede mere og mere i Værelset, og 
Pauls Mod voksede med det. Han laa nu lunt og 
hyggeligt i Sengen og snakkede frejdigt løs, som 
om der aldrig var noget, der havde heddet Mørke. 

— Og det var den. Maren syede et Slips af? 
spurgte den lille. 

— Ja ... begribeligvis 1 

— Det skulde hun bare ha' vidst, saa ha'de 
hun ikke syet det! 

— Nej, det kunde sgu ligne de Fruentimmer! 

— Jamen, Paul, du sagde jo selv i Nat. . . 

— Aa, Fanden! i Nat! . . . Man var vel fald! 
Vi drak godt! 

— Vil du da ikke hen med Sløjfen igen? 
Paul gabede og strakte sig. 

— Hæ, sagde han saa — vil Madammen der- 
henne ha den, saa kan hun jo selv hente den! 
. . . Men hør Axel, nu vil jeg sove! Gaa hen i 
din egen Seng, hva? Du ta'r saa meget Plads op 
... Nu er du vel ikke bange mere? 

"■^ IN æ æ. . . 

— Skrup saa af med dig da, din lille Kryster! 
Axel smuttede ud af Broderens Seng og hen i 

sin egen. 

G. "Wied: Lystige Historier. 5 

Og saa skudrede Paul sig velbehageligt til Rette 
og trak Djmen op under Hagen: 

— Godnat, Axel! 

— Godnat ... men hvis hun nu kommer igen 
i Nat. . . 

— Sludder Dreng! Sov nul 

Den lille tav og lukkede pligtskyldigst Øjnene. 
Solen skinnede klart udenfor, og Morgentummelen 
var begyndt at lyde op fra Gaden. Men den ge- 
nerede dem ikke, de syntes begge at være falden 
i Søvn. 

Saa rejste Paul sig pludselig op paa Albuen og 
saa over mod Broderens Seng: 

— Axel? 
-Ja. 

— Hør lidtl 

— Ja. . . 

— Vi kan jo godt gaa en Tur efter Middag, 
og saa kan vi jo ta' det tossede Slips med I . . . 
Mig er det nu for Resten lige meget, for voksne 
Mennesker tror jo ikke paa den Slags længere 1 



Erotik. 



(En Forelskets Optegnelser.) 

Juli 3. 

Alt Galanteri er Kønsdrift, siger Herbert Spen- 
cer, hvilket imidlertid turde være en Overdrivelse, 
al den Stund jeg gør kraftig Haneben til en fyrre- 
tyveaarig Gærdestav med Overskæg og 200,000 i 
Medgift. 

II. Juli. 
I Gaar friede jeg, og hun svarede ved at 
knække midt over i mine Arme. Altsaa er den 
Ting afgjort. 

12. 

Hun har ogsaa en Moder, en ældre Mumie 
med Strikke- og Snakketøj. 

20. 
Vi skal snart have Bryllup. Det er hende, der 
har Hastværk. Gud maa vide, hvordan den Hi- 
storie vil spænde af. 

5* 

Juli 23. 

Jeg holder paa Raad- og Domhuset, Kvinderne 
holder paa Kirken. Nu faar vi se, hvem der er 
stærkest I 

28. 

Kvinderne naturligvis! Kirkebryllup I nu 

be'r jeg Dem! 

2. Aug. 
Min Svigermoder mener, at jeg bør købe mig 
en høj Hat. Vel, saa køber jeg mig en høj Hat. 
Jeg hader høje Hatte! 

6. 

Nu stiger den! Middag i Koncertpalæet! Og 
jeg, som afskyer og foragter Bryllupsmiddage ! Men 
hvad gør Tysken ikke for Penge! 

lode. 

I Dag om tre Uger skal Dommen eksekveres. 
Hellige Sebastian bed for mig! 

Aug. II. 

Hun var nedringet i Dag ved Middagsbordet! 
Ach Du lieber Augustin, alles ist væk, væk, væk! 

Aften. 
Jeg tror sgu jeg stikker af, gør jeg! 

12. Aug. 

200,000 paa Rente giver 8ooo om Aaret. As- 
sistent paa næstyngste Gage giver 1200 om Aaret. 
Jeg bliver og sætter min Lid til Influenzaen. 

13. 
Hun er rent tosset efter at kysse nu. Alle 
gode Magter, hvem der havde lidt Udslet i Mund- 
krogene. 

14. 
Tolv Retter Mad og syv Slags Vin. Jeg ved 
nok, hvem der bliver kraftig beruset! 

15. 

Skulde jeg alligvel ikke absentere mig? — 
Kunde jo stille en Vikar. 

16. 
Nu vil Svigermoder Gud hjælpe mig ogsaa kysse 1 

18. 

Tror, jeg vil forsøge paa at faa Delirium indm 
Bryllupet. 

21. 

Ak ja, ak ja, ak ja! hvo ved, hvor nær En er 
sin Ende! 

22. 

Næ!!! 

23. Aug. 
»Min Alfons« sagde hun i Aftes, da jeg forlod 
hende: »God rolig Nat, min Alfons!« Og saa 
trykkede hun en stridhaaret Tandbørste mod min 
Pande . . . Ptføj 1 

24. 

Mon man dog ikke kan købe Guld for dyrt? 
Om otte Dage — Heil Dir im Siegeskranz, om 
otte Dage I 

2/. 
Alle mine Bekendte lykønske mig paa den in- 
fameste Vis. 

26. 
Min Svigermoder vil bo hos os I 

Aften. 
Skulde man ikke med lidt Fornuft kunne leve 
ganske lykkelig af 1200 om Aaret? 

27. 

To ældre Slægtninge med Hængekrøller taler 
om at logere sig ind hos Familien ovenpaa. — 
Nu ved jeg snart, hvad jeg gør! 

28. 

En gammel Onkel med Polyper i Næsen og 
Ligfald over det hele har set paa Lejlighed i Stuen ! 

29. ^ug. Morgen. 
Har forsøgt Oprør, men blev ynkeligen under- 
trykt. 

Middag. 

Min Svigermoder sagde for en Time siden, at 
kun nok skulde ordne det hele. 

Aften Kl. 6. 

Danmark, dejligst Vang og Vænge — nu gaar 
jeg til Hamborg. 

31. Aug. 

Ankommen til denne kraftige Hanseby afsendte 
jeg følgende Telegram: 

Frøken Elvira Kaspersen, 
Solitudevej loi, 
København. 

Paa Grund af ændret Livsanskuelse bedes De 
undskylde mig ved Festen i Morgen. 

Alfons. 



En Historie om en Pels og en Krone. 

(Af en * Viveurs« Dagbog.) 



Jeg anskaffede mig i Gaar en Pels. 

Det var hundekoldt, og iført Pelsen og en dertil 
svarende lodden Hue vandrede jeg ned ad Byens 
Hovedgade. Jeg hilste paa de forbipasserende ved 
at slaa aimabelt ud med Haanden, eller, naar det var 
en mere velsitueret Borger, jeg mødte, ved at løfte 
Fingrene op til Huens Skindkant og trække i den, 
medens jeg samtidig bøjede Hoved og Krop til en 
ret eller stump Vinkel, alt .efter vedkommende Per- 
sons Rang og større eller mindre Skatteevne. 

Uden for Boghandlerens Vindue, foran hvilket jeg 
altid plejer at standse op for at holde mig å jour 
med Literaturen, det jo ligefrem fyger med Digtere 1 
stod et Par Proletarer, en yngre Mandsperson og 
et ditto Fruentimmer i Samtale. Hun var barhovedet 
og bararmet og tjente rimeligvis i et af de om- 
liggende Huse. — Han var, trods Aarstiden i Som- 

merdress. Hænderne havde han begravet dybt i 
Bukselommerne, Frakkekraven var smøget op, og 
Hovedet sad ham helt nede mellem Skuldrene. 
Sammenkrøben stod han, skrutrygget og med krumme 
Knæ. Øjensynlig gjorde han sig Umage for at 
gøre sig saa lille som mulig i den Hensigt at frem- 
byde den mindst mulige Overflade for Kulden at 
virke paa. 

— Og hvor skal du nu hen? spurgte Pigen. 

— Jeg gaar til Rømming; kanske der er Ar- 
bejde at faa. 

Hans Ansigt var hvidt af Kulde. Og man saa 
hans magre, kantede Ben inden for de tyndslidte 
Sommerbukser, der forneden hang i Frynser og 
Laser omkring et Par gamle Fjederstøvler uden 
Fjedre og saa smaa til hans Fødder, at hans Hæle 
sad oven for de nedtraadte Bagkapper. 

Dog, hvad kom- det mig ved I 

Jeg svøbte Pelsen tættere omkring mig og gik. 

Ud gennem Byen gik jeg, og ud ad den nøgne 
Landevej, hvor Østenvinden skar ind fra Havet som 
Knive. 

Men jeg trak bare Huen længere ned om Ørene, 
stak Hænderne i Pelsens Ærmer og skridtede afsted 
med min sølvknappede Stok under Armen. 

Det begyndte at mørknes. Klokken var halv 
fem, og Solen havde forlængst puttet sig bag Bakke- 
kammen mod Vest. 

Ude over Havet hang nogle store, sorteblaa 
Skyer, der saa ud, som om de havde ondt i Sinde. 
De gled stille, lurende højere op paa Himlen. Det 
endte vel med Snestorm. 

Dog jeg maatte jo ud til det røde Hus, det 
daglige Maal for mine Eftermiddagsspadsereture. 
Lige ud for en Lem, der sidder i Gavlen af dette 
Hus, plejer jeg at gøre omkring og vandre hjemad 
glædende mig til Cigaretten og Absinten før Di- 
neren. 

Vejen laa øde og tom med sine forkrøblede, 
vejrbidte Smaatræer langs Grøftekanterne. Ingen 
Mennesker var der at se, ingen Køretøjer at høre. 
Kun Telegraftraadenes klagende Jamren og det dumpe 
Brus af Bølgeslaget ude fra Havet lød uhyggeligt 
omkring mig. 

Og jeg forstærkede mine Skridt for hurtigst mu- 
ligt at naa det røde Hus. 

Da lød der paa én Gang slæbende Trin bag mig. 

Jeg drejede nervøs Hovedet om. 

Det var Fyren, jeg havde set staa og tale med 
Pigebarnet inde i Byen. 

Jeg slap uvilkaarlig Hænderne ud af Pelsærmerne 
og greb kraftigt fat om min sølvknappede Stok. 
Man ved sig jo aldrig sikker fpr den Slags forsultne 
Eksistensers dyriske Brutalitet. 

Den franske Revolution med dens udskregne 

fratemi- liber- og égalité, Socialistkongresserne, 
Attentaterne paa de kronede Hoveder, Sardindaaser, 
Anarkistbomber og Mordet paa Præsident Camot 
myldrede mig rundt i Hjernen, medens jeg ilede 
fremad mod det famøse røde Hus, som jeg allerede 
begyndte at skimte ret forude i Skumringen. 

Jeg kunde jo ha' vendt om straks eller være 
veget ned ad en Bivej? 

Paa ingen Maadel Aldeles ikke! Man skal ikke 
lade sig terrorisere af Underklasserne! 

Det manglede sgu bare, at en velklædt og bo- 
siddende Mand, der punktlig betalte sin Husleje 
skulde mirnix, dirnix vige ned ad en Bivej for en- 
hver skævhælet, frynsebukset Lazaron af en Land- 
stryger, som den ene Nat sov i en Halmstak, den 
anden i en Vejgrøft og den tredje Nat maaske slet 
ikke sovl Hæ! 

Nej, hvis man virkelig levede i et velordnet 
Samfund burde Øvrigheden, der betales af os Skatte- 
ydere, aldeles ikke tillade disse Knægte at færdes 
ude efter Mørkets Frembrud 1 

Den burde tage dem i Forvaring Klokken henad 
fire — fem og først slippe dem løs igen ved Sol- 
opgang I . . . 

Nu havde jeg naaet Huset, stod midt for Lemmen 
og gjorde højre om. 

Banditten var ikke at øjne. Jeg lyttede; Jo, jeg 

hørte dog hans slæbende Trin. Og der kom han 
selv ud af Mørket. 

Herregud, hvor han i Grunden saa mig skikke- 
lig udi Armene var boret ned i Lommerne til Al- 
buerne, og han syntes endnu mindre, end da jeg 
før saa ham inde i Byen. Og hvor Bukserne dog 
blaffede ham om de tynde Ben! Gad overhovedet 
vidst, om der i det hele taget fandtes Kød og Knog- 
ler indenfor Tøjet 1 

Hu, ha, hvor han maatte fryse 1 

Havde man endda haft et Glas Madeira dry 
eller en Flaske Chambertin at hælde i ham ! — Og 
nu begyndte det oven i Købet at sne med smaa- 
fine Isnaale. . . 

Han skumplede afsted paa sine nedtraadte Støv- 
ler langs Grøftekanten med Kraven oppe om Ørene 
og de sløve Øjne stirrende mysende frem af det 
blege Ansigt. Han havde Blæsten og Islaget lige 
imod sig. . . 

Pludselig skraaede jeg over til ham. 

— Den skal De have, sagde jeg og rakte ham 
en Krone, som jeg havde fisket op af Lommen — 
Den skal De have, fordi De ikke har sprængt mig 
i Luften 1 

Fyren saa paa mig med store, uforstaaende Øjne. 
Men han strakte dog Haanden frem og tog Penge- 
stykket. 

— Tak, Herre, Tak 1 mumlede han — og Gud 
velsigne Dem I 

— Det gør han nok! sagde jeg, men var alle- 
rede langt henne ad Vejen. Det sneede stærkere 
og stærkere, og jeg skyndte mig hjemad; thi det 
er meget ubehageligt, naar Ens Pelsværk bliver 
vaadt 



Selma Tornhjelm. 



Uet var en Aften i forrige Uge. Jeg var 
gaaet ud Klokken syv og vendte hjem Klokken 
henad ni. 

Som sædvanlig kiggede jeg ind ad Glasset i 
min Brevkasse for at se, om det vidunderlige skulde 
ligge der. 

Og det laa der virkelig i Form af noget hvidt. 

Jeg gik ind paa mit Værelse, tog Overtøjet af 
og hængte det op; og tændte derpaa Lampen. 

Jeg gav mig i det hele god Tid. Jeg ligesom 
forhalede Nydelsen. Thi naar det vidunderlige først 
ligger i Brevkassen, er man det jo sikker nok. 

Og jeg stoppede langsomt min Pibe og tændte 
den med Omhu; tog saa endelig Nøglen til Brev- 
kassen og gik ud og aabnede. 

Det var bare et Visitkort. 

— Jeg tænkte det, sagde jeg resigneret til mig 
selv — jeg tænkte det nok! Livet er ikkun én 
eneste lang Kæde af Skuffelser! 

Saa lukkede jeg Brevkassen i med et Smæld 
og gik ind. 

— Formodentlig Tante Stine, tænkte jeg — 
hun har jo længe svævet i Horisonten. For Resten 
er det da en underlig Tid for en ældre, enligstillet 
Kvinde at gøre Visit paa. Naa, men godt var det, 
at du ikke var hjemme! 

Og jeg gik hen til Lampen for at læse min 
gamle Tantes Navn paa Tryk. Kortet var et af 
disse mærkelige Kort, der ligner en stille Vand- 
flade, man har kastet en Haandfiild Smaasten ud 
i: en Masse Centre, hvorfra der udgaar Ringe til 
alle Sider. Marmorerede Kort kalder man dem 
nok. Og dette havde Guldsnit. 

— Pokkers saa den gamle opper sig! tænkte 
jeg — Men det tærer paa Arven! 

Og jeg vendte Kortet: 

SELMA TORNHJELM 

stod der. 

— Selma, tænkte jeg stille — Selma? Du ken- 
der jo ingen Selma ! Selma Tornhjelm . . . Hvor- 
for mon der ikke staar: Selma van Thomhjelm? 
det vilde se endnu flottere ud. Selma . . . (Jeg 
blev arrig.) Ja men hvem Fanden er Selma? Hvor 
kan det falde det Fruentimmer ind at komme herop 
og ^^gg^ sit Kort i min Kasse? . . . Selma Torn- 
hjelm . . . Tornhjelm? det er et kønt Navn. Fru 

Wied, født Torahjelm . . . jojo, det lod sig hørel 
det smager af svensk Adel. T-o-r-n-h-j-e-l-m, sta- 
vede jeg . . . Men saa kastede jeg pludselig Kortet 
paa Bordet, lagde en Bog ovenpaa og satte mig 
til at læse. 

Lidt efter havde jeg det imidlertid i Haanden 
igen. Jeg vilde se, om der ikke skulde staa skrevet 
noget paa det. Jeg vidste godt, at der ingenting 
stod, men jeg vilde se efter alligevel. 

Guldsnittet glimtede i Lampelyset og skar mig 
i Øjnene. Det var i Grunden et grimt Kort og 
smagløst ogsaa, ordinært! 

Og jeg stak det ind under Blækhuset, saa langt 
det kunde komme. 

— Mon det ikke er fra en Vadskerkone? tænkte 
jeg. — Eller en Strygejomfru, eller en . . . nok- 
sagt? . . . Nej, saa ha*de der vist staaet en Adresse 
paa . . . Jamen staar der ikke ogsaa en Adresse paa? 

Jeg halede Kortet frem igen: Der var ikke an- 
det at se end Guld og Marmor og Selma Torn- 
hjelm. 

Nu lo jeg og kastede Kortet ned i Papirskurven. 
Jeg bankede min Pibe ud, stoppede den og tændte 
den igen og satte mig magelig til Rette i Sofaen og 
gav mig til at tænke over det Arbejde, jeg for Ti- 
den er optagen af. . . 

Der var saa hyggelig lunt i Stuen. Den røde 
Skærm sad over Lampen; Gardinerne var trukket 

for, og Bregnerne skinnede lysegrønne henne i 
Hjørnet. . . 

Men hvad var det! Gik der ikke nogen ude 
paa Gangen? Jeg l3rttede . . . Nej! Jamen jeg 
kunde dog gaa ud og se efter . . . Naa — aa, hvor- 
for skulde jeg det? Var der nogen, saa bankede 
de vell 

Og jeg faldt igen i Tanker: 

Jeg var sammen med skønne Kvinder i oplyste 
Sale. Men især var der én, en lille, spinkel én 
med sort Haar og blaa Øjne. Hun og jeg sad i 
en afsides Sofa under nogle store Ørnebregner. 
Og hun hed Selma. . . 

Nu puslede det ved Døren igen! Jeg stirrede 
derhen, som om jeg ventede at se nogen træde ind. 
Saa rejste jeg mig og gik hen og lukkede op : 

Naturligvis var der ingen. Jeg bøjede mig ud 
over Trappegelænderet : Intet uden Gasblus og Trin 
og Trin og Gasblus lige ned til Bunden. Jeg 
vendte mig. Glasset i Brevkassen skinnede og 
blinkede, som om det kaldte paa mig. Da jeg gik 
ind ad Døren, satte jeg Øjet helt ind til det: Laa 
der ikke noget hvidt? . . . Jeg satte det andet Øje 
til: Jo saa minsandten laa der da noget! 

I en Fart kom jeg ind efter Nøglen. Da jeg 
fik aabnet Kassen, syntes jeg alligevel ikke, at der 
var noget. Men saa stak jeg Fingerspidserne der- 
ned og fik fat i et Papir. 

G. Wied: Lystige Historier. 6 

Jeg trak det op. 

Det var en lille, bitte Pakke i et kvart Ark 
Skrivepapir med Streger. 

Jeg følte paa den. Den var blød. Men det 
var, som om det, der laa indeni, kradsede paa og 
vilde ud. Jeg blev ganske underlig til Mode. Og 
idet jeg lukkede Kassen, kom jeg til at tabe Pakken. 

Jeg rev en Tændstik af, for jeg turde rent ud 
sagt ikke tage den op i Mørke. Den laa paa 
Maatten foran Dørtrinet; og da jeg bukkede mig 
ned efter den, syntes jeg, at den var bleven større. 
Papiret havde løsnet sig. Jeg satte Pegefingeren 
ned paa den og trykkede til. Blødere var den 
ogsaa bleven. Og Papiret skrattede, da jeg trak 
Fingeren tilbage. 

Nu greb jeg forsigtig Pakken med to Fingre, 
bar den ind paa Skrivebordet og lagde den lige 
hen under Lampen. Saa stod jeg og saa paa den. 
Hvad Pokker kunde det være? Mon det var noget, 
Selma havde puttet i Kassen tillige med Kortet? . . . 
Jeg puffede til Pakken. Papiret begyndte at aabne 
sig. Jeg stirrede og stirrede, og Pakken svulmede 
mere og mere op. Jeg syntes at høre en krad- 
sende Lyd. 

— En Snog I sagde jeg til mig selv — Du 
bedste Gud, en Slange! 

Og Papiret vedblev at aabne sig langsomt. 
Det ligefrem vred sig i Folderne for at komme 

op. Jeg vil ikke nægte, at jeg ventede det 
værste. 

Og jeg tog forsigtig Lampen og flyttede den 
hen paa et andet Bord, i Tilfælde af, at den my- 
stiske Pakke pludselig skulde faa i Sinde at eks- 
plodere. 

Men nu blev den ganske stille. Papiret rørte 
sig ikke mere. 

— Det maa være en Slange! tænkte jeg — 
Krybdyrene røre sig jo kun i Lys og Varme. 

Og jeg flyttede forsøgsvis Lampen tilbage igen. 
Straks begyndte det at krible og krable i Papiret 

— Herre min Gud, sagde jeg højt — hvad er 
dog dette 1 

Og jeg log en Lineal og prikkede lidt til Uhy- 
ret. Formodentlig har der været et Læg i Om- 
bøjningen, som har været fastere end de andre, 
og det stødte jeg vel nu ud af sine Folder; thi 
pludselig aabnede Papiret sig og bredte sig ud til 
begge Sider. 

Og foran mig laa en Haarlok. 

Eller den maatte maaske snarere kaldes en 
Tjavs. Halvandet Kvarter var den. Den havde 
været rullet sammen til en Krølle; og derinde i 
Papiret havde den saa ligget og anstrengt sig for 
at indtage sin naturlige Stilling å la Kosteris. Jeg 
maatte le ad mig selv. 

— Gud bevares, sagde jeg — hvad vi Menne- 

6* 

skenes Børn dog i Granden er for nogle Skræl- 
linger I 

Jeg tog Lokken i den ene Ende og holdt den 
op i Vejret. Den hang lodret ned som en Pind. 
Den var sort, og midt paa var den omvunden med 
et lyseblaat Silkebaand. 

Jeg strøg ned ad den, den var glat som Silke. 
Jeg viklede den om en Finger, den var saa blød, 
saa blød. Det var i Granden noget Sludder, at 
jeg havde kaldt den en Tjavs og et 'Kosteris I Det 
var en nydelig, silkeblød Haarlok, var det; ihvorvel 
den ganske vist ikke kunde kaldes en Krølle. . . 

Stuen var hyggelig og lun. Den røde Skærm 
sad over Lampen. Gardinerne var trakket for ... 
Jeg stod der foran Skrivebordet og faldt i Tanker. . . 

Masser af skønne Kvinder saa jeg, men hun 
var den mindste og den yndigste ... saa lille og 
slank og sorthaaretl Vi sad sammen i Hjømet 
under Bregnerne. Jeg listede hendes Haand ind i 
min; men hun sad og saa ned til Siden og sagde 
ingenting. Jeg løftede ganske stille hendes Fin- 
gre op til mine Læber og kyssede dem. Men hun 
rørte sig ikke, hun vendte bare Hovedet endnu 
mere bort. Jeg lagde min Arm om hendes Nakke 
og drejede hendes Ansigt om mod mit. . . 

Da, ja jeg ved ikke, hvordan det gik til, men 
mine Øjne gled pludselig hen over Skrivebordet 
og op ad Væggen, og jeg stirrede lige ind i An- 

sigtet paa det grinende Dødningehoved, jeg har 
hængende der; et Dødningehoved med to store 
Terninger som Øjne. 

— Fordømte Tjavs! sagde jeg og smed Haar- 
lokken hen ad Bordet — hvad er dette her for 
noget nederdrægtigt Kogleri? 

Men Lokken vred og vendte sig et Par Gange 
og laa saa ganske stille fladt ud henne foran Blæk- 
huset. Jeg saa paa den og rystede paa Hovedet. 

— Er du nu der igen, sagde jeg til mig selv 
— er du nu der igen med dine tossede Nerver? 
Du bliver saamænd aldrig til noget, hvis du ikke 
lægger dem paa Hylden! 

Og jeg rakte Haanden ud og tog Lokken paa ny. 
Jeg snoede den ind imellem mine Fingre, og jeg 
syntes, at det hvide Kød og det sorte Haar klædte 
hinanden. 

Men lige i samme Øjeblik kom jeg til at tænke 
paa en gammel Bondemand, jeg som Barn havde 
kendt. Hans Næse var hvidgul, og Pigerne der- 
hjemme sagde, at den var begyndt at visne paa 
Grund af en Sygdom, han gik rundt med; og ud 
af denne underlige hvide Næse stak der lange, 
sorte Haar. . . 

Jeg skreg af Væmmelse ved disse Tanker og 
vilde kyle Lokken fra mig. Men da jeg havde 
snoet den ind imellem mine Fingre, hang den fast 
og vilde ikke slippe. Den var ogsaa pludselig ble- 

ven saa fedtet, syntes jeg, saa klæbrig. Mine Nøg- 
ler sad i Skrivebordsskuffen, og med en af dem 
rev jeg Haarct ud, saa det faldt paa Gulvet ind 
under Bordet. 

Jeg ligefrem segnede om i en Stol, og Sveden 
sprak fra min Pande. Hvad var det for et Hel- 
vedes Kvindemenneske, der havde havde bragt mig 
dette Djævelskab til Huse I Den gamle Bondemand 
og hans væmmelige Næse laa under Jorden for 
mange Aar siden og havde ikke været i mine Tan- 
ker, siden jeg gik i Skole og mødte dem paa 
Landevejen omtrent ud for Postpeters Hus. Og 
nu laa der i Aften en Haarlok i min Brevkasse 
og trak frem af min Hjerne en saa modbydelig 
Erindring 1 

Jeg skævede ind under Bordet og rejste mig. 
Min Lampe begyndte at gaa ud. Jeg tændte et 
Lys for at hente Petroleum. Jeg vidste godt, hvor 
Flasken stod, og havde ofte taget den i Mørke; 
men i Aften maatte jeg nødvendigvis have Lys 
med. Da jeg gik forbi Entredøren, hørte jeg listende 
Trin paa Trappen. Jeg standsede og lyttede; men 
der var fiildstændig roligt i Huset. Kun saa jeg, 
at min Overfrakke bevægede sig frem og tilbage 
og gned sig ind mod Tapetet henne under Kro- 
gen, hvor den hang. Jeg havde rimeligvis stødt 
til den, da jeg gik forbi. Nu blev ogsaa den stille, 
og der var ikke en Lyd at høre. Saa hentede jeg 

Flasken og fyldte Petroleum paa Lampen. Og da 
den igen blussede klart op, syntes jeg, at det hele 
var en latterlig Affære. Jeg tror endogsaa, at jeg 
smaalo, da jeg slukkede Lyset og bar Flasken ud 
paa sin Plads i Køkkenet 

Og jeg satte mig igen i Sofaen og følte mig 
hyggelig til Mode. Jeg tændte en Cigaret, og 
mine Øjne fulgte den graa Røg, til den forsvandt 
oppe under Loftet. Mit Hovede sank ned mod 
Sofaryggen, og jeg vuggede det blidelig frem 
og tilbage og begyndte at hviske halvhøjt for mig 
selv: 

— Selma, mumlede' jeg — Selma Tomhjelm, 
kan en enkelt Lok af dit Haar sætte min Sjæl i 
saa heftig en Svingning, hvad vil saa ikke hele 
din yndige, lille Person kunne udrette? Tro ikke, 
hvad onde Mennesker fortæller om mig! Aa, vid- 
ste du, hvor trofast jeg er (her kom jeg til at nyse. 
Det var Cigaretrøgen, der gik mig op i Næsen. 
Men jeg vedblev:) vidste du, hvor ofte jeg har 
længtes efter den sande, den ægte, den store Kær- 
lighed 1 vidste du det, Selma Tomhjelm, du vilde 
banke paa min Dør, og den skulde oplades og i 
hinandens Arme. . . 

Yndige Syner drog mig forbi; og i dem alle 
var hun Primadonna, den lille mørkhaarede med 
de blaa Øjne I Hun vinkede og kaldte, og jeg 
fulgte hende. Igen sad vi under Bregnerne i Kro- 

gen, Musiken bruste, og Dansen gik. Men vi 
dansede ikke, vi sad stille Haand i Haand. Og 
jeg spurgte hende, hvad hun hed, og hun svarede: 
Selma I Og jeg spurgte hende, hvad hun vilde 
mig, og hun slyngede Armene om min Hals og 
løftede sit Ansigt op imod mit . . 

Da saa jeg igen Dødningehovedet for mig (jeg 
sad endda med Ryggen mod det), og jeg saa Ter- 
ningerne' i de tomme Øjenhuler; og bag mig hørte 
jeg Latter og Lyd som af klaprende Tænder, der 
slaar sammen i Kulde. 

Hurtig drejede jeg mig om. Billedet hang 
stille henne over Skrivebordet og Terningerne 
gloede dødt frem for sig. 

— Beg3nider det nu igen, tænkte jeg — be- 
gynder det nu forfra igen? Det er nok bedst, vi 
gør Ende paa det i Tide I Nu har det forheksede 
Fruentimmer længe nok drevet sit Hokuspokus 1 

Og jeg rejste mig og hentede Visitkortet op 
og lagde det ved Siden af Papiret, hvori Lokken 
havde været svøbt. Men Lokken selv kunde jeg 
ikke finde. Jeg flyttede Skrivemappen og Blæk- 
huset og søgte og søgte. Og jeg syntes atter, at 
Dødningehovedet paa Væggen grinede ondskabs- 
fuldt. Men jeg holdt mig tapper. 

— Det er sandt, sagde jeg ganske højt, for at 
Hovedet kunde høre det — Du rev jo Haaret paa 
Gulvet før! 

Og jeg satte mig paa Hug og søgte under 
Bordet. Med den flade Haand strøg jeg hen over 
Gulvtæppet. Det kildrede mig i Fingerspidserne; 
men jeg fandt ingenting. 

Saa bøjede jeg mit Hoved ned for bedre at se 
efter. Og medens jeg sad saaledes med Hovedet 
bøjet halvt ind under Bordet, anede jeg, at noget 
vilde ske. 

Og pludselig mærkede jeg ogsaa, at en Finger 
strøg mig hen over Nakken lige under Haaret, hvor 
Halsen begynder. Det rislede igennem mig, og 
mine Hænder rystede. Men jeg rejste mig rolig 
op ►og gik hen og tændte Lyset. 

— Bare ikke gi' dig, sagde jeg til mig selv 
— bare ikke gi' dig, lille Ven! Vi lever da vel 
i Slutningen af det nittende Aarhundredel 

Da jeg vendte mig om med det. tændte Lys i 
Haanden, saa jeg straks Haarlokken: den hang ned 

« 

fra Nøgleknippet, jeg havde kastet fra mig paa 
Skrivebordet, og det var den, der havde kildet mig 
paa Halsen før, da jeg sad paa Hug. 

Et Øjeblik steg Raseriet op i mig. Men jeg 
betvang mig. Man skal aldrig stille sig blot over- 
for et Fruentimmer; og jeg følte mig aldeles over- 
bevist om, at Selma sad et eller andet Sted i Væ- 
relset *og iagttog mig; eller kanske hendes Øje 
lurede i Nøglehullet derhenne i Entrédøren ... li-* 
stede der ikke nogen afsted paa Hosesokker derude? 

Jeg synes, jeg hørte en undertrykt Fnisen 1 Jeg 
for hen og rev Døren op: Ingen! 

— Naa, det kalder du at bevare Kontenan- 
cen? sagde jeg haanlig til mig selv — Jo, du er 
mig en kraftig Herre I 

Lyset blæste jeg saa ud og gik hen og løste 
Lokken fra Nøgleknippet. Jeg lavede den igen til 
en Krølle, lagde den tilbage i Papiret og pakkede 
det sammen. Visitkortet lagde jeg ovenpaa Pakken: 

Selma Tomhjelm stod deri Det var i Grun- 
den net trykt i Typerne var smaa, slanke og fine 
og forlængede sig ud i smaa elegante Kroge baade 
foroven og forneden. 

— Mon du nogen Sinde vil faa opklaret denne 
underlige Historie? spurgte jeg mig selv — Hun 
kommer maaske herop i Morgen for at hente Lok- 
ken og Visitkortet. Rimeligvis skulde hun ha* været 
op i Huset ved Siden af, eller kanske ned paa Sa- 
len nedenunder. Maaske har hun en lille Ven der- 
nede, ham, den lyslokkede Maler, »den blonde Mu- 
rillo!« Pyt, jeg skal sgu nok stikke ham udi . . . 
Jeg vilde blive hjemme hele Dagen i Morgen. Og 
naar hun saa kom bly og forlegen, vilde jeg byde 
hende indenfor ... Og hun vilde sætte sig i So- 
faen derhenne. Og jeg ... ja ... Ja først vilde 
jeg blive staaende støttet til en Stol; men naar vi 
saa var bleven lidt nærmere bekendt med hinanden, 
vilde jeg sætte mig hen ved Siden af hende og 

fortælle, spøgende naturligvis og med et tækkeligt 
Glimt af Selvironi, hvor rent fjollet hendes Lok og 
hendes Kort havde gjort mig. Og saa ... ja saa 
vilde, jeg tage hendes fine, lille Haand i den brune 
Bamehandske og betro hende, at hun og jeg havde 
siddet saaledes sammen før ... at der havde været 
Musik og Lys og Dans . . . men vi havde ikke dan- 
set, vi havde siddet ganske stille med hinanden i 
Haanden ligesom nu . . . Og saa havde hun ... og 
saa havde jeg. . . 

, Mine Fingre var begyndt at lege nied Visitkortet 
foran mig; og nu tog de Pakken og vippede den 
op og ned; den gled fra mig og faldt ned paa 
Bordet med den flade Side opad. . . 

Det var ikke langt fra, at jeg havde udstødt et 
Skrig! 

Thi paa den hvide opadvendte Flade var der med 
Rødkridt eller med Vandfarve tegnet et grinende 
Dødningehoved, og neden under dette stod der med 
store gloende Bogstaver: Ha, ha, hal 

Ikke andet, bare disse tre: Ha, ha, hal 

Jeg kastede uvilkaarlig et Blik op til Dødninge- 
hovedet paa Væggen, det smilede. Og Dødninge- 
hovedet paa Bordet smilede ogsaa: Ha, ha, hal 

Da kunde jeg ikke mere. Jeg rev en Skuffe 
op og kylede baade Pakke og Visitkort derned, tog 
mit Overtøj, for ud af Døren, ned ad Trappen, ud 
af Huset, ud i Natten. . . 

Men Lampen lod jeg staa og brænde paa Bor- 
det, for at der kunde være lyst i Værelset, naar jeg 
kom tilbage. 

Og efter et Par Timers Vandring vendte jeg 
hjem rolig og fattet. Jeg krammede en stor Avis 
sammen og puttede den i Kakkelovnen, og ovenpaa 
Avisen lagde jeg, ligeledes rolig og fattet, hin Haar- 
lok og hint Kort; hvorpaa jeg ved Hjælp af en 
Pægl Petroleum og en Tændstik foranstaltede en 
flammende Autodafé. . . 

Men møder jeg nogen Sinde Selma Tomhjelm 
paa min Vej, da ve denne Kvinde! 



Hønseriana. 

(En Lignelse.) 



JL/er var engang en Hønsegaard, hvor Hanerne 
spankede stolte omkring med Kam og Sporer og 
andre mandlige Prydelser og elskede trofast deres 
Høner i Flæng, som Haner skal. Fandt de paa 
deres Vej nogle lækre Smaakorn, spiste de sig na- 
turligvis selv mætte først, thi det var jo dem, der 
havde Arbejdet og Ulejligheden. Men blev der saa 
noget tilovers, stillede de sig op og galede og 
kaldte paa deres Hustruer og Børn og sagde til dem : 
Se dette har vi fundet til Eder 1 Og Hønsene kom 
pilende fra alle Kanter og fyldte Kroen og takkede 
og nettede Fjerene og gjorde sig lækre og var mis- 
undelige og hakkede hverandre og skreg og sloges 
o. s. V., hvad nu Høns saadan fra Arilds Tid har 
plejet at slaa Dagen ihjel med. Men de hyggede 
dog om deres Reder og lagde deres Æg og rugede 
deres Kylllinger og følte sig forholdsvis lykkelige 
paa Jorden, idet de anerkendte den gamle Naturlov : 
Hanen er Hønens Hovede! 

Se det var engang 1 . . . 

Moster Meyer kaldtes en ældre, perlegraa Høne 
af et noget kolerisk Temperament. 

Allerede længe havde hun paa Grund af sin 
tiltagende Alder følt sig lidt tilovers i Hønsegaarden, 
og derfor var Kraasen, det vil sige : Galden vokset 
i hende. Og naar hun saa en yngre varmblodet 
Høne give sig hen med Fjer og Dun til en Hane, 
saa sagde hun vel ikke ligefrem, at det var Svineri, 
thi hun kunde da endnu, særlig i Foraarsmaanedeme, 
dunkelt mindes sin egen Ungdom ; men hun kaglede 
dog halvhøjt noget om, at Hønsene burde vide at 
holde paa deres Værdighed og paa ingen Maade 
finde sig i, at Hanerne saaledes behandlede dem 
efter Forgodtbefindende. 

— For, sagde hun og satte Næbet lodret — 
naar det kommer til Stykket, er der i Grunden kun 
en ubetydelig lille Forskel paa Høne og Hane, 
og den stikker for det væsentligste i det rent 
ydre Apparat: Kammen, Sporerne og ... og saa 
videre! 

Saaledes talte hun, og flere og flere jævnaldrende 
Hønseben begyndte at lytte til hendes Ord. 

Og hun blev greben af hellig rabies. Først 
gik hun ensomme Ture med enkelte særlig mod- 
tagelige Høns, omme paa Brakmarken bag Vognskuret. 
Saa holdt hun lukkede Seancer i Huggehuset og 
Kostalden, og endelig berammede hun offentlige 

Møder under Hyldebusken og paa Plænen lige midt 
ude i Gaarden. 

Og hun lagde aldeles ikke længere Skjul paa, 
at det vår Hanerne, hun vilde til Livs. 

Det var saa yndigt at se Tilhørerindernes Op- 
mærksomhed ved disse Møder, de lagde deres smaa 
Hønsehoveder melodisk paa Siden og saa tænksomme 
ud. Og de baskede henrykt med Vingerne, hver 
Gang hun kaglede noget rigtig graverende om det 
andet Køn. 

— Hvad er Hanerne, sagde hun haanligt og for- 
trak Næbet — at de bilder sig ind at være Skab- 
ningens Herrer? Hvad Fortrin besidder de i Grun- 
den frem for os? 

— Ja, de er da fri for at lægge Æg og ruge, 
ved jeg I peb sygt en mager og forpjusket sort Høne 
med femten Kyllinger. 

— Ruge! skreg Moster Meyer — Rugel (og 
Fjerene rejste sig paa hende som Piggene paa en 
fornærmet Pindso) — Rugel Altid stikker man os 
denne Rugning i Næbet? Men det er dog vist til 
syvende og sidst noget, vi selv bestemmer! 

— Ja — a! kaglede Tilhørerinderne — det er 
noget, vi selv bestemmer! 

De fleste af dem var jo som sagt ældre tørre 

Høns, der kun følte Afkomslængsler lige i de 
varmeste Dage i Maj Maaned. . . 

Og Oprørets Aand bredte sig mere og mere 

indenfor Hønsegaarden. Og Moster Meyers Popu- 
laritet voksede til Kanonisering, da det Rygte be- 
gyndte at fæstne sig, at hun ikke engang lagde 
Æg mere. Thi at hun sagdes paa længe ikke at 
have haft Omgang med Haner kunde jo ligesaa 
godt skyldes Brist paa Evne, som Overmaal af Vilje. 

Hun blev højbenet af al denne Virak. Og naar 
hun stod paa Stakittet omkring Møddingen eller paa 
Kanten af Svinetønden og holdt sine Brandtaler, da 
var der en saadan Energi i hendes Foredrag og en 
saadan fanatisk Ild i hendes Øjne, at man under- 
tiden kunde fristes til at tro, at der var gaaet Bræk 
paa hendes lille Hønseh jerne. 

Og saa var der tilmed det underlige ved hende, 
at bedst som hun kaglede op, kunde hun pludseHg 
blive saa sælsomt urolig, trippe saa løjerligt paa 
Fødderne og klippe saa nervøst med Øjnene, neje 
og forsvinde. Hun forlod Talerstolen og gik af- 
sides. Enten det nu var ned i Laden, eller op paa 
Høstænget eller ud i Stakhaven, vidste man ikke, 
thi hun tillod aldrig nogen at følge sig. Godt ti 
Minuter efter kom hun saa tilbage rolig og fattet 
og fortsatte sit Foredrag. 

Og da hviskede hendes frommeste Tilhængere 
hemmelighedsftildt og højtideligt noget om, at hun 
havde været i sit Lønkammer for at styrke sig ved 
Bøn og Paakaldelse. 

Og højere og højere steg Modet indenfor Op- 

rørsskareni Man grundede et Blad med Titlen: 
»Hvad vi Høns vil«. Og man stiftede en »hønselig 
Fremskridtsforening«. Og under uhyre Kaglen blev 
Moster Perlegraa valgt til Formand for > Styrelsen« 
(et Ord man selv opfandt og ansaa for en uhyre 
Forbedring af Modersmaalet), medens man formaaede 
en gammel, rødgul Hane udenfor Nummer, og som 
led af Podagra og Fordøjelsessmerter til at beklæde 
Posten som Dirigent og Viceformand. 

Nu steg Modet til Overmod. Ja, det hændte 
endogsaa et Par Gange om Aftenen, naar de yngre 
Haner var fløjet til Pinds, at Moster M. i Spidsen 
for Fordøj elsessmerteme og den øvrige »Styrelse« 
(alle Høns med Næb og Klør) trængte ind paa dem 
med Haans- og Skældsord, saa at Hanerne, der dels 
ikke havde Kagletøjet saa vel smurt og dels var 
ved at revne af Latter, maatte vige Pinden og 
tilbringe Natten i Halmen i Krogene sammen med 
de unge, varmblodede Smaahøns. 

Naa, men dér kunde de jo for Resten ogsaa ha' 
det meget rart! . . . 

Saa kom den store Dag, som begge Parter havde 
imødeset med uhyre Spænding. 

Hønsefremskridtsforeningen havde indvarslet et 
Massemøde under Motto: Op med Fjervingen I 

Midt i Gaarden stod en tom Høstvogn, hvis 
Agebrædt var lagt hen over Baghjulene. Dette 
skulde tjene som Talerstol. Styrelsen skulde an- 

G. Wied: Lystige Historier. 7 

bringes nede paa Vognbunden og Talerne og For- 
manden paa Agebrædtet, medens Dirigenten for at 
kunne holde Øje med Mængden skulde placeres paa 
det venstre Baghjul, og Tilhørerne samles paa Grøn- 
sværet rundt paa Pladsen. Mødet var berammet til 
Klokken tre Eftermiddag. 

Allerede Klokken to begyndte Publikum at 
strømme til. Det var Foreningens Medlemmer og 
Moster Meyers ivrigste Tilhængere. De stillede 
inderst i Kredsen og havde i Dagens Anledning 
hvæsset Næbene i Tilfælde af Gemæng. 

Derpaa kom de mere blakkede Sjæle, Høns, der 
hverken vidste ud eller ind. 

Og yderst stod de unge Haner med deres smaa, 
varmblodede Damer, der glattede paa Fjerene og 
kniksede til højre og venstre og smaaklukkede. 

Præcis tre tonede Formanden frem i Spidsen for 
den samlede Styrelse. 

Processionen bevægede sig uden om Mængden 
og hen til Vognstangen, hvor den blev modtagen 
af Dirigenten, der gjorde Haneben, saa godt han 
formaaede. 

Derpaa steg man op langs ad Stangen og ind- 
tog sine Pladser under Forsamlingens endeløse 
Kaglen. 

Det kostede en Del Anstrengelse at faa Diri- 
genten anbragt paa Hjulet, da han absolut vilde staa 
paa et Ben, men ikke havde Kraft nok dertil. Alle- 

rede lød der Fnisen og Tilraab fra de yderste Ræk- 
ker, da den gamle Herre omsider paa Styrelsens 
indtrængende Forestillinger gav sit Minde til at diri- 
gere paa to. 

Ordet blev først givet til Moster, der saaledes 
i sin dobbelte Egenskab af Formand og Taler be- 
fandt sig solo paa Agebrædtet. 

En umaadelig Kaglen hilste hende fra Foreningens 
Medlemmer. En enkelt Piber hørtes, men over- 
døvedes. Og efter at Dirigenten ved tre energiske 
Gal atter havde bragt Ro til Veje, tog hun fat: 
Mine Høns og Haner I 

Da jeg for et Aars Tid siden begyndte min' 
Agitation i Hønsesagen, hilstes jeg med Hovedrysten 
og Haankaglen ikke alene af det saakaldte »stærke 
Køn«, men ogsaa af Flertallet i min egen Lejr. 

Dog tabte jeg ingenlunde Modet 1 

Thi De erindrer naturligvis alle, hvad Stuart Mill 
siger i sit verdensberømte Værk »Hønens Under- 
kuelse?« Saa snart der blot fremstaar én eneste 
energisk Høne, siger han, med lidt Ben i Næbet, 
og som vil løfte Frihedens Fane tilstrækkelig højt, 
da vil snart Tusinder følge hende til Kamp og Sejrl 

Og det skete, hvad denne kolossale Hane havde 
forudsagt: Fra en liden Hob af misfornøjede er vi 
vokset frem til en Magt i Samfundet, en Stat i 
Staten, en Frihedens Hær, der breder sig over alle 
Lande I (Jubelkaglen af Styrelsen med Anhang.) 

7* 

Og hvad er det, vi kæmper for, mine Høns? 
Vi kæmper for at afryste dette utaalelige Aag, som 
de overmodige Haner i Aartusinder har dynget paa 
vor Nakke. Mm vi vil ikke longere anerkende deres 
Supremati! (Nej ! Nej !) thi kun i Kraft af en temme- 
Ug dubitativ (ved disse to fremmede Ord skelede 
Styrelsen af Henrykkelse) meget dubitativ, siger jeg, 
Overlegenhed i fysisk Styrke har de hidtil holdt os 
nedel Skomager bliv ved din Læst, er et Ord, de 
fortrinsvis ynder, naar det angaar os^ og i Kraft af 
dette tarvelige Sprikvort, har de stedse søgt at ind- 
skrænke vor Gøren og Laden til Hjemmet alene, 
til Hygningen af Reden, til Æglægningen og Op- 
fostringen af Kyllingerne. At de tillader os at blive 
Skuespillerinder, Sangerinder og Balletdanserinder, 
nævner jeg kun som en Anklage imod dem, thi denne 
Tilladelse er kun dikteret af deres Sanser. De be- 
tragter os kun som Legetøj! Men vi vil ikke Ian- 
gere taale dette Tyranni I (Nej! Nej! Ned med Ha- 
nerne!) thi hvilke legemlige og aandelige Fortrin 
besidder i Grunden disse indbildske Kræ fremfor 
os? ... (Her galede Dirigenten paa det heftigste: 
han maatte bede den ærede Taler moderere sig en 
Smule ! Han hørte selv til det andet Køn og kunde 
paa ingen Maade lade Betegnelsen »Kræ« sidde paa 
sig ; det var intet parlamentarisk Udtryk I — Taleren 
blev rød i Kammen, og hendes Stemme dirrede, 
da hun spidst fortsatte): Det var aldeles ikk^ min 

Hensigt at foraærme den højtærede Dirigent, og jeg 
gør ham derfor min Undskyldning! Samtidig vil 
jeg mortificere Ordet og ændre det til: Fjerkræ \ 
(Vanvittige Begejstringskluk fra Meningsfællerne. 
Hurra 1 Bravo! Moster er vittig! — Kykliky — yl 
fra Dirigenten : Ro.) Altsaa spørger jeg igen : Hvilke 
Fortrin, legemlige eller aandelige besidder dette 
Fjerkræ fremfor os? Der er kun en lille Forskel 
(Hurra for den lille Forskel!). Kam og Sporer er 
kun Kønsmærker af anden Rang ligesom Horn og 
andre Pandesmykker (Uro blandt Hanerne). Og 
Dogmet om Hønsenes Underlegenhed er bleven en 
Trivialitet! Den skal jo bestaa i nogle færre Hjerne- 
vindinger og en overtallig Halehvirvel samt i en 
svagere legemlig Konstitution foranlediget af Æg- 
lægning, Rugning o. s. v., hvad dertil hører. Men, 
mine ærede af begge Køn, dette med Æglægning, 
Rugning e. t. c, e. t. c, er til syvende og sidst noget 
vi selv hestemmer/ Jeg har siden Foreningens 
Stiftelse ikke lagt et eneste Æg! (Hurra — a! 
Moster • Meyer leve ! Fa' en tro hende ! Det er 
Fødsel i Dølgsmaal)! Er der nogen, der drager 
mine Ord i Tvivl (Ja— a! Næ — il Jo— o!), eller 
tror at kunne bevise det modsatte, saa træde han 
frem, værs*artig! 

Der blev et Øjebliks Stilhed i Forsamlingen. 
Overalt stak man Hovederne sammen og hviskede. 

Men Foreningsmedlemmerne og Styrelsen saa sig 
triumferende omkring og kaglede sejersstolte. 

Saa lød der pludselig Stemmer fra de yderste 
Rækker: 

— Frøken Hvid ønsker Ordet! Frøken Hvid 
ved noget I Lad Frøken Hvid komme frem! 

Rækkerne aabnede sig, og en lille hvid Høne 
med Top og paillegule Slagfjer trippede frem. Hun 
stirrede bly og beskeden ned i Jorden og holdt 
Vingerne klemt tæt ind til Kroppen. 

— Jeg vilde bare fortælle, begyndte hun og 
rødmede helt op i den øverste Tak af Kammen — 
at da jeg i Morges. . . 

— Op med hendel Vi kan ikke høre I Hun 
skal op paa Talerstolen! skreg Mængden. 

Dirigenten galede: 

— Tør jeg bede Frøkenen ulejlige sig her op 1 
bad han med et afFabeh Vingeslag. 

Den lille Frøken balancerede op ad Vognstangen 
og hen forbi den samtlige Styrelse, der knejsede 
værre end en Kat med et Aalehovede og laante 
hende rædsomme Blikke. 

— Jeg vilde bare, begyndte hun igen, da hun 
var naaet helt ud paa Kaoten af Vognbunden — 
jeg vilde bare. . . 

— Hun skal højere op! skreg Forsamlingen — 
Hun skal op ved Siden af Moster! 

Men den lille Lurifaks af en Høne lagde be- 

skedent Hovedet paa Siden og trykkede Vingerne 
fastere ind til Kroppen: 

-^ Saa højt kan jeg ikke flyve I sagde hun med 
et fint Smil. 

* — Bravo! Bravo! skreg Oppositionen. 

— Til Sagen! Til Sagen! kaglede Forenings- 
hønsene. Og Moster Meyer sendte den unge Dame 
et Kyankaliums Blik. 

— Naa, saa paa 'en igen da! raabte pludselig 
en yngre Hane, hvis Stemme var i Overgang. Og 
alle Smaahønsene saa paa ham og smilte og kluk- 
kede og fandt, at. han var sød. 

Og for tredje Gang tog nu Frøken Hvid fat: 

— Jeg vilde bare fortælle, sagde hun — at da 
jeg i Morges gik Tur omme i Stakhaven med min 
Forlovede (Fnisen og Gratulation!), saa vi pludselig 
Fru Meyer komme ud af en af Stakkene. Vi blev 
naturhgvis uaeget forskrækkede for, at hun skulde 
se os sammen (Natyrlig, ja!) og gemte os inde 
under de store Skræpper paa Diget. Og der stod 
vi saa og kiggede ud, for vi var naturligvis meget 
nysgerrige (Begribeligvis, Frøken!) Og saa saa vi, 
at hun tittede sig forsigtig omkring, og da hun 
ingen Høns opdagede i Nærheden, gjorde hun Tegn 
med Næbet ind i Reden, og saa ... og saa ... 
(Naa, frisk Mod, lille Jomfru !) og saa kom en rød- ' 
gul, ældre Hane, der meget lignede vor ærede Diri- 
gent listende frem. (Den er god ! Hurra — a ! Hyss, 

lad os høre videre!) Og de skyndte sig at dække 
Hullet til og gik saa hver sin Vej ind i Gaarden. 
(Ha — ha — a!) Jeg var naturligvis meget nysgerrig 
(Nat5n:lig! Det har vi hørt I) og løb hen og krad- 
sede Halmen væk fra Hullet, og der fandt jeg' en 
Rede med to Snese Æg il (Hurra I Kykkeliky — yl 
To Snese! Leve Moster Perlegraal Vorder frugt- 
bare og mangfoldige! Det var den stiveste! Hy — iit! 
Leve Dirigenten! Ned med Madam Meyer!) 

Der blev et forfærdeligt Røre i Forsamlingen: 
man raabte og skreg i Næbet paa hinanden, Hanerne 
galede, Hønsene kaglede og Dirigenten, hvem det 
under Frøkenens Afsløring efter megen Besvær var 
lykkedes at komme til at staa paa ét Ben for at 
imponere Rakket, faldt igen ned paa to. 

Moster Meyer selv havde faaet et af sine gamle 
Urolighedsanfald : hun trippede paa Fødderne og 
vippede med Vingerne og klippede med Øjnene og 
indgød sine Disciple alvorlig Bekymring. 

Men pludselig var der en af Styrelsen, der gik 
lige ind paa Brystet af den lille Frøken Hvid, som 
endnu stod med Vingerne presset tæt ind til Kroppen : 

— De har jo intet Bevis ! raabte hun med flam- 
mende Øjne og funklende Kam — De har jo intet 
Bevis! Det kan jo have været en anden Høne! 
De kan jo have set fejl! 

Da opløftede Frøkenen som besvæi^ende sine 
Vinger mod Himlen ; og frem under dem, ned over 

Forsamlingens Hoveder, dalede en Regn af perle- 
graa og rødbrune Dunfjer i sød Forening I 

— Disse har min Forlovede og jeg pillet op i 
Reden 1 sagde hun stille — Og Æggene var spraaede, 
der var Kyllinger i deml 

Virkningen af denne Meddelelse var uhyre: 

Et Sejersgal og et Klagekagl bruste hen over 
Gaardspladsen, thi Fjerene stammede umiskendeligen 
fra Moster Perlegraas og Fordøjelsessmerternes pla- 
toniske Bryster. 

Foreningsmedlemmerne stod tavse med hængende 
Næb. Oppositionen jublede. Og Dirigenten var 
forsvunden. 

Selv henlaa den arme, gamle Moster Meyer be- 
svimet paa Talerstolen. Og da man varsomt løftede 
hende op for at bære hende ned i en Droske, fandt 
man, at hun i sin dybe Sjælekvide atter havde bragt 
et Æg til Verden. 

Men denne Gang var det et Vindæg. 



Hva' Satan skal vi med Stæren? 



o olen hang som en stor, hvidglødende Kanon- 
kugle lige over Damperen, saa der stod en Duft af 
Tjære og Tovværk fra For til Agter. 
' Fire halvnøgne Matroser sjappede rundt med 
Slanger, Spande, Koste og Svabere og spulede Dæk. 
Man var mestendels nødt til at sætte det ganske 
Fartøj under Vand i disse gloende Septemberdage 
her paa Middelhavet, at ikke alt Træværket skulde 
revne og sprække og brændes til Støv og Aske af 
denne Guds Velsignelse af en Helvedes Sol. 

Havet laa fedt og dovent og lignede tyktflydende, 
halvstørknet Olje, der med en mumlende, fornærmet 
Skvulpen slæbte sig langs Damperens Sider, medens 
den arbejdede sig fremad. Ja, Skuden selv syntes 
mest tilbøjelig til at indstille al Virksomhed og op- 
give det hele, thi den dirrede og pustede og støn- 
nede og slyngede store, arrige Mundfulde Røg skævt 
ud af sin Skorsten ligesom en plaget Familiefader 
i tredive Grader Reaumur. 

Uden at mæle et Ord vadede Matroserne med 
Skjorten uknappet om Kroppen og Benklæderne 
smøget op til højt over Knæene. Havde det ikke væ- 
ret for Disciplinens og den Mennesket siden Synde- 
faldet iboende Blufærdigheds Skyld, havde de vel 
helst spanket splitternøgne omkring; men nu dyede 
de sig og svedte med Anstand og gjorde deres 
Pligt, idet de øste Vandet ud over Dækket, saa at 
det nærmest kom til at ligne et lille Indhav. Men 
de udførte Arbejdet uden det sædvanlige Humør. 
Det var nemlig paa den fjerde Dag, siden de havde 
forladt Messina, og denne evige livskraftige Sol, 
der stegte ned fra denne evige blaa Himmel paa 
dette evige blaa Hav gjorde dem dumme og. sløve. 
Og saa gik de desuden alle som en og tænkte paa 
de seksten lange Nætter og Dages Sejlads, som fore- 
stod, forinden de igen fik Land under Fødder og 
Kvindekød mellem Hænder; og navnlig det sidste 
Savn er lige haardt nok for en varmhjertet Gut, 
der farer med en Fragtdamper paa Middelhavet, 
hvor man er vant til at komme i Havn mindst 
hveranden Dag. Seksten lange Etmaal forinden de 
naaede hjem til Danmark 1 Og maaske atten, t5rve, 
femogtyve — for naturligvis fik de Modvind i 
Biscayerbugten og Storm og Taage i Kanalen og 
paa Nordsøen 1 

Ikke en eneste lille Douche havde Straale- 
mesteren, Jakob, som dirigerede Slangen; rettet mod 



io8 



den tykke Letmatros Peter, der gik svedende og 
krumbøjet og daskede mat med den vaade Svaber 
paa Dækslugerne for ogsaa at forfriske Sejldugen, 
der var spændt over dem. Ikke saa meget som et 
eneste lille Sprøjt havde han muntret ham med; 
og netop i Dag kunde Peter vist trænge til en Af- 
svaling, thi i hans svulmende Ben og Bag syntes 
Solen i en fortrinlig Grad at have forelsket sig; 
hans Benklæder var ved at sprænges, saaledes havde 
Solen udvidet disse Legemsdele. 

Første Styrmand kom gaaende forbi, standsede 
et Øjeblik og saa op og ned af Fyren: 

— Hør, du, Peter, sagde han saa — du kommer 
sgu vist til at laane Kaptejnens Støvleknægt i Aften 
for at faa hevet de Bukser af dig! 

Peter lo ikke af denne Morsomhed; og ingen 
af Kammeraterne lo. Ja, de trak ikke engang paa 
Smilebaandet, hvad de dog ellers altid høfligst plejede, 
naar Styrmanden oplod sin høje Mund. De bøjede 
bare Hovederne dybere under Solens Straaler og 
spulede løs. Det var, som om denne Plasken og 
Rislen af Vandet omkring dem gjorde dem endnu 
sløvere. Eller ogsaa skyldtes maaske deres tilsyne- 
ladende Optagethed af Arbejdet kun den Omstæn- 
dighed, at de ligefrem ikke gad gøre en Pause. 

Nu dukkede oppe paa Mellemdækket anden Ma- 
skinmester op fra Maskinen. Sveden randt ham 
ned over Ansigt, Hals og Bryst som Dug af Ruden. 

Han tørrede sig med sin fedtede og sodede Svede- 
dug, sendte et mat, taagesløret Blik ud over Havet 
og op mod Solen, ad hvilken han truede med knyt- 
tet Haand, og sank saa med et langtrukkent, selv- 
opgivende: Puhhl ned paa Nordsiden af Hønseburet, 
der kastede en knap halv Alens Skygge hen ad 
Dækket. Idet han faldt, tørnede han saa kraftigt 
mod bemeldte Bur, at det rystede i sine Fuger; 
men Hønsene derinde ænsede det ikke ; de sad paa 
deres Pinde, tykke af Hede, med gabende Næb og 
elegisk blinkende Øjne, en Besvimelse nær. 

Og vildere og vildere stegte Solen ned over 
Skibet. Og kom der end af og til et enkelt HUe 
Pust ind fra Søen, saa var det ingenlunde nogen 
forfriskende Luftning. Langt snarere var det at for- 
nemme som et kvælende hedt Siroccokys ovre fra 
»Afrikas brændende Lande«, hvis Kyst man skimtede 
i Horisonten mod Syd som en bleggraa, varme- 
dirrende Taagestribe. 

Lidt efter at Styrmanden var forsvunden bag 
Døren ned til sit Lukaf, havde Matroserne dog al- 
ligevel en efter en besluttet sig til at holde et lille 
Hvil. Deres Ansigter var glødende som den op- 
staaende Fuldmaanes Ansigt, og deres Lemmer var 
tunge som Bly. Men de følte ikke længere Varmen, 
den generede dem ikke nu som straks, da de tog 
fat paa Arbejdet; de vilde bare med Fryd og megen 
Glæde have ofret deres halve Maanedsgage for at 

turde lægge sig plat ned paa Dækket saa lange og 
tykke de var — og den hele Maanedsgage for 
uforstyrret at kunne tage sig en Lur med Piber og 
Trommer og prustende Damp ud af alle Snorke- 
ventiler. 

Til at begynde med stod de og skævede hen 
efter Styrmandens Lukaf for ikke at lade sig over- 
raske, om han pludselig skulde dukke frem igen. 
Men intet foruroligende viste sig, alt levende syntes 
at være indgaaet til den evige Hvile. Man hørte 
kun Maskinens dumpe Drøn og Rorkædens skurende 
Hamren, naar Rattet langsomt drejedes. 

Og saa sank først den tykke Peters Hovede til 
Ro med Hagen ned mod hans blottede af Varmen 
rødprikkede Bryst; han aabnede Munden, smaskede 
et Par Gange med Tungen, udstødte en gurglende 
Lyd og var borte. Og Jakob og Søren og Lars 
saa paa hinanden og saa paa Peter, missede med 
Øjnene, kløede sig i Nakken og under Armene, 
gabede, strakte sig og faldt hen. Den ene stod 
støttet mod Lastlugen og med Hovedet bøjet bag 
over; den anden havde Ansigtet skjult i Hænderne 
og Albuerne hvilende paa Lønningen; den tredje 
sad til at begynde med ret op og ned paa en Tov- 
rulle, men gled lidt efter lidt ned ad den, indtil han 
endte i en Pøl Vand paa Dækket, hvor han laa og 
smilede bredt og saligt og drømte, at han laa paa en 
mildt tempereret midt i en køligt rislende Bæk. 

Og saa blev der en Stund Dødsens stille paa 
Skibet, der, et flydende Krematorium lig, syntes at 
glide frem gennem Skærsildens brændende Luer med 
sin slumrende Besætning. . . 

Indtil der paa én Gang klang en fløjtende klar 
Kvidren hen over Hovederne paa de sovende: 

— Hy— it, hy— it, hy, hy, hyy, tit, tit, tit! 
Matroserne for med et Sæt op af deres Dvale 

og saa sig forvildede omkring. 

— Det er Stæren ! sagde den tykke Peter, som 
først vaagnede til Bevidsthed. 

— Ja, det er Fanden galeme osse Stæren I sagde 
Søren og sprang op fra sit Flodleje. — Føj for 
Satan I lagde han til, da han fornam, hvor han 
havde ligget. 

— Er det Stæren ? spurgte Jakob og gned Søvnen 
af Øjnene. 

— Gu' er det Stæren I sagde Lars og pegede. 
Og det var virkelig ogsaa Stæren. Den sad 

henne paa Mellemdækket ved Hønseburet og kiggede 
lækkersulten ind mellem Tremmerne til Brødsmu- 
leme, som laa paa Gulvet derinde. — Den var 
blæst om Bord i en Byge for et Par Dage siden, 
og den ganske Besætning havde flere Gange sprunget 
Halløj for at fange den; men Dyret havde været 
Menneskene for vævert og snydt dem. Og saa i 
Gaar havde den slet ikke vist sig. Og nu var den 
der pludselig igen. 

— Nu kan vi nappe den I sagde Peter, og al 
Træthed og Ugidelighed var som veget ham af 
Kødet. — List du dig om paa den anden Side af 
Buret, Jakob, saa napper vi den! 

Og Jakob, der øgsaa var bleven fuldstændig 
vaagen lige paa en Studs, listede afsted som en 
Hankat paa Musejagt. Han sneg sig forsigtigt op 
ad Trappen til Overdækket: Fingrene holdt han 
udspilede som til Greb, Tungespidsen var S3mlig 
mellem hans Læber, og han balancerede fremad 
helt oppe paa Spidsen af sine brede, flade Tæer. 

Men da Stæren saa ham komme, stak den af. 
Den svirrede flot hen over Hovederne paa Lars og 
Søren og slog sig ned paa Lønningen henne Agter. 

— Snup den, Søren, snup den! 

Søren tog Dækket i tre Spring og hævede alle- 
rede Haanden for at gribe Fuglen. Men med et 
lille forskrækket: Hy — itl svang den sig i en Bue 
udenom Masten og dalede ned næsten lige for 
Fødderne af Lars. 

— Smid dig, Lars, smid dig I saa har du den ! 
skreg Jakob. — Den er mat! 

Og Lars smed sig, saa lang han var, ned paa 
det vaade Dæk. Men Stæren flk han da ikke. 
Han bare klaskede begge sine store, begede Hænder 
ned i Vandet, saa det sprøjtede ham om Ørene. 

— Din Kvajidioti skældte Peter, — det skulde 
bare ha' været mig, jeg skulde sgu nok ha' faaet den! 



113 

— Jamen du er jo osse li'saa let i Skinkerne 
som en Springgaasl riposterede Lars. 

— Ja, jeg har da gu'sketak lidt mere Kyd paa 
Knoglerne end dig, dit forsultne Spøgelse, grinte 
Peter ilde. 

— Naa — aa, jeg skulde da ellers med en vis 
Ommelethed transportere Hovedet ned i Maven 
paa dig, nikkede Lars og satte Hænderne til Rette. 

— Saa maatte han sgu' da først stuve Bukserne 
a sig, for ellers kom det nok til at knibe med 
Lastrum, mente Jakob dybsindig. 

— Der er den igenl Der er den igenl skreg 
Søren pludselig og pegede hen mod Hønseburet, 
paa hvis Top Stæren atter havde taget Plads. 

Og øjeblikkelig glemte man Kævlet og begyndte 
Jagten paa ny I 

Man spredte sig over Dækket og for som be- 
satte efter den arme Fugl, der var for træt og for 
udsultet til at turde forlade Skibet og derfor maatte 
indskrænke sig til at flyve fra For til Agter og fra 
Agter til For og redde sig saa godt, den kunde, 
op i Vanter og Ræer. Men stadigt blev den for- 
fulgt af sine blodtørstige Fjender, og mere og mere 
udaset blev den. Den fløj nu dinglende og usikkert 
afsted og gabede af Angst og Hede, ja, man 
kunde ligefrem høre dens Aandedrag. Men jo 
mattere Dyret blev, desto mere Fut kom der i 
Jagtherrerne. De S5mtes ganske at have glemt Sol 

G. Wied: Lystige Historier. o 

og Sirocco, og Træthed og Lede. Snart saa man 
den tykke Peter sidde overskrævs paa en Raa, hvor 
han kun holdt sig fast ved at klemme Benene sam- 
men, medens han med fremstrakte Hænder og 
Øjnene paa Stilke gramsede efter den arme Stær, 
der havde søgt Tilflugt yderst paa Raanokken. Og 
snart saa man Lars og Søren ligge paa Maven paa 
hver sin Side af en aaben staaende Luge og samtidigt 
jage Hænderne ind i den for at gribe Dyret, der 
imidlertid smuttede væk over Hovederne paa dem. 
Men endelig var det lykkedes Matroserne at 
løbe Dyret saa træt, at det ikke mere formaaede 
at flyve ordentligt; det kunde bare, baskende med 
sine udspilede Vinger, flygte hen over Dækket. 
Og nu havde de indesluttet det i en Kreds henne 
ved Agterlugen. De havde faaet Kahytsdrengen og 
anden Maskinmester, som de havde vækket bag 
Hønseburet, stærkt interesserede for Sagen ; og hele 
Kompagniet stod opstillet rundt om Fuglen, der sad 
ganske lille og sammenkrøben midt iblandt dem og 
plirede med Øjnene af Rædsel. — Nu skulde den 
ikke undslippe deml Der var kun en Post henne 
ved Trappen til Mellemdækket, som ikke var be- 
sat. Men det gik nok, naar bare de var Hdt raske 
i Vendingen. Saadan en fjollet Stær, der havde 
holdt dem saa længe for Narl Nu skulde de krebse 
haml Maskinmesteren skulde tælle: en, to, trel 
og saa skulde de alle fare frem og nappe Dævelskabet! 

— Hva' Fa'en er det, I ta'r Jer for? lød saa 
pludselig en spids, skrattende Stemme, der skar 
som en Kniv midt gennem Jægernes Spænding og 
Optagethed. Det var Tømmermanden, der stod 
oppe paa Mellemdækket og saa ned paa de ivrige 
Matroser med et halvt arrigt, halvt spottende Grin 
om Munden. Han havde et lille guUadent, spids- 
næset Ansigt, samme Tømmermand, og han blev 
paa én Gang frygtet og set op til af Kammeraterne, 
thi han var »begavet«, hed det sig; og saa var 
hans Kone løbet væk med en »Beridere«. 

— Det er Stæren, Tømrer 1 Vi er lige ved at 
fange Stæren! sagde den tykke Peter og gjorde 
nogle mystiske, hyssende Tegn med Hænderne. 

— Vi er lige ved et nappe haml nikkede 
Jakob. 

— Kan du se, Tømrer, der sidder Kakkelorus- 
sen! pegede Søren. 

— Hyssl hviskede Kahjrtsdrengen, han var saa 
ivrig, at han rystede over sin ganske Krop. 

— Nu tæller jegl sagde Maskinmesteren — 
Pas paa! 

Alle Mand rettede sig. Musklerne i deres 
Ansigter og Fingre spændtes, og deres Øjne var 
som troldbundne af det arme, lille bævende Dyr 
foran dem. 

— En! talte Maskinmesteren. 

— Stil dig hen ved Trappen, Tømrer! hviskede 

8* 

Lars stakaandet. — Stil dig hen ved Trappen, ellers 
slipper han kanske væk den Vej! 

— r Tol talte Maskinmesteren. Og nu var der 
nogle af Matroserne, der saa Blod for deres Øjne. 

Men lige idet Maskinmesteren skulde til at sige: 
Tre! spurgte Tømrerens kolde, skrattende Stemme 
med en arrig Lyd, som naar man river et Stykke 
Shirting midt over: 

— Jamen hva' Satan skal vi med Stæren? 

Og i samme Nu sank Jægernes Hænder ned 
langs Buksesømmene, og de blev alle ganske linde 
og flove i Knæene. Maskinmesteren gemte at tælle 
Tre ! og alle gloede de skiftevis paa Tømmermanden 
og paa hverandre med store, dumme Øjne: 

— Ja, hva' Satan i hedeste Helvede skulde de 
i Grunden med Stæren! 



En Nytaarsvisit 



JJet var Nytaarsmorgen med Rimfrost og Sne 
og Solskin over alle Gader og Veje. 

Bønderne kom kørende til Kirke i Vogn og 
Slæde. Smældfede, klumpfodede Heste stampede 
uafladelig over Broen ved Bomhuset. Det lød som 
Torden og Jordskaelv, og der stod en bølgende Em 
om Dyrene som fra en Vadskerkedel i Funktion. 

Nu tog Kirkeklokkerne paa at kime. I Dagens 
Anledning blev der sat to i Gang. Men de holdt 
ikke Trit. Naar den ene tog et langt Skridt, tog 
den anden to korte. Man blev ganske stakaandet 
af at høre paa dem. Paa mig i det mindste havde 
det samme Virkning, som naar jeg gaar Tur med 
min langbenede Fætter. Jeg maatte standse en 
Gang imellem og virre med Hovedet og slaa af- 
værgende ud med Haanden og hente Vejret op dybt 
nede fra. 

Men hele den UUe By blev netop sat i behage- 
lig Stemning af denne selv samme Klokkeringning. 

Og med guldsnittet Salmebog under Armen og gra- 
vitetisk Ansigt under Hatten vandrede den til Kirke. 

Ogsaa jeg vandrede, men ved Toldbodbygningen 
gjorde jeg højre om og fulgte den ensomme Sti 
langs Baghaverne ved Noret. 

Her laa Sneen højt mellem Hækkene, og kun i 
Midten havde Byens promenerende Damer trippet 
en smal Gaasegang. Hvert Øjeblik var jeg nødsaget 
til at træde ud i Sneen. Og saa havde Garver 
Lauritzen tilmed spilet nogle Kalveskind op paa 
sit Plankeværk; de stank rædselsfuldt i Solen. 

Atter gjorde jeg omkring, og denne Gang tog 
jeg Vejen ud ad Havnen til. Der kunde jeg da 
puste ud. Jeg gik hen og saa paa de tre havare- 
rede Skonnerter, som Damperen havde slæbt herind 
efter Stormen. 

Den ene var halet paa Bedding. 

— Hun kunde lige knibes herop af tre Spil og 
atten Mandfolk, sagde Tømreren i Gaar, da jeg talte 
med ham. 

— Er De her, Schmigelow? raabte jeg; men 
der var ingen Schmigelow at se. 

De to bageste Master af Skonnerten var kappet. 

— De maatte jo hugge dem, sagde Schmige- 
low — for hun begyndte jo at danse Fandango. 

Jeg gik nærmere hen til Skibet. Der hang en 
Rebstige ud over Siden ned til Jorden. 

— Den bruger de til at krybe op ad, tænkte 

jeg — Mon det skulde være vanskeligt? Hvor er 
dog den TømreM Jeg kunde have Lyst til at komme 
om Bord . . . Schmigelowl kaldte jeg — Schmige- 
low! Glædeligt Nytaar, Schmigelowl 

Ingen svarede. Kirkeklokkerne havde ophørt 
at ringe, og der var ganske stille omkring mig, 
ingen Mennesker og ingen Vogne. 

— Schmigelowl raabte jeg igen og dunkede 
med min Stok paa Siden af Skibet, for Manden 
kunde jo være indenbords — Schmigelow er De der? 

Ikke en Lyd at høre. Jeg saa bare en Graa- 
spurv lette fra en af de kappede Master og stikke 
af ud over Noret. 

— Han er i Kirke, tænkte jeg — Hele Byen 
er i Kirke, saa du kan godt gaa derop ; du skal da 
ogsaa ha* dig en Fornøjelse 1 

Og jeg begyndte at kravle op ad Rebstigen. 
Det gik ikke saa let endda ; jeg maatte bruge begge 
Hænder, og Stokken maatte jeg lade falde. 

Omsider naaede jeg da saa vidt, at jeg fik 
Hovedet over Rælingen; og der sad jeg saa og 
gloede som en Frø paa Kanten af en Mergelgrav. 
Alting paa Dækket, Lugerne, Spillet i Forstavnen, 
Karrene, Tønderne og Spandene, var malet lyse- 
grønt; og over Farven havde der lagt sig Rim. 
Altsammen saa det ud, som om det var lavet af 
kandiseret Græskar. 

Jeg vendte mig og kastede et Blik ud over 

Pladsen: Toml Jeg saa hen mod Bomhusbroen: 
Ingen Vogne! Jeg spejdede op ad Gaden: Ikke 
en Mors Sjæll 

Da tog jeg en kraftig Beslutning og svingede 
Benene ind over Rælingen. 

— Medens den ganske By synger Salmer og 
tænker paa Middagsmad, sagde jeg til mig selv — 
kan du i Ro og Mag tilfredsstille din Erkendelses- 
trang! 

Jeg var nu ikke fuldt saa modig, som jeg gerne 
vilde give det Udseende af. Thi der var jo Kap- 
tajnen 1 

Jeg havde kun set ham et Par Gange, for han 
sad gerne oppe i Byen og drak; men jeg var lidt 
angst for ham, hvad enhver vil medgive, at jeg 
havde Grund til. Jeg stod nemlig en Dag hernede 
ved Skuden og talte med min Ven Schmigelow, 
da Fyren pludselig staar ved Siden af mig, griber 
mig haardt i Armen, stirrer mig ind i Ansigtet og 
siger: Føj for Satan, hvor De ligner Fanden! Og 
saa kravlede han op i sit Skib. 

Schmigelow søgte at berolige mig og sagde, 
at jeg skulde ikke bryde mig om Kaptajnens Vrøvl, 
for han var en Fantaniker og havde Dilerium. 

^S J^S &^ P ogsaa til Schmigelow og talte 
med ham, naar jeg havde Lyst. Men der sad mig 
dog en mystisk Skræk i Blodet, og hver Gang »Fan- 

tanikeren« saas i Farvandet, lagde jeg Roret om og 
lettede. 

Men sæt han nu netop i Dag sad nede i Ka- 
hytten 1 

Det rullede saa underlig forblommet i Skibet, 
da jeg gik hen over Dækket, og et Øjeblik forekom 
det mig, at jeg vist gjorde bedst i at vende om. 

Men saa satte jeg Fødderne haardt i Plankerne 
og skred videre: Schmigelow kunde jo være nede 
i Kahytten! 

— Schmigelow 1 kaldte jeg — Schmigelow! 
Er De der nede? 

Ikke en Lyd, ikke den mindste Puslen! Hav- 
nen laa øde og tom, og Guds Sol svævede over 
Vandene. 

Jeg vandrede rundt og besaa Inventariet: Span- 
dene og Tønderne og Ankerspillet og Tovværket. 
Solen havde taget svært paa Rimen, Kandiseringen 
løb af Græskarret. Og de enkelte Sneklumper, der 
laa hist og her paa Dækket, løb ud i Smaabække. 
Henne foran Kahytsdøren var der endogsaa en lille 
Vandsamling i en Sænkning. Jeg blev reven hen 
af en Foraarsstemning og kom til at tænke paa 
Vandpytter og Fuglesang og Skovsøer og Smaapiger. 
Jeg satte mig paa en Tovrulle og hengav mig til 
mine Fantasier. Men snart gik der en Gysen igen- 
nem mig. Termometret stod paa flere Graders 
Kulde vist, og Sommerfantasier og Vinterfrakker 

formaar ingenlunde at holde os den kolde Virke- 
lighed fra Livet. 

Jeg rejste mig for at gaa fra Borde. Men idet 
jeg kastede et Afskedsblik ud over Dækket, be- 
mærkede jeg en lille hvid Mus, der sad og labede 
Vand i sig ved Pytten henne ved Kahytsdøren. 
Jeg syntes ligefrem, jeg kunde høre, hvor den slub- 
rede. Jeg listede mig derhen ad paa Tæerne. 
(Dyrenes Liv og Færden har altid interesseret mig, 
den minder saa meget om Menneskenes, synes jeg.) 
Musen løftede Hovedet og plirede koket op mod 
mig med sine søde, smaa Øjne. (Det maa være 
en Hunmus, sagde jeg til mig selv.) Saa tog^ den 
sig en sidste Slurk, rystede sine Forpoter, der var 
bleven lidt vaade, og forsvandt i Kahytten. 

Da jeg naaede hen til Døren, saa jeg, at Musen 
havde ladet den blive staaende paa Klem. Jeg tog 
det som en Invitation, tøvede ikke et Øjeblik, men 
lukkede den helt op og steg ned, idet jeg forsigtig 
trak Døren til efter mig. 

Fem Skridt tror jeg, at jeg steg ned. Der stod 
et Bord midt i Kahytten samt en Stol. Midt paa 
Bordet sad tre hvide Mus og gnavede af en Tve- 
bak. Nede paa Gulvet ved det ene Bordben stod 
en fjerde paa Bagbenene og bestræbte sig forgæves 
for at kravle op. Det var den samme lille Gav- 
strik, der havde blinket til mig oppe paa Dækket; 
jeg kendte den paa Øjnene. Jeg bøjede mig ned 

og greb den forsigtig mellem to Fingre og satte 
den op paa Bordet (det var en Damemus), hvor' 
den øjeblikkelig gav sig i Lag med Tvebakken. 

— Allerkæreste lille Dame I sagde jeg og strøg 
hende ned ad den hvide Ryg med min Guldbrand. 
Og hun vendte Snuden op mod mig og smilede 
... og kløede saa løs paa Tvebakken igen. 

Solen skinnede ind gennem Koøjet til venstre og 
Straalerne spillede hen over Bordet og Musene. 
Der saa i den Grad hyggeligt ud dernede, at jeg 
besluttede at slaa mig lidt til Ro. Der var ganske 
lunt, Ilden i Kakkelovnen maatte først nylig være 
gaaet ud. 

Jeg saa mig om: Henne paa Væggen hang 
der et Spejl, og foran det stod der paa en Hylde 
en Lertallerken med Vand i og med haarblandet 
Sæbe paa Kanterne. Skilderier hang der. Navnlig 
var der et, som tiltalte mig. Det forestillede to 
halvfulde Matroser, der Arm i Arm konverserede 
en lyserød Skønhed, der sad ved et Stuevindue i 
et langt blaat Hus med grønne Persienner. Køjen, 
der stod langs Væggen til højre, saa ud, som om 
nogen lige var hoppet ud af den ; Tæppet var slaaet 
til Side, og Underlagnet var gledet ned fra Hoved- 
bøllen og hang ned paa Gulvet. Ved Fodenden 
af Køjen stod en grøn malet Skibskiste med store, 
sorte Jæmbeslag. Paa Kisten laa en opslaaet Bog, 



124 



gammel med gule Blade og store, grove, gotiske 
Typer. 

Jeg tog Bogen; men tabte den i samme Øje- 
blik stiv som en Staalorm af Skræk; thi en skrat- 
tende Stemme raabte dirrende af Arrigskab: 

— Rider Satan dig, din Flynder 1 

Jeg sank ligefrem sammen til min halve Højde, 
og mine Lægge dinglede af Nervøsitet. Forvildet 
stirrede jeg hen til Musene, men de sad rolig og 
aad paa deres Tvebak. 

— Lille Fa'er, lille Fa'er! lød Stemmen igen, 
men i en forholdsvis blød og indsmigrende Tone. 

Nu løftede jeg Hovedet. Og henne over Kakkel- 
ovnen, helt gemt inde i Krogen, saa jeg i et Bur 
en stor, græsgrøn Papegøje. 

— Puh I sagde jeg ganske højt og tog mig til 
Hovedet — det infame Dyr havde nær skræmt 
Livet af mig. 

Jeg bøjede mig ned og tog Bogen op fra Gulvet. 

— Sukker, Sukker! skreg Papegøjen. 

— Du skal ha' Fanden 1 sagde jeg — og ikke 
Sukker! og nu var det mig, der var arrig. 

— Din haardkogte Flyvefisk! lød det fra Pape- 
gøjen. 

Nu gik jeg hen og trak Lagenet af Køjen for 
at brede det over Buret. 

— Rider Satan dig, rider Satan dig ! skreg Dyret 
rasende. 

Men jeg tog ikke mere Notits af dets Skrig, 
lagde Lagenet dobbelt (det var for Resten ikke 
ganske purt) og bredte det over Buret. 

— Lille Fa'er, lille Fa'erl klynkede Papegøjen 
omme bag Lagenet og det i en saa angergiven 
Tone, at jeg blev blød om Hjertet og fik Med- 
lidenhed med den. Jeg tog et Stykke af Musenes 
Tvebak. 

— Kan han saa være en god Dreng? spurgte 
jeg og løftede en Flig af Dækket til Side. 

Fyren sad oppe paa den øverste Pind og skelede 
»fantanisk« ned paa mig. 

— Se heri sagde jeg og kastede Tvebakken 
ind i Buret. 

Fuglen entrede langsomt ned, tog Maden og 
kilede i Trav op paa Pinden igen. 

— Er vi saa gode Venner, lille Poppemand? 
sagde jeg, og der var virkelig baade Varme og For- 
sonlighed i min Stemme. 

— Hold Kæft! svarede Asenet, og Munden 
havde han fuld af Tvebak. 

Da opgav jeg enhver Diskussion og lod For- 
hænget falde. 

Og saa satte jeg mig paa Stolen foran Bordet 
og saa paa Musene. De havde ædt sig mætte og 
laa med Snuderne boret ind i hinandens Pels og 
sov Middagssøvn. Det var et nydeligt Syn at se 
Solstraaleme spille hen over de slumrende Smaadyr. 

Jeg blev ganske sentimental af at se derpaa. Der 
er noget vist rørende ved Dyrs, Kvinders og Børns 
Søvn ; og saa er de smukkest, naar de sover — og 
omgængeligst . . . Ogsaa Papegøjen syntes at være 
falden til Ro. Der var ganske stille i Kahytten. 
Jeg kunde høre mit Ur dikke i Vestelommen. 

Bogen, jeg havde lagt fra mig paa Bordet, 
tog jeg igen i Haanden, aabnede den paa maa og 
faa og læste: 

Naar Rouchefoucault siger: Tout tstfortuit dans 
la vie, méme la naissance, il n*y a que la mort 
qui soit certaine — da har han vel herudi Ret. 
Og ikke mindre rigtigen udtrykker Abbed Testy 
sig, naar det hedder: C*est un arét du Ciel, il 

faut que Thomme meure Mennesket 

skal altsaa døe\ det vil sige: den immaterielle 
Aand skal skilles fra det grove, materielle Le- 
geme, . . 

— Det er sandeligen ikke saa underligen, at den 
Kaptajn er bleven vanvittig ! tænkte jeg — Hvad i 
Himlen er dette for en Bog! 

Og jeg slog op paa Titelbladet og læste : 

Om 

Gjenfærd og Gjengangere 
filosofisk-historisk betragtet. 

— Det er noget for mig, tænkte jeg, satte mig 
til Rette ved Bordet med Hovedet støttet i Hænderne 

slog op i Bogen, det var netop paa Side 70, og 

læste ivrigere: 

Endnu (i Aaret 1793) lader man sig andæg- 
tigen fortælle, hvorledes Herr Michel Petersen fra 
OddiSf som henimod Slutningen af det sextende 
Aarhundrede var Sognepræst i Stendrup, i det Ha- 
derskbske fordum manede Hjorte og Hinder og ved 
en af Bymændene, navnlig Biørn, har givet Stav- 
ningsseddel til Salhundene, som fordærvede hans 
Fisker- Garn; og hvorledes han om Aftenen, da han 
kom fra S . . . v, og det blev ham sagt, hvor 
skinharligen den lede Djavel gik der henne i Mosen 
og kaldte ham en Cathechismus-Dreng , stod han 
straks op og gav sig i Kast med den fæle Aand, 
Haardt stod det længe, men da han vidste Raad 
derfor, og kastede en Skilling i Satans gloende Gab, 
fik han Bugt med ham, og — hedder det — 
slog ned paa Stedet en Pæl, som staar der endnu 
den Dag i Dag. Og fortæller Rohde om samme 

, Herr Michel, at han ikke var bange for om Natten 

, at see sig om paa eenlige Steder for at slaas med 
Spøgelser. Men — hedder det videre — hans 
Kone straffede ham derfor. 

Hvori Straffen egentligen har bestaaet, taler 
Herr Rohde intet. Heller ikke kan man see, om 
denne Straf var, enten fordi hun som en kerlig 
Mandinde ikke vilde udsætte Manden for Fare, dier 
fordi hun ej skøttede om at forstyrres i sin 

Natteroe, dier — maaske fordi hun ei torde ligge 
alene; men rimeligvis har det sidste været Tilfæl- 
det; thi Nogle vilde endog sige, at naar Præste- 
konen skændte aller heftigst, skal han dog med 
Blidhed og Sagtmodighed have svaret hende: 
Brum ikke, aller kjereste Engel! Du er jo aldrig 
alene; thi min Sjal er stedse hos dig<s^, . . 
Jeg fordybede mig mere og mere i denne højst 
belærende Bog. Og alt som jeg læste om gloende 
Drager, om Lygtemænd og skjulte Skatte, om 
vandrende Benrade og fugtige Linklæder, glemte 
jeg Verden omkring mig: Musene paa Bordet, 
Papegøjen i Krogen, alt lige til Stedet, hvor jeg 
befandt mig. Jeg hørte Stemmer og Lyd af Fod- 
trin, men det gled sammen med det, jeg læste, og 
jeg ænsede det ikke. 

Indtil pludselig Kahytsdøren blev sparket op, og 
jeg saa et Par trannede Søstøvler staa paa det øverste 
Trappetrin. 

— En Pigelil paa Knæet, federom, federom, 
federombombom ! nynnede en dyb, grødet Stemme, 
c^ Støvlerne begyndte at stige ned ad Trappen. 

— Fa'er, lille Fa'erl skreg Papegøjen inde bag 
Lagnet, og Musene vaagnede. 

Jeg kastede hurtig Bogen tilbage paa Skibskisten 
og rejste mig. 

Saa stod Manden nede i Kahytten. Det var 
Kaptajnen, Fantanikeren 1 En stor, svær Mand, var 

han, i blaat Tøj og med ét rødt, skinnende Ansigt, 
glatragede Kinder og Hageskæg. Og han var knip- 
lende fuld. 

— Der er han I sagde han, da han opdagede 
mig — der er han ! bg hans Øjne skinnede af Had 
og Frygt, medens han hævede sin Stok, som han 
stod med i Haanden, truende imod mig. 

Jeg indsaa, at der maatte gøres noget i en Fart, 
hvorfor jeg greb med to Fingre paa hver Haand i 
Slaget paa min Kappe, løftede det i Vejret og raabte 
med tordnende Røst: 

— Ich bin der fiile Geist 1 Ich bin der skin- 
barlige Teufel! 

Kaptajnen traadté et Skridt tilbage; men Armen ^ 
holdt han endnu løftet. ^ 

— Tout est fortuit dans la vie, vedblev jeg 
og gik frem imod ham, idet jeg saa ham stift i Øj- 
nene — Og du er beskænket og tilhører derfor 
mig med Hud og Haar, thi Mennesket skal visse- 
ligen døl 

— Hva' . . . hva' . . . • hva' . . . stammede han. 

— Coelestem adspicit luceml sagde jeg — Giv 
mig dit Værge, og du skal faa Lov at leve femten 
Aar endnu 1 

Han rakte Stokken hen mod mig. Jeg tog den 
hurtig. Og nu hævede jeg den mod ham^ og 
tordnede: 

G. Wied: Lystige Historier. 9 

— Saa du vilde forgribe dig paa Helvedes 
kronede Fyrste, din Drukkenbolt! Ve dig, naar 
Du sidder i evig Ild til Halsen I Ve, ve, ve 1 ... 

Jeg havde manøvreret saaledes, at jeg stod med 
Ryggen mod Trappen. Nu steg jeg baglæns op 
paa det nederste Trin og sagde: 

— Paa Knæ! 
Han tøvede. 

— Paa Knæ, siger jegl eller jeg ta'r dig med 
mig i denne Stund I 

Manden tumlede paa Knæ. 

— Og lov mig saa i dette forfærdelige Nu, 
vedblev jeg — at du herefter vil ophøre med dit 
afskyelige Drikkeri 1 . . . Coelestem adspicit lucem 1 
og jeg hævede paa ny Stokken. 

— Ja, ja I mumlede han hurtig — jeg skal ikke 
drikke mere I 

— Godt I Men i Dag om et Aar vil jeg atter 
vise mig for dig, og da: ritschi jeg frembragte en 
rislende, susende, sydende Lyd som af Flammer 
og Ild, der slaar sammen om sit Bytte. 

Manden laa med Ansigtet begravet i Hæn- 
derne. 

Da tog jeg hastig min Tændstikkeæske op af 
Lommen, strøg en Tændstik og blæste den ud 
igen, og lod den derpaa, gloende som den var, 
falde ned paa hans Hals bag til under Flippen. 

Og med et Skrig og en djævelsk Latter sprang 
jeg op ad Trappen og slog Kahytsdøren i efter 
mig, saa Skuden skjalv paa sin Bedding. . . 

Og man har senere fortalt mig, at Manden gik 
ind i en Afholdsforening. 

Regnvejr. 

JVLarie satte Kaffen ind i Dagligstuen. 

Udenfor sivede Regnen fed som en Fernis ned 
ad Verandaens Stolper og dryppede tungt fra Vild- 
vinens bladløse Stængler. Graaspurvene sad og 
smaaskændtes tykke og arrige inde under Bjælkerne. 
Og ovre i Bryggerset pryglede Mejeriforpagterens 
Kone sine Børn, fordi de havde glemt at tørre 
Fødderne af paa Dørmaatten. 

— Gud Fader 1 sagde der Alte, som laa og 
strakte sig i Lænestolen — Gud Fader, for al den 
Vædel 

— Gud Fader, klynkede die Mutter, der trippede 
rundt og kom Fløde i Kaffekopperne — Gud Fader, 
min Storvadskl 

— Dud Fader, sagde den lille Mogens, der stod 
henne ved Vindueskarmen og legede Krig med tre 
Korkpropper og en rødbroget Træsko — Dud Fa- 
der I sagde han — Men saa dror Tartoflemel nik- 
kede han dybsindig og kiggede ud i Haven. 

— Aa jajaja 1 gabede der Alte, saa det knagede i 
Kæbehængsleme. * 

— Kom nu! kaldte die Mutter og gik foran 
med en Kaffekop i hver Haand. 

Og saa gik de to gamle ind i Kabinettet for 
at fordøje Kememælkssuppen og Rødspætterne med 
Smørsaucen og Persillen. 

— Gaa ud og hjælp Marie med at vadske op! 
sagde jeg til Mogens. 

Og Mogens forlod sin Hærstyrke og gik ud for 
at hjælpe. Marie med at vadske op. 

Og der blev ganske stille i Stuen. 

Men uden for sivede og sivede Regnen ned, 
og Draabeme spillede paa Vandorgel i Tagrenderne ! 
Dryp — drøp, drjrp — drøp! sagde de. 

— Aa Gu* ja! sukkede jeg og stirrede tung- 
sindig op i Loftet — Men saa dror jo Tartofleme ! 

Det rørte sig henne paa Chaiselonguen. 

Det var min Vært Proprietæren, der drejede sig 
om paa Siden, fordi han var træt af »at staa paa 
.Ryggen«, som' han kaldte det. Derpaa sagde han 
med mørk Røst: 

— Der gives Dage, kære Ven, i det menneske- 
lige Liv, hvor man føler Trang til at ta* sig én 
umanerlig Rus! 

— Ja det ved Gud, der gør! sagde jeg. — Har 
De for Resten noget i Huset? 

— Cognak, Portvin og svensk Banko! 

— Gode Varer? 

— Prima Varer 1 

— Frem med deml 

— Vil De virkelig? spurgte han oplivet og 
rejste sig paa Albuen — De kan jo ellers ikke taale 
noget, De Skrælling 1 

— Kom bare hid med Varemel sagde jeg — 
Jeg foretrækker alt muligt for det nærværende. 

Han kom hurtig paa Benene c^ gik hen til det 
lille Hjørneskab. 

— Hvad vil De drikke? spurgte han. 

— Alle tre Dele, sagde jeg. 

— Det er rigtigt I nikkede han glad — i dette 
hersens Vejr ved man sgu heller ikke, hvad der 
er bedst! ... De er for Resten et rart Menneske, 
vedblev han saa — men man skal lære Dem hdt 
nøjere at kende. 

Jeg rejste mig op fra Sofaen og ryddede Bøgerne 
bort af Bordet foran den. 

— Vi spiller vel Skak til? 

— Ja vel, smilede han, for det kunde han lide. 
— Verden er sgu slet ikke saa gal, sagde han lidt 
efter, bare man forstaar at ta' paa den I . . . Her er 
Spirituosaen I 

Og han stillede tre Flasker og seks Glas op paa 
Bordet. To store Glas til Banko, to mindre til 
Portvin og to endnu mindre til Cognak. 

— Kaffen maa vi sgu ogsaa ha* herhen! 
sagde han. 

— Og Cigarerne! 

— Og Cigarerne, ja! De kan staa her paa 
Stolen. 

Jeg havde imidlertid stillet Brikkerne op paa 
Brædtet. 

— Det er mig, der skal begynde, sagde jeg 
— Jeg tabte i Gaar. (Jeg tabte nu for Resten 
aWd). 

— Først et Bæger! sagde han — det styrker • 
KreditenI 

Og vi klinkede i Cognak. 

— Hvad vilde gamle Per Væver Dem i Mor- 
ges? spurgte jeg. 

— Han vilde laane Tyren en Dags Tid eller to 
. . . Pas paa Deres Springer! 

— Kan den saadan laanes ud? spurgte jeg og 
garderede Springeren. 

— Ja, hva' Fanden, her paa Landet er vi tjenst- 
villige Folk. Jeg laante hans Kone i Fjor, da Marie 
var syg. Skaal! 

— Skaal! Det var en rar Portvin! Ta*r vi 
saa til Østerskovgaard i Morgen? 

— Da 'nte i det Vejr. Skak! sagde han pludse- 
lig og tog en af sine egne Bønder med min Løber. 

— Allerede? spurgte jeg og prikkede ham med 
Fingeren paa Panden. 

— Aa Sludder, kom ikke med denl Det var 
bare et Fejltræk. Skal vi smage paa Bankoen? 

Og vi smagte paa Bankoen. 

— Om vi nu ha'de et Par Smaapiger til at 
skænke i for os! sagde jeg. 

— Smaapiger 1 sukkede min Vært — A.a Gud 
hjælpe vos alle tretten ! Jeg har Gu' strafFeme ikke 
set et Kvindfolk i de to sidste Aar I . . . Det er 
Dem, der skal trække! 

— Ypperlig Portvin ! sagde jeg og skænkede i. 

— Næ men den Gang En gik paa Landbohøj- 
skolen! nikkede Proprietæren og smækkede med 
Tungen. 

— Skak! sagde jeg. 

— Hva' Fanden, nu kniber det nok! sagde han 
og tog mit ene Taam. 

— Det er ikke Spil! busede jeg ud. 

— Gu* er det Spil! 

— De slagter jo! 

— Ellers maatte jeg da være Idiot! 

— Ja men det er ikke Spil! 

— Sludder! Træk nu bare! 

— Ja men jeg maa slaa fast, at det er ikke 
Spil! . . . Maa jeg ta' en Cigar? 

— Ta' væk ! . . . Pas nu paa Springeren der ! 

— Jamen det er ikke Spil! sagde jeg. 

— Aa Vrøvl, jo Gu' er det Spil! Man ta'r sig 
da den Fordel, man kan. Maa jeg klinke med Dem? 

— I hvad? spurgte jeg arrig. 
- . .. — I Cognak. 

Og saa klinkede vi igea i Cognak. 

— Jeg synes det begynder at klarne? sagde 
Landmanden og saa ud gennem Vinduet. 

— Skak I meldte jeg. 

— Er De nu der igen I 

— Det er . sgu mat 1 sagde jeg triumferende, 
jeg opdagede det først nu — Det er sgu Fanden 
gale mig mat I 

— Ja min Salighed! sagde Landmanden — er 
*et ikke det dal Maa jeg bevidne Dem min Høj- 
agtelse! 

Og saa klinkede vi i Portvin. 

— Paa 'en igen ! sagde han og stillede sin Hær 
op paa ny. 

— Hvem faar De Deres Banko fra? spurgte jeg 
og tømte Glasset. 

— Fra Frølund & Comp. 

— Den er god! 

— Det er ogsaa Udstillingsbanko . . . Skak ! 

— Ikke saa hidsig, gamle Kvægopdrætter ! sagde 
jeg og flyttede — Hvad hedder Møller Kristiansens 
Datter heroppe i. Svendsmarke? 

— Mariane. Pige med Sving, hva' ! . . . Skak 
og Tour! 

— Nydelig ja! Og sikken Gang Ben? . . . Der 
røg den Springer! 

— Kalder De det Spil, højstærede? 

— Det var Dem selv, der har lært mig det. . . 

— Skak igen da, for Satan! ... Nu skinner 
min Salighed Solen I 

Og Proprietæren pegede over sin Skulder ud 
paa Verandaen, hvor Regndraabeme lyste paa Vin- 
stokkens Kviste i røde, blaa og gule Farver, medens 
Graaspurvene gladeligen sang dertil. 

— Ja, sagde jeg — Skaal for Solen! 
Og saa klinkede vi i Kaffe. 

— Nu maa jeg sgu ha' mig en Cigar! sagde 
Værten — »Den skær jo immer mere homerestisk 
ve' Damp!« 

— Det var Ret, sagde jeg — citer deres Klas- 
sikere! . . . Madame! 

— Haa, haa! Rolig med de unge Heste! 

— Skak og Madame! 

— Det er nok, hvad man kalder »Bukser!« 
Djævelsk saa De spiller i Dag, Fætter! 

— Her er knusende varmt! sagde jeg' og tog 
mig en Cognak. 

— Maa jeg klinke med Dem ? sagde Landmanden 
og skænkede i sit Glas. 

Og saa klinkede vi i Cognak. 

■ — Jeg fik da Roserne fra Korsør i Gaar, nik- 
kede han — Her Majesty, Gloire Dijon og Maré- 
chal Neil. 

— Mat ! meldte jeg triumferende — mat igen ! 

— Fa'en heller da! 

— Jo, værs'god og se! 

— Jeg har den dybeste Veneration for Dem og 
Højagtelse! Maa det være mig tilladt at drikke et 
Glas med Dem? 

Og saa drak vi i Portvin. 

-^ Hvor har De navnlig sat Roserne, Proprietær? 

— Sat? jeg har sgu'nde sat dem endnu. . . 

— Ska' vi, la' vos, ska' vi ikke . . . begyndte 
jeg, men anede ikke Fortsættelsen. 

— Jo la' vos det! sagde Landmanden energisk. 

— Ja, for vi kan sgu godt! 

— Gu* kan vi saa! 

— Skaal, gamle Mand! 

— Skaal! sagde han — Skaal og skidt være 
med det! 

— Hvor mon Fanden Regnen blev af! sagde 
j^g og gik hen og aabnede et Vindue for at søge 
efter den. 

— Den er gaaet i sin Fa'er igen. 

— Skak! sagde jeg — De blev ganske stille 
Skak to Gange, gamle Agrar! 

— Fa'en med det! sagde han og lagde en Arm 
om min Hals — for jeg kan fuldkommen godt 
lide Dem! 

— Jeg holder ogsaa rigtig meget af Dem, sagde 
jeg rørt — rigtig inderlig meget! 

— Vil De være min Ven? 

— Det vil jeg! 

— Og ingenting skal skille vos? 

— Ingenting paa Guds Klode 1 sagde jeg. 

— Og nu gaar jeg om og henter en Spade, 
nikkede min Vært — og saa graver vi Roserne. . . 

— Ja, saa graver vi Roserne, sagde jeg — 
Gu'bevares,, hvor vi skal gra . . . ave, grave dem. . . 

Og Landmanden gik. 

Og medens jeg sad og ventede paa ham ude 
paa Verandaen , for der var jeg pludselig kommen 
.ud, skinnede Solen, og Graaspurvehe sang som 
Drosler og Nattergale, og Vinstokken stod grøn 
med store, rødblaa Druer. . . 

Men det mærkeligste var dog, at Svendsmarke 
Mølle havde faaet otte Vinger, for ved Frokosttid 
havde den kun haft fire. 



Da Baby skulde paa Hotel. 

En lille Komedie i tre Akter, 

Første Akt. 

Handlingen foregaar i en Villa uden for en mindre By. Formiddag. ,Et 
hyggeligt Herreværelse med Sol og Beger og Billeder og Skrivebord. I 
et Hjørne en Sofa med et Bord foran. Herren ved Skrivebordet med et 
aabent Brev i Haandeh. Fruen i Sofaen bødende paa en Bamestrømpe. 

Herren. 
lager Du saa med, lille. Ven?. 

Fruen. 
Jeg vilde jo gerne. . . 

Herren. 
Saa gør det dal 

Fruen. . 
Men Drengen, Hans? 

Herren. 
Ham sender vi ind til Fru Clasen; hun vil jo 
saa gerne ha* ham. . . 

Fruen. 
Ja — a ... Men vi skal vel blive paa Skov- 
gaard om Natten 

Herren. 
Det skal vi! 

Fruen. 
Saa skal han altsaa ligge alene paa Hotellet! 

Herren. 
Kære, der er jo Fru Clasen og to Døtre, og 
der er en Kokkepige og en Stuepige; og saa er 
der jo ogsaa Clasen selv og Kristian Kusk og 
maaske et Par Handelsrejsende; du kan vist godt 
faa dem alle sammen til at ligge inde hos ham! 

Fruen. 
Nu skal du være alvorlig, Hans! Du ved jo 
godt, hvad jeg mener. 

Herren. 
Nej, det ved Gud den almægtigste, Grete, jeg 
gør det ikke! 

Fruen. 
Jo, for han er jo altid vant til, at jeg selv 
giver ham Flasken om Natten, naar han vaagner; 
og pusler ham. . . 

Herren. 
Og gi'er ham »tørt« paa. . . 

Fruen. 
Ja. . . 

Herren. 
Og nu er du vel bange for, at Fru Clasen 
skal made ham op med . . . Soya, eller Estragon- 
eddike, eller hvad det Stads hedder? og svøbe ham 
ind i en Dug og tolv Servietter og kvæle ham? 

Fruen. 
Du elsker ikke dit Barn, Hansi 

Herren. 
Knusende, Grete! 

Fruen. 
Saa vilde du tage det paa en anden Maadel 

Herren. 
Jeg skal ved Gud i Himmelen tage det paa 
hvad Maade, du ønsker, min Pige; naar du bare 
vil sige mig ordentlig Besked, saa at jeg kan svare 
paa Indbydelsen. 

Fruen. 
Synes du, jeg kan? 

Herren. 
Kan. . .? 

Fruen. 
Ja, jeg mener . . . synes du, jeg skal? 

Herren. 
Ved alt, hvad der er mig helligt: Ja I 

Fruen. 
Tror du, at Kolumbine kan vaagne? 

Herren. 
Hun er vaagnet hidtil, Grete I 

Fruen. 
Ja, for Kolumbine er jo vant til at passe ham; 
saa hun kunde jo tage med ind paa Hotellet. 

• 

Herren. 

Det var en brillant Ide, min lille! Du er en 

Stadspigel Saa skriver jeg altsaa til Johan, at vi 

kommer? 

Fruen. 

Ja — a ... nej . . . ' for jeg ved jo ikke , Hans, 
om Kolumbine kan vaagne I Og tænk, om Dren-. 
gen skulde ligge der og skrige sig fordærvet, me-' 
dens vi er borte! 

Herren. 

Kald paa Kolumbine, Grete! 

Fruen. 
Jamen, Hans 

Herren. 

Kald paa Monstrummet, Grete! Hun er vel 

hjemme? 

Fruen. 
Ja, hun er ovre hos Drengen. 

Herren. 
Kald paa hendel 

Fruen gaar til Deren og kalder. Kolumbine kommer ind. Hun 
er en radmager, opløben seksten — syttenaars Pige i blaastribet Bomulds- 
kjole og lyserødt Forklæde, der har en stor, vaad Plamase paa Midten. Hun 
har Stumpnæse, vandblaa Øjne, hørgult Haar og næsten ingen Øjenbryn. 



Fruen. 



Sover Drengen? 



Kolumbine. 
Ja, han gør, Frue. Jeg har li'e gi'et ham 
tørt paa. 

Herren 

pegende. 

Ja, det kan man se paa din . . . Garniture! 

Kolumbine 

fniser stille. 

Kolumbine fniser altid, naar Herren taler til hende. Hun synes 
nemlig, at han er noget af det latterligste paa Jorden. 

Herren og Fruen 

samtidig. 

Hør Kolumbine. . . 

Herren 

til Fruen. 

Pardon 1 

Kolumbine 

fniser igen. 
G. Wied: Lystige Historier. 10 

Fruen 

med Fruehøjhed. 

Hør Kolumbine, min Mand og jeg tager maa- 
ske bort paa Tirsdag og kommer først tilbage om 
Onsdagen. Tror du, at du kan passe Drengen 
alene saa længe? 

Kolumbine. 
Jo — o, det tror jeg nok; men jeg tør da'tte 
være alene med ham her i Huset! 

Herren. 
Nej, baade du og Drengen skal bo inde paa 
Clasens Hotel. 

Kolumbine 

knækker sammen af Latter. 

Pi — i — i . . . paa Clasens Hotel! 

Herren 

arrig. 

Ja, Gu' skal I bo inde paa »Clasens« Hotel. 

Kolumbine. 
Hæ— næi! 

Herren 

fortvivlet. 

Grete, Dyret tror mig ikke ! Tal til hende 1 

Fruen. 
Jo, min Mand og jeg har bestemt, at I skal bo 
derinde, for at du kan have Hjælp ved Haanden. 

KOLUMBINE 
fuldstændig rolig. 

Naa ; ja for jeg tør da'tte være alene med ham 
her i Huset. 

Fruen. 
Nej, vist saal Men tror du nu ogsaa, at du 
kan passe ham om Natten? 



Herren 

inkvisitorisk. 



Kan du vaagne? 



KOLUMBINE 
knækker sammen paa ny. 

Prut, hit, hit, hit! Herren spør', om jeg kan 
vovne I 

Herren 

yderst ophidset. 

Ja, dit skrupgale Fruentimmer, er det noget at 
grine af? 

Fruen 

tysser paa ham, 

Saa, Hans, Hans! [Tii Koiumbine.] Ja, Herren me- 
ner, om du tror, at du kan høre, naar Drengen 
skal ha' sin Flaske om Natten? 



KOLUMBINE. 

Ja — a! jeg kan jo osse faa en af Clasens Pi'er 
til at ligge inde ved mig om Natten. 

10* 

Fruen 

oplivet. 

Ja, — og maaske kan du faa Lov at faa dem 
begge to, Kolumbine! 

KOLUMBINE. 

Ja, maaske jeg ossensaa ka' faa Lov aa faa 
dem begge to, det ka' s'men godt være. 

Fruen. 
Naa; ja saa kan du godt gaa over til Drengen 

igen; saa skal jeg komme over at tale med dig. 

# 

Kolumbine 

gaar hen mod Døren, men standser pludselig halvkvalt af Latter. 

Pyhh, hit, hit, hit! Herren sidder og børster 
sit Ovenskæg med en lille Børste ! [Farer ud.] 

Herren 

løfter sine foldede Hænder mod Fruen. 

Grete, jeg beder dig, tag denne Kalk fra mig 
og lad hende skifte til November! 

Tæppe. 

Anden Akt. 

Aften. Samme Stae. Tændt Lampe. Herren sidder i en Gyngestol 
og læser en Avis. Frufen sidder i Sofaen og noterer tankefuldt noget 

op paa et Stykke Papir. 

Fruen. 
Hvornaar skal vi afsted til Skovgaard i Morgen? 

Herren 

læsende. 

Klokken fire kommer Vognen. 

Pause. 

Fruen 

i Tanker. 

Hvor mange Bleer mon jeg skal- ta' mecj? 

Herren 

lader forfærdet Avisen synke. 

Bleer 1 . . . Naa — aa, du mener, naar du tager 
ind paa Hotellet med Drengen! Aa, en tres — 

halvfjerdsindstyve Stykker vel! [Læser videre og meddeler:] 

Nu er saamænd Justitsraad Schmalberg i Odense død. 

Fruen 

distrait. 

Saa — aa? Det var da morsomt! 



Herren 

ser lidt overrasket op. 

Aa, ja I 

Ny Pause. 

Fruen. 

Jeg har bedt Clasen selv komme herud og 

hente Drengen. 

Herren 

læsende. 

Naal 

Fruen. 

Og tage Kusken med ogsaa. 

Herren 

som før. 

Vil du køre firehændig? 

Fruen 

slaar efter ham. 

Aa, dit Vrøvl! Det er naturligvis til at hjælpe 
til at læsse paa Vognen. 

Herren 

lægger Avisen fira sig. 

Ja, det er sandt, ja. Hvad har du for Resten 
tænkt at tage med? 

Fruen. 
Vi maa da ha' alt hans Nattøj. . . 

Herren. 
Selvfølgelig 1 

Fruen. 

Og saa Badekarret og Sengen. . . 

« 

Herren. 
Skulde det muligvis ikke kunne tænkes, at der 
fandtes en ledig Seng paa Hotellet? 



151 

Fruen. 
De er alt for store! 

Herren. 
Jamen saa er de jo brillante at vokse i! 

Fruen. 
Og saa skal vi ha' alle hans Dyner med, og 
Flaskerne og Høkassen til at holde Maden varm 
i og. . . 

Herren. 
Det er sandt, Grétemor — undskyld, jeg af- 
bryder dig! — men tror du, at Drengen kan taale 
at blive badet i Clasens Vand derinde? 

Fruen 

usikker. 

Ja — a, det ved jeg ikke. . . 

Herren. 
Jamen for ellers kunde vi da saa nemt tage et 
Par Oksehoveder med ude fra Pumpen, og saa et 
Tusind Tørv af vore egne til at varme det med. 

Fruen. 
Uf, Hans, somme Tider er jeg lige ved at blive 
vred paa dig! 

Herren. 
Fy, fy! 

Fruen. 
Ja for du er altid saa ... Man kan rigtignok 
mærke, at du ikke er Drengens Mor! 

Herren. 
Nej . . . næ, det er jeg ikke ! Men forhaabent- *. 
lig hans Far? 

Fruen 

rejser sig. 

Nu gaar jeg, Hans! 

Herren. 
Naa, naa, lille! . . . Hvad er det for et Stykke 
Papir, hun staar med der i Haanden? 

Fruen 

mut. 

Aa, det bryder du dig vist slet ikke om at se! 

Herren. 
Jo det ved Gud, jeg gør! . . . Skal han maaske 
ogsaa ha* sin Døbeattest med? 

Fruen 

stamper i Gulvet. 
Nej, nu er du for slem ! [VU smutte ud af Stuen, men 
indfanges af Manden, der hurtig er sprungen op af Gyngestolen.] 

Herren. 
Vil du stande kvar, din Arrigbøsse 1 

Fruen. 
Slip mig, Hans! 

Herren 

napper Papiret og læser: 

4 Par Strømper, 

6 Skjorter. , . ? 

Fruen 

overvundet. 

Det er en lille Liste, jeg har lavet for ikke at 
glemme noget. 

Herren 

stryger hende smilende ned ad Kinden. 

Aa, du er en allerkæreste, lille Honningkage! 
Maa jeg læse den? 

Fruen. 
Ja; men du maa ikke gøre Nar, Hans. 

Herren. 
Jeg skal være ligesaa alvorlig som en udstop- 
pet Frøl [Læser:] 

4 Par Strømper, 

6 Skjorter, 

2 Natdragter . . . to Natdragter? 

Fruen. 
Ja, hvis den ene skulde blive for vaad, ser du. 

Herren 

læser : 

1 2 Bleer . . . tolv Bleer ! han skulde sgu mulk- 
teres for Vandspild! . . . 

I Seng med Dyner, 

3 Tæpper, 

I Rangle, ^ 

I Stk. Violrod, 

I Gumlering . . . Gumlering? skal der ikke staa 
Gummiring? 

Fruen. 
Nej, det er for Tænder. 

Herren. 
Jamen han har jo ingen! 

Fruen. 
Nej, men han faar snart! Har du ikke set den 
lille, søde, hvide Tip, der er ved at bryde igennem 
i Overmunden? 

Herren. 
Saa — aa? . . . nej. . . 

Fruen. 
Saa skal du faa Lov til at se den i Morgen! 

Herren. 

Tak! [Læser:] 

I Badekar, 

1 Svamp, 

4 bløde Haandklæder, 

2 rigtige . . . fire bløde Haandklæder, to rig- 
tige? Naa. . . 

I Høkasse, 

I Kat ... en Kat! 

Fruen. 
Ja, for han holder jo saa meget af at lege med 
Katten, ved du! 

Herken. 
Godt! . . . 
I Kat, 

1 Natlampe, 

2 Teskeer, 

I Røromske. . . 

Fruen 

pludselig lyttende. 

Jeg synes. Drengen græder? 

Herren 

ligeledes lyttende. 

Næi. . . 

Fruen 

aabner Døren. 
Jo O ! [Løber ud.] 

Herren 

ene, afsluttende Læsningen. 

I Røromske, 

I Flaske Blyvand og 

I Daase Pudder . . . [Lægger Papiret fra sig. Gaar hen 
og stopper sig den længste Pibe. Tænder den og gentager stille og blødt 
ud i Luften, medens han staar midt paa Gulvet og damper løs.] Etl 

Røromske, en Flaske Blyvand og en Daase Pudder 

... En Røromske, en Daase Blyvand og en Flaske 
Pludder ... En Røromdaase, en Flaske Skedevand 
og en. . . 

KOLUMBINE 
stikker pludselig sit Ansigt ind ad Døren. 

Jeg skulde hilse aa spørre fra Fraen om . . . 

[Knækker overvældet sammen.] RuU, hit, hit, hit ! Henen 

staar li'e ret op og ned paa Gulvet aa ry 'er a' en 

lang Pive! [Smælder hartig Døren i og forsvinder, medens Her- 
ren slynger to Stole, et Pund Tobak og de udkomne Hefter af Salmon- 
sens Konversationsleksikon efter hende.] 

Tæppe. 



Tredje Akt. 

Villaens Entré. Kolumbine sidder paa Høkassen i lysegraa Havelock, 
sorte Traadhandsker og gul, opkrammet Straahat med Strudsfjer og fire 
Kolibrier i Pullen. [Da det først er gaaet op for hende i sin fulde Klar- 
hed, at hun virkelig skal ligge paa Hotel med Baby, har hendes Forstand 
lidt et ubodeligt Knæk, og hendes Hjerte er blevet opfyldt af Hovmod; 
hun fniser ikke mere, hun anser det for under sin Værdighed.] Hun sid- 
der med Baby paa Skødet og tillader ingen andre at røre ham. Det vil 
sige, hun paastaar, at det er Baby, thi intet menneskeligt Øje formaar at 
klassificere ham, i den Grad er han emballeret i Sjaler, Overstykker og 
Hestedækkener; man hører kun af og til en svag Grynten trænge sig ud 

fra Forhængene. 

Fruen er ved at iføre sig sit Overtøj. 

Herren er i Skjorteærmer beskæftiget med ved Hjælp af en ny og 
udførligere Liste at optælle de langs den ene Væg opdyngede omhygge- 
ligt nummererede Kolliers Antal. 

Et Enspænderkøretøj ruller frem for Døren. Det er Cl asen med 
sin Kusk. 

Herren ' 

kigger i Listen. 

Nr. 23, en Høkasse! Hvor er Høkassen? Sid- 
der du og breder dig paa Høkassen, Kolumbine? 

KOLUMBINE 
uden at røre sig. 

Det kan Herren vel se! 

Clasen 

ude fra Vognen. 

Goddag! Goddag! Her er vi efter Stamherren! 

Herren. 
Kom indenfor, Clasen! 

Clasen. 

Tak, Tak ! [Kravler med Besvær ned af Vognen. Han vejer 
280 Pund levende Vægt.] 

Fruen. 
Goddag, Clasen! ... Er der lagt i? 

Clasen. 
Goddag! Goddag! Jo, ellers Tak, lille Frue! 
man har jo da faaet sine Morgenbitre og et Par 
Bajere og no'en andre Delikatesser, hæ, hæ! 

Fruen. 
Næi . . . nej, jeg mener om der er fyret i Kak- 
kelovnen i Drengens Værelse? 



158 



Clasen. 
Naa — aa, saadan at forstaa! Jo — o, der er 
tempereret. 

KOLUMBINE 

rejser sig fra Høkassen. 

Ja saa er det vist bedst, at Herren begynder aa 

bære ud! [Baby grynter bag Omslagene.] VissevaSSe, visse- 

vasse, bitte Dengsemand! 

Clasen 

peger forundret paa Bylten. 

Er der levende Mennesker der inde? 

KOLUMBINE 

med Haj hed. 

Nej, det er Drengen! 

Clasen. 
Han ligner guhjælpeme en Jordmor! 

Kolumbine vender sig forarget bort, saa at Kolibrierne basker 
med Vingerne. — Mandfolkene læsser paa Vognen, der lidt efter lidt an- 
tager Formation af et kraftigt Fl}ttelæs. 

Herren 

til Fruen. 

Hvor vil du sidde? 

Fruen. 

Ved Siden af Kusken, hvis der skulde ske 

noget. 

Herren. 

Og hvor skal Drengen være? 

Fruen. 
Ham ta'er jeg paa Skødet. 

KOLUMBINE. 

Tror Fraen nu osse, at hun kan passe ham? 

Herren. 
Og hvor skal Clasen være? 

Clasen. 
Mig kan Kolumbine jo faa! 

KOLUMBINE. 

Pas Dem sæl, Clasen! 

Fruen. 
Han skal gaa ved Hovedet af Hesten, hvis den 
skulde blive sky. 

Herren. 
Saa er det vel bedst, at jeg ta'er den i Halen? 

Kolumbine. 
Herren maa nu'nte tro, at Herren er morsom! 

Clasen. 
Fa' en saa saadan en Slikaspars kan bruge Snakke- 
kisten! . . . Naa, lille Frue, saa op med Siddetøjet 

da! [Hjælper Fruen op hos Kusken.] 

KOLUMBINE. 

Her er Drengen, Frue, men pas nu godt paa 
ham! Ta' fat med begge Hænder! 

Herren. 
Ja, saa kan du godt gaa i Forvejen, Kolumbine. 

KOLUMBINE. 

Mig! Næ Herren kan da rigtig tro, at jeg vil 

OSSensaa komme kørende ! [Kravler op bag i Vognen og ind- 
tager sit gamle Sæde paa Høkassen, hvor han slaar en grøn Knækpara- 
so^ op over Kolibrierne.] 

Clasen 

henne ved Hovedet af Hesten. 

Saa gaar 'en vel? 

Fruen. 
Ja; men endelig forsigtig! Husk paa Drengen! 

Clasen. 
Javel! Men Fruen skulde dog alligevel først 
se efter, om han var der! 

Kolumbine 

paa Høkassen. 

Fruen skal ikke svare paa Herrernes Flovser! 

Herren. 
Saa kommer du straks tilbage, Grete, at vi kan 
være færdige til Klokken fire! 

Fruen. 
Ja — a! Farvel, farvel! kan Dengsen sige Farvel 
til Far! Kom hen og kys ham, Hans! 

[Herren gaar hen og kysser ømt to Sjaler og et Hestedækken.] 

Clasen. 

Saa gaar Toget! 

Kristian Kusk slaar et Knald, Kolumbine udstøder et Hvin, og 
Vognen sætter sig i Bevægelse. 

Men pludselig begynder Kolumbine at fægte rasende med Arme og 
Ben og Knækparasol og det hele og raaber: 

Katten, Katten, vi har forglemt Katten ! Mis, Mis, Mis — miav ! 

Herren st3rrter sig ind i Huset og gennemsøger alle Værelser, hvor 
han omsider finder Missen sovende oven paa sine nystrøgne Manchet- 
skjorter. Han griber D3rret i Halen og slynger det ud gennem Døren og 
lige op paa Kolumbines Hat, hvor Rovdyret øjeblikkelig kaster sig over 
den fedeste af de værgeløse Kolibrier. Og medens Vognen saa paa ny 
sætter sig i Bevægelse, falder 

Tæppet. 

Kyddet«. 



Vi kom gaaende ved Middagstid ude i Bred- 
gade, min Broder Pastoren og jeg. Han var kom- 
men til Byen for at søge et Kald ovre i Jylland i 
den fede Egn nede ved Vejle. Ministeren havde 
modtaget ham naadigt, og Pastoren var i saa inder- 
ligt godt et Humør, som kun en Pastor kan være 
det. Han gned sig uophørlig i Hænderne og gen- 
tog, som kun en Pastor formaar at gentage: 

— Nu gaar vi ud i Langelinies Pavillon og 
tager en liden R3^e, Broder Johannes, og tager en 
liden Rype, en liden Rype med Tyttebær. . . 

Der kom to Nonner glidende imod os. Den 
ene ældre og tyk og kødrig som fedet til Eksport. 
Den anden ung, bleg og slank og med et Aasyn 
som en Paradisets Engel. 

Idet de drog os forbi, vilde de begge skjule 
deres Øjne. Men det lykkedes kun for den slanke. 
Den fede derimod sendte mig fra Siden under de 
sænkede Øjenlaag et halvt vredt, halvt forfærdet Blik. 

— Det var dem ! sagde jeg og greb min Broder 
i Armen. 

— Hvem? spurgte han. 

— Ja, nu skal du høre, nu skal du bare høre ! 
Det er en Historie, der vil faa selv dine hellige 
Tænder til at løbe i Vand! ... Du kender vel 
Smedelinien ! 

— Jo, der sad jeg ofte ved Solfaldstid, den 
Gang jeg var i Hans Majestæt Kongens Tjeneste;. 
Der er saare ensomt. 

— Men dog saare mange Ammer. 

— Ikke i min Tid, kære Johannes, sagde Pa- 
storen ivrig — ikke i min Tid! 

— Jo, ser du, begyndte jeg — det var i Fjor 
Foraar, at jeg opdagede Smedelinien. Der er saa 
rart ensomt derude, som du meget rigtig bemærker, 
og saa er der Fuglesang og Svaner og Nonner. 
Nonner, du ! lange, sorte Rækker af Nonper ligesom 
Stenkulsperler paa en Snor. En gammel Nonne 
og en ung ved Siden af hinanden, eller to gamle 
og en ung, eller to unge og en gammel; men al- 
drig to unge alene. Fristelserne er jo saa mang- 
foldige for Ungdommen, ved du, og. . . 

— Ja sandelig, ja ! sukkede min ærværdige Bro- 
der — og Kødet er skrøbeligt. 

— Naa »Kyddet!« vrængede jeg (thi jeg var 

meget ung den Gang) — Kyddet I Det er sgu ikke 

værre med Kyddet end med alt det andet 1 

II* 

— Jeg vil ikke disputere med dig om den 
Slags Emner. 

— Nej, det er meget rigtigt! . . . Der vandrer 
altsaa Nonner derude paa Smedelinien. Morgen, 
Middag og Aften vandrer de der oven paa Maden. 
Ojg de taler allesammen Fransk, den ene værre end 
den anden ! . . . Jeg var netop paa dette Tidspunkt 
optaget af en Korrespondance, jeg førte med Håckel 
... Du kender vel Håckel? 

— Er det ikke ham, Darwinisten? 

— Jo, det er netop ham, »Darwinisten«, jol 
Jeg havde skrevet til ham om, hvorvidt man, naar 
man parrede et Menneske med en Orangutang, turde 
vente at faa levedygtigt Afkom . . . Nej, nej, afbryd 
mig nu ikke, Thomas . . . levedygtigt Afkom, og 
i Tilfælde deraf, om dette da ikke vilde være det 
eklatanteste Bevis for disse to Væseners Udspring 
fra samme Urrod. Sagen interesserede mig i højeste 
Grad, og jeg lagde derfor sjeldent Mærke til, hvem 
der passerede mig forbi, naar jeg sad derude paa 
SmedeUnien fordybet i Tanker . . . Saa var det en 
Dag, hvor jeg netop havde modtaget Brev fra Jena. 
Håckel skrev, at bortset fra selve Eksperimentet: 
dessen Ausfiihrung ^u{ groszen Schwierigkeiten stoszen 
wiirde (dette er hans egne Ord), troede han for sit 
Vedkommende ikke, selv om levedygtigt Afkom 
præsteredes, at man kunde sige at være kommen 

Sagens Kerne nærmere. Naa, heri var jeg nu fuld- 
stændig uenig med ham, og jeg. . . 

— Kære Johannes, afbrød min Broder mig og 
lagde en dæmpende Haand paa min Arm — jeg 
vil da for din egen Skyld meget haabe, at du i 
dette Øjeblik giver stærkt efter for din digteriske 
Fantasi I 

— Nej, det ved Gud jeg ikke gør! Du kan 
godt faa Brevene at se hjemme hos mig! 

— Et Menneske og en Orangutang! 

— Tja — a, Forskellen er jo ikke større. . . 

— Det er at bespotte! 

— Saa — aa? jeg stillede mig endogsaa selv til 
Disposition. 

— Lad nu den Spøg fare! afbrød Præsten mig 
strengt. 

— Jamen, kære, forstaar du da ikke, at Viden- 
skaben. . . 

— Jeg ønsker ikke Emnet uddybet! 

— Godt, som du vil! ... Jeg sad altsaa og 
tænkte paa disse Sager midt i Solskinnet henne ved 
det lille Hus, du ved, ved den første Omdrejning 
fra Grønningen. Flere Afdelinger af Nonner var 
allerede draget mig forbi ; men jeg havde ikke faaet 
andet Indtryk af dem end noget ubestemmeligt sort, 
der gled lydløst hen over Grusgangen . . . Saa blev 
jeg med et reven ud af mine Tanker ved at høre 
en Stemme sige: »Og derpaa drog han fra Kong 

Antiokus i Syrien, langs Middelhavets østlige Kyster 
for endnu en Gang at . . .« Det var ikke saa meget 
Ordene, som Stemmen, der fik Tag i mig. Hvilken 
Stemme, du! Den lød saa troskyldig, saa barnlig, 
saa naiv, saa . . . som Fuglesang blandt Bøgeløv i 
Ma)*! Jeg løftede Hovedet og saa to hellige Søstre 
gaa forbi, en ung og en gammel. Den gamles 
Ansigt kendte jeg: blegfedt, uden Øjenbryn og med 
smaa, stikkende, brune Øjne. Den unge havde jeg 
derimod aldrig set før. Aa, Gud, hvor var hun 
dejlig! Men de havde allerede passeret Bænken, 
inden jeg fik min Forstand igen, og gik nu med 
Ryggen imod mig . . . Jeg forsikrer dig, Thomas, 
jeg var lige ved at gi' et Hvin fra mig bare for 
at faa dem til at vende sig. Men jeg opgav det. 
Jeg kan aldrig handle lige straks. Beslutningen maa 
altid først ligesom lagres i mig. Men saa plejer 
den jo rigtignok ogsaa at eksplodere med et Knald 1 

— Hvordan saa hun da ud, den unge Pige? 
spurgte Præsten interesseret. 

— Ja, det kunde jeg ikke straks huske ; jeg saa 
bare hendes Mund for mig. Men saa rejste jeg 
mig og gik efter dem. Og glemt var Håckel, 
og glemt var Orangutængerne ! Mennesket staar 
dog, naar alt kommer til alt. Mennesket nærmest! 
. . . Ved Enden af Stien vendte Nonnerne om og 
kom imod mig. Gud forbarme sig, hvor jeg rystede! 
Jeg maatte sætte mig paa en Bænk og lade dem 

passere. Jeg saa slet ikke paa den gamle; men 
jeg slugte den unge. Jeg magnetiserede hende med 
mine Øjne, og hun slog Blikket op, hun slog Blikket 
op, du! Aa, kukkelukkeluk, kukkelukkeluk 1 

— Hvad er det dog, hvad er det dog, Johan- 
nes? spurgte min Broder bekymret. 

— Hvad det er, kære; det er Henrykkelse! 
For at udtrykke de store Følelser maa man ofte 
tage sin Tilflugt til Ursproget (for Resten ogsaa et 
Bevis for Darwinismen I) . . . Forestil dig det yn- 
digste lille Ansigt indrammet af et et hvidt Nonne- 
lin: Lange, sorte Øjenhaar ned mod bløde, mat- 
gule Kinder; for hun sænkede straks Blikket igen. 
Og saa Munden, du. Munden! aa Thomas, Tho- 
mas !. . . 

— Sagde du noget til dem? 

— Nej, næ — æ, nej ! jeg stirrede bare paa denne 
Mund ! 

— Hvordan var den da? 

— Et Hyben, dul to Hyben, fuldmodne, røde, 
truttende ud lige til at kysse! Umm, umm,* umm, 
dejlig, dejlig! 

— Du kyssede hende da vel ikke? spurgte 
Præsten med vidtaabne Øjne og Sved paa Panden. 

— Nej. Men jeg bandede paa, at jeg vilde 
kysse hende! En saadan Mund er skabt til. Kys 
og ikke til Bønner! 

— Man bør beherske slige Lyster! sagde min 

ærværdige Broder pludselig og slog i Fliserne med 
sin Stok. 

— Javel ja, naturligvis ! Jeg laa saamænd ogsaa 
og beherskede mig en hel Eftermiddag paa min 
Chaiselongue ! . . . Nej, lille du, det eneste, der er at 
gøre, naar man faar en slig uafviselig Lyst er at til- 
fredsstille den jo før jo hellere, før faar man ikke Ro. 

— Sæt, du nu fik Lyst til ... til at dråbe dig 
selv? indskød Pastoren dybsindigt. 

— Aark, det har jeg saamænd haft mange Gange ! 

— Men . . . ? spurgte han haanligt. 

— Og jeg har ogsaa forsøgt det 1 Jeg har druk- 
ket Opium to Gange ; men det har øjensynligt ikke 
været tilstrækkeligt. Skønt sidste Gang tog jeg tre 
Gange saa meget som første. 

— Kære Broder Johannes, begyndte Præsten. 
Men jeg afbrød ham og fortsatte: 

— ^ Det var for Resten morsomt sidste Gang! 
Jeg sov i fjorten Timer, tror jeg, og kastede op i 
tolv. Hver Gang en Sælgekone ude paa Gaden gav 
sig til at raabe, eller en Dreng begyndte at fløjte, 
eller en Dør i Huset blev slaaet haardt i, var jeg 
saa sensibel, at jeg maatte vomere I Og rent galt 
blev det, da Studenten ovenpaa gav sig til at spille 
paa Pikkolofløjte, for saa kunde jeg ikke holde op 
igen. Jeg laa i over en halv Time og kastede op 
paa Melodi af: Du gamla, du friska, du fjåll- 
hoga Nord . . . Men det var Historien, vi kom fra 1 

— Jeg vil ikke høre mere! sagde Præsten pa- 
tetisk. 

— Jo, kære da, ellers kan du jo ikke dømme 
mig 1 . . . Jeg vilde altsaa kysse, og jeg maatte kysse 
for at faa min Sjælero tilbage. Hjemme paa min 
Sofa havde jeg ligget og ruget en Plan ud. Og 
saa en Dag, jeg saa Nonnerne komme henne i Om- 
drejningen ved Kastellet, lagde jeg mit Ur med 
Kæde midt paa Stien." Den gamle fandt det, og 
jeg kom ilende til og takkede hende i et langt, ud- 
mærket fransk Foredrag. Men den UUe ved Siden 
af saa slet ikke paa mig, ikke en eneste Gang. 
Hun stod rimeligvis og tænkte paa Kong Antiokus. 
Og tale til hende turde jeg ikke. Men jeg stirrede 
paa hendes bløde Kinder og paa hendes Øjenbaar og 
paa Munden, især paa Munden 1 Jeg forsikrer dig, 
det endte med, at jeg blev aldeles fjollet! Og da 
jeg saa skulde til at sige Farvel, faar jeg mit Bæst 
af en Stok ind mellem mine Ben og maatte meget 
mod min Vilje danse en Stump Mazurka foran Da- 
merne. Den gamle smilede bredt ; og jeg saa ogsaa 
en ganske lille bitte, skælmsk Trækning i den unges 
Mundvige. Det var mig et godt Varsel. Hun var 
altsaa ikke helt opslugt af Middelhavets østlige 
Kyster 1 ... Men saa hilste de; og borte var del 

— Haa, haa, haa! lo Præsten skadefro. 

— Du griner for tidligt, lille Thomas, sagde 
jeg arrig — Du griner alt for tidligt 1 Historien er 

ingenlunde forbi endnu, min Dreng! ... Da jeg 
gik hjem den Dag, svor jeg nemlig højt og dyrt, 
at Pigebarnet skulde kysses, selv om jeg ogsaa 
kom paa Vand og Brød i fem Gange seks Dage 
derfor 1 

— Jamen. . . 

— Ti nu bare stille, for nu kommer detl ... 
Det var i Middagsstunden en tre — fire Dage senere. 
Jeg sad paa min sædvanlige "Bænk og stirrede hen 
mod Kastellet. At hun vilde komme den Dag, 
vidste jeg; og at jeg vilde kysse hende den Dag, 
vidste jeg ogsaa. Det regnede saa smaat, saa jeg 
sad med Kraven smøget op og med Hatten ned i 
Øjnene — (Saaledes tænker jeg mig Kuguaren sidde 
i Urskoven!). Der var næsten ingen spadserende 
paa den Tid. Jeg sad og rystede; jeg vilde gerne 
være løbet min Vej. . . 

— Det skulde du sandelig have gjort! 

— Saa maatte jeg jo bare ha' begyndt for- 
fra igen! 

— Jamen. . . 

— Stille! . . . Pludselig gav det et Ryk i mig. 
Jeg havde faaet Øje paa to sorte Skikkelser henne 
ved Omdrejningen. Den ene gik med en Paraply 
holdt skraat ind over den anden. Det var den 
gamle, der bar Paraplyen. Hun gik nærmest over 
mod mig. Jeg tænkte et Øjeblik paa at springe 
tværs over Vejen og stille mig bag et Træ for der- 

fra at styrte løs paa mit Bytte, eller kravle op i 
Træet og springe ned paa hende. Men jeg blev 
siddende. Og jeg saa hendes Ansigt komme nær- 
mere og nærmere. Jeg saa hendes fine, dunede 
Kinder, hendes kyske Øjne og hendes Mund, og 
til sidst kun hendes Mund! Den var som det Fyr- 
taarn, der trækker Albatrossen til sigl ... Nu var 
hun lige ud for mig. Jeg rejser mig langsomt, og. . . 

— Johannes! raabte min Broder uvilkaarlig og 
greb mig i Armen. Men jeg fortsatte hed af Erin- 
dringen : 

— Og jeg tager et langt Skridt frem forbi den 
gamle med Paraplyen ; og jeg griber den unge med 
disse begge mine Hænder om Hovedet (jeg ser 
endnu mine Fingre mod det sorte Nonneslør, og 
jeg ser hendes forskræmte Øjne, store og blaa!). 
Og jeg bøjer min Mund ned til hendes og kysser 
hende, og kysser hende, og kysser hende, som var 
jeg gal, kysser hende, saa hun segner om i mine 
Arme. Og jeg bærer hende hen paa Bænken og 
sætter mig ved hendes Side og kysser hende igen 
og igen! Og du, Thomas, hun besvarer mine Kys I 
Jeg følte hendes hede, dejlige Rosenlæber søge mine. 
Aldrig har jeg modtaget saadanne Kys! Jeg kunde 
ha' siddet der med hende til Dagens Ende, hvis 
ikke. . . 

— Kom der nogen? spurgte Præsten aandeløs. 

— Nej; men jeg blev reven ud af min Eks- 

tase, ved at nogle Ord atter og atter blev skreget 
tæt ved Siden af mig. Jeg rejste Hovedet og saa 
mig om. Og der stod saa den gamle Nonne, stiv 
som Loths Hustru foran Sodoma med Paraplyen 
i den oprakte Haand og gentog med hvinende 
Stemme : 

— Mon dieu, mon dieu, que faites-vous done, 
monsieur? que faites, faites, fai — aites vous-donc??? 

Og jeg saa ned paa hende, der laa i min Arm, 
saa hendes blege Ansigt og hendes lukkede Øjne, 
og, vidunderligt at sige, jeg syntes ikke, at hun 
var nær saa dejlig, som før jeg havde kysset hende. 
Og saa . . . ja, saa er der ikke mere ! . . . Jeg løb 
min Vej I 

Vi var kommen et godt Stykke ud af Lange- 
linie, min Broder og jeg, og vi gik en Stund tavse 
ved hinandens Side. 

— Naar han nu oplader sin Mund, er det for 
at fordømme dig! tænkte jeg. 

Og pludselig løftede Pastoren Hovedet. 

— Saa hun kyssede dig virkelig igen? spurgte 
han med et drømmende Blik over mod Refshalen. 

Da smilte jeg tryg og glad. Hvorpaa vi gik 
op i Pavillonen og bestilte Ryperne. 



At krepere Kammerherren. 



rdun stod ældgammel, graa og krambøjet lænet 
op til Gavlen af sit Hus en Dag i Midten af Maj, 
da jeg gik forbi ude paa Vejen for at komme hen 
i Skoven, hvor Anemonerne blomstrede og Bøgen 
var i Spring. 

Hun stod og støttede sig med begge Hænder 
til en tyk, halvtafbarket Hasselkæp og stirrede med 
sine udslukte Øjne ind i den lysende Sol. Hendes 
Ansigt vat rynket og furet og støvgraat i alle Fol- 
der. Det korte, graagrønne Haar stak i stride 
Tjavser frem under Huen. Og hendes klolignende 
Fingre krummede sig krampagtigt om Stokkens 
Haandgreb. 

— Go'daw! sagde hun. 

— Goddag, Maren. 

— Nu har vi faaet Solskin, sagde hun' igen. 

— Ja, sagde jeg. 

— Kom nærmere, a ka' itte drage Kjendsel 
paa Dem I 

Jeg skraaede over Vejen og blev staaende foran 
hende mellem de to storhovede Piletræer, der 
strakte deres tusindfingrede Grene op mod den 
blaa Himmel og bad om Sommer, rigtig Sommer 
med Regn og Sol og Tordenbyger og saa mere 
Sol igen. 

— Naa a tøt nok, te det var Dem, nikkede 
den gamle — a har set Dem gaa forbi her i Vin- 
ter inde fra Sengen. A har lagt hele Vinteren, det 
gør a hver Vinter. Men saa fornam a i Daw, te 
a' Solen hun skinnede saa varmt, aa saa krøw a 
ud. — A maa jo osse sæl skjøtte Faarene nu! 
lagde hun arrigt til. 

Og hun slog ud med Stokken hen mod Brak- 
marken, hvor der gik et Par sammenkoblede Faar 
og græssede efter Recepten: Søger, skulle I finde! 

— Hun er jo rejst i Gaar, det Svin! vedblev 
Maren i samme Tone — saa a er jo jenne om 
det nu! 

— Saa hun er rejst? sagde jeg og anede ikke 
hvem. 

— Ja Gu' er hun rejst da! Aa a er glad ved 
det, for hun var den værste beskidte So siden Ver- 
dens Skavelse! — Han, Kammerherren, som di 
kalder ham, ska* jo sætte mig en Kone i Huset 
til Hjælp, men han flyr mig altid det værste 
Krammerasje bare for aa pine den Smule Liv væk, 
der sidder i mig. Hun stjal, gjøre hun, Rakkeren, 

osse! Hun sku' jo malke Marie for mig, ser Di; 
for a ka' jo ikke længer krumme Ryggen; aa saa 
hadde hun en Trepæleflaske her bag paa Rumpen 
under Skjørtet, og den fyldte hun saa, og tyllede 
i Ungerne, for der var jo ingen Fortjeneste for 
Manden i Vinters. 

— Saa hun var gift? 

— Næ Gu' var hun 'de gift, nejl Di ligger 
bare saadan aa dasker sammen I — Næi, han maatk 
junde gifte sig, ser Di, for han hadde jo faaet 
Fattighjælp her, den Gang hans første Kone døde. 

— Vil de da giftes? 

— Vil? ja det vil di sgu gerne! Men naar 
det nu stri'er imod Lovene? Han ska' jo først be- 
tale Hjælpen; men hvor Fa'en ska' han kunne det, 
naar di leverer en Unge hvert Aar? 

— Næi saamænd 1 Men saa kommer der jo al- 
drig Ende paa den Historie. 

— Ende? Næi, di ender sgu li'e lukt i Hel- 
vede, naar Lovene ska' overholdes. Men det er 
sgu godt nok til dem! — Vil Di 'nne med ind aa 
se al det Skidt og Møj, hun har ladt ligge efter sig? 

— Jo — o Tak, sagde jeg — det kunde jo være 
morsomt nok! 

Og nu gik vi ind gennem en faldefærdig Port, 
hvis Fløje hang hullede og skidne . af Støv og Vejr 
og Vind paa deres Hængsler. 

Næsten hele Gaardspladsen var opfyldt af en 

Stinkende Mødding. Huslængernes Kalkpuds var 
afskallet, og Leret og Stolperne grinede frem, og 
Straatagene hang i Laser. 

— Det var en svær Mødding, De der har, 
Maren, sagde jeg. 

— Ja; men hun har heller ikke vaaren kørt 
ud i tre Aar. 

— / tre Aar I? 

— Ja, hva' Fa' en I a ka* da junde slave Møjet 
væk I sagde den gamle stadig arrig — Aa di, der 
skal, di gør 'et ittel 

— Er det da ikke Deres eget Sted? 

— Gu' er 'et saa, saa længe a lever! — Kom 
nu med ind, saa ska a vise Dem Dokkementet! 

Inde i den stenbelagte Forstue var en Dør til 
højre og en til venstre. 

— Der boede hun inde, pegede Maren — 
Kom nu, skal Di se, hvodden hun er rejst fra det 
hele, den Møjsol 

Vi gik ind ad Døren til venstre. 

Der var to Stuer med lerstampet Gulv, til- 
spigrede Vinduer og Bjælkeloft, som hængte En 
næsten ned paa Hjernen. 

— Ka Di se! Ka' Di bare se! ivrede Konen 
og pegede med Stokken paa de Halmstumper, Fjer, 
Murbrokker og skidne Klude, som laa spredt over 
Gulvene — Den Svinemær! sagde hun og satte 
Stokken haardt ned — Aa se nu Grukedlen, ved- 

blev hun i Ekstase og løftede Laaget af en stor, 
indmuret Gryde, der stod i Hjørnet ved den aabne 
Skorsten — Har Di set no'et værre siden Verdens 
Skavelse? Men hun kogte da osse baade Skidt og 
Suppe i den ! Hun sku' sgu bedømmes til aa slikke 
den ren! — Men kom nu over ve' mig. . . 

Ovre »ve« Maren paa den anden Side Gangen, 
var der ogsaa to Stuer. 

Jeg havde jo efter Konens kraftige Udtalelser 
maattet vente, at der derovre var rent og nyvad- 
sket som hos en Vallødame. Men da hun aabnede 
Døren, maatte jeg i Hast snuppe mit Lommetør- 
klæde op og holde mig det for Næsen for ikke at 
kvæles af den ubeskrivelige Stank, der pressedes 
mig i Møde fra de indelukkede Rum. 

— Væs'god aa sæt Dem I 

Jeg satte mig paa en Træstol lige over for Sen- 
gen, hvis fede, plettede Dyner og gulgraa Lagen 
laa hulter til bulter mellem hinanden. 

Der stod et malet Træbord under Vinduerne. 
Og i det ene Hjørne var der en lavstammet, tyk- 
mavet Kakkelovn med Kogehul. Paa de kalkede 
Vægge hang Fotografier i Glasrammer, samt et 
stort Træsnit klippet ud af et Billedblad og fore- 
stillende: Gamhettas Jordefard, 

— Ka' Di se den hvide Klat der paa GuUet? 
spurgte Maren. 

G. Wied: Lystige Historier. 12 

Jeg drejede Hovedet og saa noget som Kalk 
eller Flødeskum ligge henne i Hjørnet bag Bordet. 

— Ja, sagde jeg — hvad er det? 

— Det er mit Mellemgul'svand. 

— Hva' for no'et? 

— Jo, for a faar somme Tider saadan en fæl 
Trykken for Brystet, aa saa ta'r a no'et a' denne 
hersens Flaske. Aa saa tapløver Vandet ud a' mig. 
Men det linner. Det har Dokteren skreven op til 
mig. For a vil itte døl 

— Hvor gammel er De egentlig, Maren? 

— A er ligefrem toogfi's den S3rttende Juli. 
Og nu har a vaaren Enke i femogtredve. Min 
Mand og mig hadde ikke uden fem Rigsdaler, da 
vi holdt Bryllup. Han var Væver, aa a gik paa 
Arbejde. Aa saa kjøbte vi det her Sted for elve 
Hundrede Rigsdaler. Det vil si'e, der var ingen 
Hus paa Lodden, forstaa Di, det byggede vi sæl. 
Vi fik Matrejalerne ude i Byen, aa saa byggede vi. 
Aa vi hadde betalt hele Kaven ud saa nær som 
paa hundrede Rigsdaler, da Manden døde! 

— Men hvor fik De dog alle de Penge fra? 

— Penge?' gentog Maren — Vi vævede den 
Unde lyneme naturlig\ds baade Daw aa Nat! Men 
se saa døde han jo, aa saa var 'et, a' di fik min 
Søn narret til aa sælge Stedet til Kammerherren, 
som di kalder ham, for han var da kun Jæger- 
mester den Gang. Og saa en Daw ligger der en 

død Hare ude paa Mødningen, som var skudt uden- 
for Jagttiden, aa den faar di mig til aa gaa til 
Byen med til Herredsfogden, for di maa junde 
skyde, naar di *nde maa! Aa han si'er saa til 
mig: A tøt, te hun ser saa klejnmodig ut, bitte 
Mutter, hva* er der i Vejen? Aa a fortæller ham 
jo saa, hvodden det er, a' min Søn har solgt Ste- 
det til Kammerherren. Det har han sgu'nde Lov 
til! si'er saa Herredsfogden til mig, aa vil Di ha' 
det, bitte Mutter, saa skal a faa Kammerherren til 
aa betale flere Tusinde Dalers Mul't, fordi han har 
handlet med en umyndig. Næi, si'er a saa til 
Herredsfogden, det vil a da itte. Aa hvorfor itte? 
si'er saa han til mig. Næi, si'er saa a til ham, 
for Stedet ligger jo li'e ved Skoven, aa a vil da 
saa gjerne ha' Lov aa sanke et Par Pinde. — Saa 
kommer a jo op til Kammerherren; og Forvalteren 
vil jo saa ha', a' a ska' skriwe Skjødet under. Nej, 
det gjør a itte, si'er a, uden paa Betingelser. Hvor 
er hun bleven saa klov fra? spø'r saa han. Den, 
der ligger et godt Ord paa min Mund, ham slaar 
a ikke paa hans Kjæftl si'er a, aa a skriwer itte 
Skjødet under uden paa Betingelser. Aa saa kom- 
mer Kammerherren: Naa, si'er han aa slaar ud, 
det var jo det Skjøde, bitte Mutter! Ja det skri- 
wer a itte under uden som paa Betingelser, Hr. 
Kammerherre! Betingelser? si'er saa han, det er 
Fandens saa hun er bleven klov! Hvem har op- 

12* 



i8o 



lært hende i det? Ja det kommer ikke Sagen ved, 
si'er saa a, aa den, der ligger et godt Ord paa 
min Mund, ham slaar a ikke paa hans Kjæft, Hr. 
Kammerherre, si'er saa a. Hva' er saa det for Be- 
tingelser? si'er saa han, for Stedet vil a sgu ha', 
det ligger midt i mine Jor'er, bitte Mutter! Jo — o, 
Hr. Kammerherre — eller den Gang var han da 
kun Jægermester — a vil sidde i Huset til min 
Dødedaw . . . Men nu ska' Di sæl se Dokkementetl 

Og den gamle rejste sig fra Sengekanten, hvor 
hun havde siddet og holdt sin Tale, og rokkede 
ind i det forreste Værelse og fremtog af den øver- 
ste Skuffe i en rødbroget Dragkiste et gulnet, fire 
Gange sammenlagt Papir, som hun flyede mig. 

Og jeg læste paa Papiret, at Kammerherren 
forpligtede sig til aarlig, saa længe hun levede, at 
levere Enken Maren Hansen, Vævers kaldet: Et 
Lispund Smør, tre Lispund Ost, to mellemstore 
Skinker o. s. v., o. s. v., samt lade vadske for hende 
og sørge for, at Huset blev vedligeholdt* ude og 
inde, holde en Kone »i den anden Ende« til at 
passe hende og sysle om hende. Og til syvende 
og sidst sørge for, at hun fik en hæderlig Begra- 
velse »efter Egnens Skik og Brug«. 

— Ja, det er jo meget redeligt altsammen, 
sagde jeg og leverede Dokumentet tilbage. 

— Ja — a, sukkede Maren og blinkede med sine 
matte Øjne — det er jo rele nok, hva' der staar 

i Papiret, men han holder s'men itte no'et a' 'et! 
Nu var 'et i Onsdaws forten fulde Dawe siden, 
a' den svenske So hun rejste — for hun var 
svensk osse. Svinet! — med Ungerne. Aa a har 
skikket det ene Bud efter det andet op paa Gaar- 
den, a' a sat alene aa ku' itte malke Marie be- 
grundet paa, a' a ka' itte krumme min Ryg længer. 
Men se om han sender mig en anden Kjælling! 
Aa Vadsken har a sæl maattet besørre i mange 
Herrens Aar. Hva' ka' det saa nytte, a' det staar 
i Papiret? A ka' jo ligge her alene om Natten aa 
omkomme i mit Mellemgul 's vand, uden a' no'en 
Mors Sjæl saa meget som nyser a 'et! 

— Jamen Sønnen . . . Deres Søn, kommer han 
ikke og ser til Dem? 

— Orknej! han har jo hat den Profit a' mig, 
som han ka' faa, saa a ser ham aldrig! . . . Næi, 
di eneste, der trøster mig, det er saamænd di umæ- 
lende . . . Vakker? Vakker? begyndte hun pludselig 
at kalde med kælen Stemme. 

Og frem af de fede Dyner kom kravlende en 
lille, brun Hund ikke større end en god Rotte. 

— Det er min Kjærrest, nikkede hun og klap- 
pede Dyret, der slikkede hendes snavsede, klolig- 
nende Haand — Aa saa har a lært ham til, ved- 
blev hun, og det var første Gang jeg saa noget i 
Retning af et Smil oplyse hendes Dødningeansigt 
— Aa saa har a lært ham til a' hoppe op i Vin- 

duet aa halse a' Kammerherren, naar han kommer 
her forbi, hæ, hæl Det kreperer ham jol ... Aa 
saa har a jo ossensaa Kamilla . . . Kamilla — a. 

— Mjav — avl svarede det borte under Kakkel- 
ovnen. 

— Ja kom saa da HUe Milla, kom saa, lokkede 
Maren — a' den fremmede Herre ka' se dig I 

Men Milla sagde bare: Mjav — avl én Gang til 
og blev, hvor den var. 

— Aa ka' han handle saadan mod mig, naar a 
lewer, nikkede Maren videre — hva' ka' han saa'nde 
hitte paa, naar a er død? 

— Sønnen? spurgte jeg. 

— Næ Kammerherren sgul sagde hun arrig — 
Sønnen? hæ, ham har a sgu slaaet a' Tanker for 
længe siden 1 ... Di saa jo nok, der stod i Pa- 
piret, a' a sku' ha' en passende Begravelse; men 
den snydder han mig nok forl 

— Naa — aa. . . 

— Jovl Men snydder han mig, saa ska' a 
Fanden lyneme snydde ham igenl nikkede hun og 
der glimtede i hendes slørede Øjne som et Lyn 
bag en Sky. 

— Det er rigtigt 1 sagde jeg — Men hvordan 
vil De bære Dem ad med det. Maren 1 

— Ja, det bH'er min Sav, lo hun ilde — det 
bli'er min Savl . . . A ska' lewe saa læ'e, saa læ'e, 
som a paa no'en Maade ka' driwe det till A 

kjøwer Mellemgul'sdraaver for hver en Skilling, a 
ka* skrå ve sammen. En er da En sæl nærmest! 

— Naturligvis! Men hvor gammel er det, De er? 

— Toogfi's . . . Men det er ingen Alder! Min 
Mor blew syvoghal'fems og døde tre Gange, inden 
di fik Liwet a' hinde! 

— Ja, for hver Gang, di troede, te hun var 
død, saa rejste hun sig op og spiste Hvidkaalssuppe. 

— Det har været en kraftig gammel Dame! 
sagde jeg. 

— Ja, fordi En er gammel, er En sgu ikke 
saaden li'e til aa kjøre paa MødningenI 

— Nej Gud bevares ! sagde jeg og stod op fra 
Stolen — Men nu maa jeg afsted, Maren! 

— Naa . . . Vil Di 'nne æde en Ævleskive, a 
har her i Skuffen? Hun begyndte at trække Bord- 
skuffen ud. 

— Næ Tak, Tak! Jeg har nylig spist! 

— Naa, saa ka' den jo ligge til næste Gang, 
Di kommer . . . For Di kommer da igjen. Det 
vil krepere Kammerherren, a' Di har Deres Gang 
hos mig! 

— Ja Tak, jeg skal nok komme! . . . Naa, 
Farvel, Maren! 

— Fa'wel, aa Tak! 

— Sæl Tak, Maren! 

— Hør ku' Di 'tte gjøre mig en Villighed? 

spurgte hun pludselig og famlede efter min Haand, 
som hun nys havde sluppet. 

— Jo — o, sagde jeg. 

— Ku' Di 'tte malke Marie for mig? 

— Malke . . . Nej, det kan jeg ikke! 

— Jow vist ka' Di saa! Aa nu har hun staaet 
med Mælken i to Dawe . . . Ku' Di 'tte prøwe 
paa det, hva'? Hun lidder saa fælt ved det ... 
A ka' junde krumme Ryggen. 

— Jamen jeg har aldrig malket før. . . 

— Aa, Di ka' sgu allenfals gøre *t li 'saa godt 
som den svenske So! Di ska' bare saaden hive 
op og ner i Patterne. 

— Enfin, sagde jeg — godt, Maren: saa mal- 
ker jeg Marie! 

— Jøsses Kos, smilede den gamle og gottede 
sig — Jøsses Kos, hvor det vil krepere Kammer- 
herren, a' saadan en fin En har hjulpet mig! 

Og hun rokkede sjæleglad ud og hittede en 
Spand frem og en Malkeskammel ; og jeg gik over 
i Kostalden og malkede Marie. 

Maren stod ved Siden af, stjattet paa sine Kæppe. 
Hun kluklo helt nede fra Maven og mumlede og 
mumlede : 

— Aa Jøsses Kreste Kos, det sku' Kammer- 
herren se ! Aa Jøsses Kreste Kos, det sku' Kammer- 
herren se! Det vilde krepere haml Det vilde 
krepere ham! 



Den yderste Termin. 

(En mystisk-hypnotisk Selvoplevelse.) 



Ue kender jo allerede Bent, den lille, nervøse 
Forfatter, der drak Absint au lait i denne lystige 
Bogs første Historie. 

Han er det prægtigste Menneske under Solen, 
forsikrer jeg Dem. Men hans Nervøsitet kan imel- 
lem Stunder overgaa al Forstand. Og da er han 
farlig, for da smitter han. Jeg har selv maattet 
lægge Nerver til engang. Ingen kender sin Be- 
søgelses Tid. 

Vi mødtes i sin Tid hver Eftermiddag paa »Ber- 
nina« for at drikke vor Kafé, som Opvarternes 
Ypperste kaldte det. Vi sad da gerne inde i det 
bageste Lokale i den Sofa, der vender Ryggen til 
Køkkenet. 

I Sofaen lige over for plejede et løjerligt Indi- 
vid at slaa sig ned: en Mandsling af næsten æng- 
stende smaa Dimensioner. Al hans Livskraft syntes 
at være strømmet ham til Hovedet. Den øvrige 
Skabning er derimod utilladelig forsømt. 

Naar han ved Hjælp af Arme og Ben har kastet 
sig tilbage i Sofaen, kan Fødderne ikke naa Gulvet, 
men hænger da bestandig og pilker efter det. 

Det ser ud, som om en jævn Vind uophørlig 
for ham igennem Benklæderne. 

Eller som om han var evig fordømt til at træde 
Bælgen paa et usynligt Orgel. 

Ogsaa han drikker Kafé. 

Naar det er besørget, betjener han sin Næse 
med Omhu. Derpaa lægger han sin højre Arm 
bag Nakken, lukker Øjnene halvt til og falder hen. 

Venstre Arm hænger slapt ned langs Siden. 
Haanden rolig, Fingrene udspilede. Men lidt efter 
lidt krummer de sig sammen i Vifteform og be- 
gynde at bevæge sig med voksende Hastighed. Det 
er, ligesom han tilvifter et eller andet brændende 
Punkt paa sit venstre Laar en forfriskende Kølighed. 
Og Benene gaar op og ned, op og ned uophørlig. 
Luften støder han ud gennem Næsen med regel- 
mæssige Mellemrum. - 

Han syntes at sove ved Damp. Hvert Øje- 
blik venter man at se Sofaen sætte sig i Bevæ- 
gelse, retliniet som paa Skinner, frem gennem 
Panelet, ind gennem BufFetværelset , ud af Døren 
og væk I 

Og saa Ansigtet I 

Jeg kendte for et Par Aar siden en ung Pige. 
Nydelig! Men saa en skønne Dag begyndte Øren, 

Næse og Øjne at vokse ud paa hende, forlænge 
sig, svulme. . . 

Det var rædselsfuldt I 

Jeg fik Kvalme, naar jeg saa hende. Og Børn 
skreg, bare hun viste sig i en Døraabning. 

Det var »Elefantsyge«, hun led af. Den ytrer 
sig netop deri, at alt fremstaaende paa et Menneske 
forlænger sig. 

Aldrig har vist denne Sygdom naaet et højere 
Kulturtrin end hos Manden i Sofaen. 

Ørene kan endda gaa. Men Næsen! Og Øj- 
nene — især Øjnene. 

De ligger og vipper ude paa Kinderne. Og 
saa er de gule i Kødet med stærkt røde Aarer. . . 

Ja ikke sandt, det er modbydeligt? Men jeg 
vilde gerne. De skulde indrømme, at under disse 
Omstændigheder var det intet Under, at Bents sen- 
sible Natur følte sig rystet. 

Straks den første Aften mærkede jeg da ogsaa, 
at Fænomenet gjorde Indtryk paa ham. Dog ikke 
i nogen overvældende Grad forøvrigt. Han talte 
ganske rolig om det, da vi kom ned paa Gaden. 

Og ved det andet og tredje Møde syntes han 
endogsaa slet ikke at ænse Genboen. Kun da jeg 
et Par Gange tilfældigvis saa op fra min Avis, fan- 
gede jeg hans Øjne, der uroligt flakkede om i An- 
sigtet derovre. 

Jeg lagde imidlertid ikke videre Vægt derpaa. 

Men da vi naaede den sjette Aften gik det med 
ét Slag op for mig, at der var Fare paa Færde. 

Bent havde tiet. Tiet uafladelig, lige fra .vi 
satte os. Jeg var sprunget fra det ene Emne til 
det andet. Bestandig ikke et Ordl Saa tog jeg 
fat paa at tale om hans sidste Drama. Det plejer 
at oplive ham. Jeg var netop ved at fortælle, hvad 
en af mine Bekendte om Formiddagen havde for- 
talt, at en bekendt Kritiker skulde have ytret, at 
Bents psykologiske Analyse mindede ham stærkt om 
Henrik Ibsen. . . 

Da han pludselig lægger Haanden paa min 
Skulder og siger: 

— Vil du. rafle? 

— Hva' siger du? siger jeg. 

— Spille Tærninger? 

— Ja, gerne! 

— Men det skal være en Gudsdoml hviskede 
han hemmelighedsfuldt — og den, der taber, skal 
gaa over og. . . 

Her krummede han højre Langfinger op bag 
Tommelen og lod den derpaa svippe løs lige foran 
Næsen paa mig. 

— Men Bent dog, sagde jeg irriteret — hvad 
Fanden skal de Narrestreger til I 

— Bare rolig I tyssede han saa — bare rolig! 
Og saa smilede og nikkede han og sagde: Kære, 

gamle Dreng I som om vi ikke havde set hinanden 
i fem Fjerdingaar. 

Men straks efter rejste han sig og gik uden 
at sige Farvel. 

Saa oprandt den niende Aften. 

I to Dage havde Manden med Hovedet ikke 
vist sig. Jeg følte mig umaadelig lettet. Ogsaa 
min Ven var bleven den gamle igen; kun med en 
Understrøm af Vemod. 

Jeg tror, Gud forlade mig, at han inderst inde sav- 
nede Elefanten. Savnede noget at blive irriteret over 1 

Han var mod Sædvane mødt op før jeg, denne 
Jamøse Aften. Jeg havde været nødt til at køre i 
Sporvogn nemlig, da det var et nederdrægtigt Vejr, 
Regnen faldt som fra et Styrtebad. . 

— Er Bent kommen? 

— Tjo, siger Overopvarter Casper og betragter 
min nye Hat med et bekymret Blik — Tjo, Hrr. Bent 
er kommen. So vaat, so vaat 1 siger han — Schrech- 
lich Verl ... En Kafél 

-Ja. 

— Kafé, Glas Vand I meldte han til Værten 
ved Buffeten. 

— Kafé, Glas Vand! gentog denne vendt mod 
Køkkenet. 

— Kafé, Glas Vand I lød et svagt Ekko af 
en kvindelig Røst hinsides EkspederingshuUet. 



190 



Jeg gik ind. 

Bent sad paa vor sædvanlige Plads. Men han 
saa mig ikke. Foran sig holdt han udbredt et 
Dobbeltnummer af »Politiken*. 

— Godaften, hilste jeg — schrechlich Ver I 

— Godaften, gentog han mekanisk og stirrede 
stift hen for sig. 

Uvilkaarlig fulgte jeg Retningen af hans Blik: 
Alle Magter, der laa Elefanten 1 
Jeg maatte holde mig i Sofaryggen. 

— Vidste det! sagde Bent — Han kom i Aftes, 
efter at du var gaaet. 

— Bent, stammede jeg — lad os være Mænd 
i Frihed og under Ansvar I ^ 

— Ja, værs'god ! mumlede han og gjorde Plads til 
mig i Sofaen. 

— Lad os beherske os! vedblev jeg. 

— Og saa er han oven i Købet forkølet med 
den Næse 1 lød det fra Bent, der sad og krammede 
saa løjerligt med Avisen. 

Med en overmenneskelig Anstrengelse sagde jeg : 

— Har du set at Vat-Jensen er bleven udnævnt 
til Herredsfoged i Fennesløvlille ? 

Bent svarede ikke, men satte Ansigtet . helt ind 
til Bladet og lukkede det venstre Øje. 

— Hvad er der i Vejen? Er du bleven nær- 
synet? spurgte jeg — Det staar jo der, øverst oppe 
mellem Udnævnelser! 

Min Ven smilede djævelsk, og hans højre, ube- 
skyttede Øje syntes at vokse. 

— Der, for Fanden, sagde jeg lidt arrig og 
bøjede mig frem for at vise ham Stedet. 

Da saa jeg til min Rædsel, at han med Fingeren 
havde boret et Hul i Papiret. Og gennem det sad 
han nu og iagttog Manden i Sofaen lige over for. 

Det gav et Ryk i mig. Jeg indsaa, at der 
maatte gøres noget, noget radikalt, men. . . 

— Bent, begyndte jeg, og denne Gang i en 
forholdsvis let henkastet Tone — Bent, min Byg- 
mester Qeg kaldte ham saaledes paa Grund af hans 
Produktions Indflydelse paa mit Sjæleliv — og saa 
fordi han altid plejede at oplives af Ibsenske Citater.) 
Min Bygmester, lad os engang se Forholdene stift 
i Øjnene I 

Bent for sammen ved de tre sidste Ord. Men 
jeg gentog langsomt og med Vægt: 

— Lad os se Forholdene stift i Øjnene . . . Op- 
rigtig talt, hvad mærkeligt er der nu egentlig ved 
vor Genbo? Hans Næse er lidt rigelig, det er 
sandt. Men uden at ville fornærme dig: din Onkel 
Severins kan efter mit Skøn . . . naturligvis er det 
.kiin et Skøn, og jeg kan muligvis ta' Fejl I . . . 
men jeg mener, at den magelig vil kunne ta* Teten 
med en halv Hestelængde! Hva' siger du! 

— Og sikken han saa ligger og savler med 
Benene! mumlede min ulykkelige Ven. 

Jeg opgav imidlertid ikke Ævred: 

— Du er Forfatter, vedblev jeg — Du er 
Symbolist og Mystiker, og snart gaar du vel over 
til Katolicismen . . . Nykatolicismen. Men jeg re- 
spekterer dig glatvæk gennem alle Grader! Kunde 
du ikke, som den Aand du er, afvinde. . . 

— Og saa lugter hanl lød det fra Bent. 

— Hva' gør han? spurgte jeg overrasket. 

— Han lugter . . . som knuste Bombarderbiller. 

— J^> ]^S ^^^ tilstaa, jeg har aldrig været 
videre stiv i den komparative Zoologi i . . . Men 
hvoraf ved du for Resten, at han lugter? 

— Jeg har snuset til haml sagde han og blin- 
kede snedigt. 

— Hva' har du! 

— I Gaar Aftes, da du var gaaet, listede jeg mig 
over og snusede til ham. 

— Bent, sagde jeg (og nu begyndte jeg ved 
Gud i Himmelen at svede 1) — er der ... er der 
ikke noget . . . ønsker du ikke uvilkaarlig en For- 
friskning? 

— Sel se bare! hviskede han og greb mig i 
Armen, medens han pegede frem for sig med en 
Haand, hvis Fingre foretog nogle underlige, edder- 
koppelignende Bevægelser i Luften. 

Elefanten var sunken til Bunds i Sofaen. Kun 
Hovedet stak op over den hvide Bordplade. 

Som et Lyn for den bibelske Servering af 

Johannes Døberen gennem min Hjerne: Munden 
aaben, Øjnene halvt dækkede af Laagene, brustne, 
gule i Kødet. . . 

Pludselig rejste Bent sig og slog haardt i Bordet 
med Teskeen. 

Kaféens yngste kom styrtende. 

— Hans, siger min Ven med et vindende Smil 
— kan De knipse? 

— Hva'? siger Drengen. 

— Jeg spørger, om De vil tjene fem Kroner? 
Hans gned sig paa Albuen og fniste. 

— Lad være at staa der og grin I siger min 
Ven hvast — Vil De tjene fem Kroner, eller vil 
De ikke? 

— Hijo — ol 

— Naa. Saa gaa over og knips ham derovre. 
Et Sted i Hovedet, lige meget hvor! Men De maa 
ta' Fingerbøl paa! 

— Hvem skal jeg ke — nipse? spurgte Drengen 
revnefærdig. 

— Ham der ovre i Sofaen! 

— Kammerraaden 1 ? 

— Naa, det er han ogsaa! . . . Jeg gi'er ti 
Kroner i 

Hans eksploderede og forsvandt med Servietten 
et godt Stykke nede i Halsen. 

— Idiot! sendte Bent efter ham. Hvorpaa han 

G. Wied: Lystige Historier. 1 3 



194 



sank mat tilbage i Sofaen og pressede Hænderne 
om Hovedet. . . 

Nu kom der et langt, tyndt Mandfolk med 
Polkahaar og skidengule Bukser og slog sig ned 
ved Midterbordet under Gaskronen. Han forlangte 
Te med Citron og Berlingske Aftenavis. Saa trak 
han en Kniv frem og gav sig i Lag med at rense 
Negle. Da Teen og Berlingeren kom, puttede han 
Kniven i Lommen. 

Et Øjeblik efter laa den paa Gulvet. 

Han bøjede sig frem og tog den i Øjesyn: 
Jo, det var hansi Saa fiskede han den op og lod 
den smutte ned i en anden Lomme. 

Lidt efter lød der et Klask, og Kniven laa der igen. 

Manden sendte et knusende Blik rundt i Lokalet 
for at æske Rolighed I 

Da faldt hans Øje paa Instrumentet, der laa 
foran ham ude paa Gulvet: Hva' Satan, det var 
sgu paa ny osse hansi 

Han saa sig skulende omkring, bøjede sig, tog 
Kniven op og puttede den i Baglommen. 

Skøderne hang ud under Stoleryggen ... og 
tredje Gang laa Kniven paa Gulvet! 

Dette var Mystik, dette! Og et Symbolum! 
Et Symbolum paa den lidende og forgæves arbej- 
dende Menneskehed. 

Jeg kiggede til Siden om til Bent, vis paa at 
møde varm og begejstret Forstaaelse. 

Men hans Øjne var dumme, og han sad stiv 
og stille med Slaphed i Mundkrogene. 

— Skal vi gaa? spurgte jeg. 

Han missede nervøst med Øjnene, de blev store 
og runde ; *det var, som han vaagnede. 

— Underligt, hvad man kan ligge og drømmel 
begyndte han langsomt, som om han ledte Ordene 
frem, et efter et — Netop som jeg i Aftes havde 
lagt mig og var falden til Ro, kom han der ovre 
ud af Kakkelovnen . . . Grinagtigt for Resten . . . 
sikken en Gang Ben . . . lige som en drukken Frø 1 
Han havde en lang, hvid Kappe paa og foldede 
Hænder . . . Han gik vist og holdt en trøsterig 
Tale for En, der var endnu mindre end han selv, 
for han rokkede stadig afsted med bøjet Hovede 
og nikkede nedad og smilede med bøjet Hovede og 
nikkede og smi ... hæ! naal ... Da han kom 
nærmere, syntes jeg aldeles bestemt, jeg skulde 
kende ham. Men jeg ved ikke rigtigt, om det 
var Erkebispen af Brenen eller en hvidfødt Paafugl 
. . . Kan ikke du sige mig det? Hva ? hva'? 

Jeg stammede og vidste ikke, hvad jeg skulde 
svare. Haarene tog til at rejse sig ganske langsomt 
et for et paa mit Hovede og i mit Skæg. Og jeg 
saa mig uvilkaarlig om efter en Opvarter. 

— Hvorfor svarer du ikke? sagde Bent, og 

Vreden begyndte at flammme op i ham — hvorfor 

I?* 

svarer du ikke, din Snyltegæst? min KafFe kan du 
sidde og bælle i dig, men svare gider du ikke! 

Jeg stammede nok en Gang og sendte ham et 
bedende Blik. 

— Du tør ikke, din Parasit 1 tlev han ved mere 
og mere rasende. 

— Jeg skal gerne betale, forsøgte jeg. . . 

— Hold Mundl hvæsede han og bøjede sit 
Ansigt helt ind til mit — Ikke et Ord vil jeg høre! 
Jeg skal dog vise dig . . . Naa saa det var Øjnene, 
han ikke turde komme frem med , hva' ? . . . Gil- 
ding! 

Jeg aabnede paa ny Munden for at protestere; 
men han kom mig i Forkøbet. 

— Jo, det var ! sagde han — Det var Øjnene ! 
. . . Men nu skal jeg sige dig. . . 

Her brød han pludselig af og lagde sig tilbage 
med Hovedet mod Sofaryggen. 

Han blev mørkerød i Ansigtet. Jeg bøjede mig 
over ham; thi jeg troede, at han var bleven syg. 

Men da opdagede jeg, at han hl 

Han laa og klukkede ganske tyst, medens hele 
hans Krop rystede af denne infame, uhørlige Latter, 
som man kender fra Dostojewsky. 

Og saa smittede han. 

Thi efter et Par Sekunders Forløb lo jeg med. 
Jeg kunde ikke lade være. Jeg stred imod, men 
jeg maatté le. 

I flere Minutter sad vi der og grinede, saa vi 
var ved at revne. Ingen kunde høre det. Ingen 
kunde se det paa os. Opvarterne gik os forbi paa 
Tæerne. Rimeligvis troede de, vi sov ligesom 
Uhyret hinsides. 

Jeg blev greben af et afmægtigt Raseri mod dette 
slumrende Monstrum, der var Skyld i hele Fadæsen. 
Jeg vilde over og kvæle ham. Men jeg kunde ikke 
selv tage Initiativet. Det var en Guds Lykke, at 
Bent ikke opfordrede mig dertil, thi jeg havde upaa- 
tvivlelig gjort det, og saa var det sidste i Sandhed 
blevet det værste. 

Pludselig sagde min Ven uden Spor af Latter 
i Stemmen. 

— Hva* Fanden er det egentlig, vi sidder her 
og griner af I 

I samme Nu holdt jeg ogsaa op med at le. 

— Lad os gaa . . . gaa! stønnede jeg. 

— Det var noget med Øjnene . . . vedblev han 
eftertænksom — noget de ligner ... Nu har jeg 
detl raabte han med et, og Latteren tog til at døne 
i ham paa ny. 

— For Gud i Himmeriges Skyld, Bent, begynd 
nu ikke igen! 

— Nu har jeg det! gentog han — Gamle, 
hæderkronede Ungdomsven, nu har jeg det! og 
han gav sig pludselig til at omarme mig. 

— Bent, Bent! sagde jeg og søgte at komme 

løs — Ikke den megen Kærlighed! sagde jeg. Thi 
jeg begyndte rent ud sagt at blive lidt bange 
for ham. 

Men han tog ikke længere noget Hensyn til 
mig og forsatte stødvis, afbrudt af Latter. 

— Kan du huske . . . Blommetræet hjemme 
paa Plænen . . . lige mod Syd? . . . Det er dem, 
Øjnene ligner . . . Katrineblommer . . . revnede . . . 
gule i Kødet ... puhh ha, ha, ha! lige mod Syd 
. . . lige . . . mod . . . Syd. . . 

Han havde lagt Haanden op mod Panden og 
vrikkede frem og tilbage med Hovedet, medens 
han gentog de tre sidste Ord. 

Men jeg bøjede resigneret min Isse, slog Kors 
for mig og indstillede al Tænkning;, thi det bares 
mig for, at Aander af første Klasse drev deres Spil 
med os. 

Kaféen var nu næsten tom. Ogsaa Symbolet 
med Kniven var forsvundet. Hver Gang en Gæst 
absenterede sig, sneg en Opvarter sig hen og sluk- 
kede Gassen over det Sted, hvor han havde levet 
og nydt (ogsaa et trist Symbol!). Mørket bredte 
sig mere og mere. Inde i det forreste Lokale sad 
to og spillede Domino. Brikkernes Raslen lød irri- 
terende. Det var som Vals af Dødningeben . . . 
Pludselig hørtes En gabe oppe over vore Hoveder. 
Jeg løftede mine Øjne: Det var Hans, der kvalte 

en Abekat paa det øverste Trin af Køkkentrap- 
pen. Hvad er vi Mennesker? 

To Minutters Dødsstilhed. 

Man hørte Folk udenfor paa Gaden vade afsted 
i Regnen. Saa kom der en Omnibus. Saa en 
raslende Herskabsvogn. Saa en Droske. Saa en 
Gig. Saa en Mærgelkasse. Saa en Trillebør. Vin- 
den klirrede med Trækruderne. Et Barn græd. En 
Jordemoder hostede. En Kat sov. To Glas inde 
paa Buffeten puffede lidenskabeligt hinanden i Siden. 
Dominospilleme samlede nervøst deres Knogler sam- 
men og gik. Døren slog haardt i efter dem . . . 
Handlingen foregaar i en norsk Fjordby. 

Ny Stilhed. 

Bent løftede Hovedet og saa paa mig med et 
stikkende Blik. 

— Rejs dig, Slave! sagde han saa. 

Jeg gyste. Lokalet forekom mig koldt. Jeg 
frøs som i Forudfølelsen af noget uanet. 

— Skal vi drive Udt op ad Strøget? spurgte jeg. 

— Rejs dig, Helot! sagde Bent. 

Det gav et Ryk i mig, men jeg klamrede mig 
fast til Sofaens Arm. 

— Rejs digl lød det for tredje Gang. 

Og ved de evige Guder, jeg gjorde, som han 
sagde. 

Det vil sige langsomt, reagerende. Men jeg 
gjorde det! 

Bestandig holdt hans Blik mig i Domino ... i 
Skak! Mine Tanker forvirredes. Jeg \Ted mig. 
Jeg vendte det hvide ud af Øjnene. Jeg vilde 
trodse. Men Magnetisøren fik Magt over mig. Jeg 
var et Medium. Gud har givet os forskellige Gaver. . . 

Ogsaa Bent havde rejst sig. 

Vi stod stive som Støtter paa hver sin Side af 
Bordet. 

— Det er vist bedst, vi ta'r Støvlerne af! sagde 
han ufattelig rolig. 

Jeg skar Tænder. Jeg vilde ikke lystre. Jeg 
rejste Børster . . . Men af med Støvlerne maatte 
jeg. Det var Snøresko. 

— Saa gaar vi! 
Og vi gik I 

Langsomt, men sikkert og uden at nyse gled 
vi frem paa Strømpefødder over det kolde Gulv. 

Jeg haabede (thi jeg kunde endnu haabe!), at 
Opvarterne skulde se os og standse os. Men de 
var naturligvis forsvundne, som det altid plejer at 
gaa ved saadanne Lejligheder. Og jeg haabede vi- 
dere, haabede paa de tusinde Mirakler! Bad til 
Aandeme, at Gulvet maatte revne og vi begge 
styrte neden under, jeg til Konditoren, Bent til Jern- 
handleren, hvor Malmet ligger i haarde Klumper . . . 
^^ ]^% tryglede om Gaseksplosioner, Dynamit- 
bomber, Hungersnød, Oversvømmelse og Græs- 
hopper. . . 

Thi sat, han befalede mig at myrde Elefanten I 

Men vi var bestandig gledet fremad i to rette 
Linier; parallelle, fjernet fra hinanden saa meget 
som Bordets Længde. Jeg havde flere Gange for- 
søgt paa at knibe ud. Forgæves! Jeg var som 
kædet til Bent. Min Bane syntes afstukken. 

Da ser jeg, at der midt paa Bents Vej staar en 
Stol. Jeg fatter Haab. Muligvis vil denne Stol 
være en Frelsens Engel. Rimeligvis vil. . . 

Men Bent bøjer sig forover. Griber fat i Stolen. 
Svinger Overkroppen til højre. Alt som paa Tælling. 
Og giver Stolen fra sig lydløst, uhørlig paa min Vej. 

— O lad mig brække alt, hvad . . . begynder jeg. 

Men i samme Øjeblik bøjer jeg mig forover, 
griber fat i Stolen, svinger Overkroppen til højre. 
Alt som paa Tælling. Og sætter Stolen fra mig 
lydløst, uhørlig. . . 

Hvor glide vi henl 

Jeg vilde tale, sige noget, spørge om Meningen. 
Men ikke et Ord kan jeg faa frem. Dog Bent 
maa have læst mine Tanker (Cumberland), thi han 
lægger for anden Gang Langfingeren om bag Tom- 
melen og lader den svippe løs ud i Luften. Og 
saa smiler han. Hæsligt 1 Jeg ser alle Tænderne 
og Hullet, hvor den forreste Kindtand mangler. 
Og han holder ikke op med at smile. Læberne 
bliver hængende, som om nogen havde trukket 
i en Snor og glemt at slippe. . . 

Jeg følte den mest brændende Lyst til at stikke 
ham en Lussing 1 

— Gustav, aandede han pludselig ud gennem 
den aabenstaaende Mund. — Gustav, du taber dine 
Bukser I 

En glohed Istap for mig ned langs Rygraden, 
medens mine Hænder samtidig søgte mine Seler. 

— Haa, haa, haa! lo han haanligt og med en 
Lyd som fra en Tønde. . . 

Knuden strammedes. 

Vi var naaet hen til Sofaen! 

Jeg vilde holde Bent tilbage. Raabe hans Navn. 
Det pressede paa og pressede paa nede i Halsen 
paa mig. Men det blev siddende. Og kun inde 
i min Hjerne lød det regelmæssigt hamrende som 
i Svingninger, der blev reguleret af et Pendul: 
Bent . . . Bentf Bent . . . Bent! 

Nu bøjede han sig frem over Elefanten. Lang- 
fingeren krummedes op bag Tommelen. . . 

— Bent . . . Bent! Bent . . . Bent/ dikkede det 
løs inden i mig og uden om mig. Selv Uret 
henne over Buffeten raabte angstfuldt: Bent . . . 
Bent I Bent . . . Bent/ 

— Giv Agtl sagde Bent; og saa begyndte han 
at tælle. 

— Enl sagde han. 

Og vore Hænder løftede sig samtidig op i Højde 
med Elefantens Øjne. 

— Herre Jesus! skreg det et eller andet Sted 
inde i mig — lad det blive ved Næsen! 

— To! sagde Bent og tog Sigte paa Offerets højre 
og jeg paa dets venstre Øje . . . gule i Kødet. . . 

Da styrtede paa én Gang Verden sammen om- 
kring os i et umaadeligt Kaos! 

Det lød som Jordskælv, som Rumlen af umaade- 
lige Cylindre, som underjordisk Torden, som Kamp 
mellem talløse Fustager . . . Gulvet tog til at gynge. 
Gaskuplerne dansede paa deres Stilke. Glas og 
Flasker gik hinanden ind paa Livet. Ruderne klir- 
rede. Vinden peb. Raab lød der og Skrig og 
Klokkeringning og Trasken af Menneskeben og Hyl 
af Hunde og Katzenjammer og rumlende Damp- 
sprøjter: Brand! Brand! Brand! 

Det var den yderste Termin! 



Jeg vaagnede, og i mit Øre klang et svindende 

Kor af Barnerøster: 

Hæng i, hæng i, hæng bare i! 

Og jeg greb min Ven i Skulderen (han sad og 
slumrede sødelig ved min Side), og sagde med be- 
væget Stemme: 

— Bent, jeg tror, at Maren har redet os! 
Og Bent nikkede bekræftende. 

— Ja, mumlede han — ja, Krykken flyder! 

